Hatharu Kotareege Ge Eh Gane Sonakshi Ge Huvafen Hageegathakah Hadhaifi - Vaguthu\nހަތަރު ކޮޓަރީގެ ގެއެއް ގަނެ ސޮނާކްޝީގެ ހުވަފެން ހަގީގަތަކަށް ހަދައިފި\nއަމިއްލައަށް ހޯދައި ފައިސާއިން އަމިއްލަ ގެއެއް ގަތުމުގެ ހުވަފެންތައް ދެކެމުން އަންނަ ބޮލީވުޑުގެ އެކްޓްރެސް ސޮނާކްޝީ ސިންހާ އަމިއްލައަށް ހޯދި ފައިސާއިން މުމްބާއީގެ ބެންޑްރާއިން ހަތަރު ކޮޓަރީގެ ގެއެއް ގަނެ އޭނާގެ ހުވަފެންތައް ހަގީގަތަކަށް ހަދައިފިއެވެ.\n''މަސައްކަތް ކުރަން ފެށީއްސުރެ އަހަރެން ދެކެމުން އައި ހުވަފެނަކީ އުމުރުން ތިރީސް އަހަރުވުމުގެ ކުރިން އަހަރެން އަމިއްލައަށް ހޯދައި ފައިސާއިން އަމިއްލަ ގެއެއް ގަތުން. ނަމަވެސް ކަނޑައަޅާފައިވާ ދުވަސް ފަހަނައަޅައި ދިޔަ ނަމަވެސް އެ ހުވަފެން މިއަދު މިވަނީ ހަގީގަތަކަށްވެފަ'' ސޮނާކްޝީ ބުނެފައިވެއެވެ.\nއަމިއްލަ ގެއެއް ގަތް ނަމަވެސް އަދި އެ ގެއަށް ބަދަލުވުމަށް ނިންމާފައިނުވާ ކަމަށް ސޮނާކްޝީ ބުނެފައިވެއެވެ. ''އަހަރެންގެ އާއިލާއާއި އެއްކޮށް އެންމެން އެއް ގެއެއްގައި އުޅެން އަދި ބޭނުންވަނީ. އަހަރެން ގަތް ގެއަށް ބަދަލުވާކަށް އަދި ނުވިސްނަން'' ސޮނާކްޝީ ބުނެފައިވެއެވެ.\nސޮނާކްޝީ ވަނީ މިދިޔަ އަހަރުގެ ނޮވެމްބަރު މަހު އޭނާގެ ބައްޕަގެ ''ރާމާޔަނާ'' ގައި އޭނާގެ އެޕާޓްމަންޓް ރެނޮވޭޓްކޮށް އޭނާގެ ހުވަފެނީ އެޕާޓްމަންޓަކަށް ހަދައިފައެވެ. މި އެޕާޓްމަންޓުގެ އިންޓީރިއާ ޑިޒައިން ކޮށްފައިވަނީ މަޝްހޫރު އިންޓީރިއާ ޑިޒައިނަރ އަދި އާރޓް ޑާއިރެކްޓަރ ރުޕިންއެވެ.\nއަމިއްލަ އެޕާޓްމަންޓެއް ރެނޮވޭޓްކުރި ދުވަހު އުފަލުން ހުރި ސޮނާކްޝީ ބުނެފައިވަނީ މައިންބަފައިންނާައި އެކު އުޅޭ މީހުންނަށް އަމިއްލަ ''ސްޕޭސް''އެއް ލިބުމަކީ ވަރަށް އުފާވާނެ ކަމެއް ކަމަށެވެ.\nފިލުމީ މަސައްކަތަށް ބަލާއިރު ސޮނާކްޝީ އެެންމެ ފަހުން ފެނިފައިވަނީ 2019 ވަނަ އަހަރު ''ދަބަންގް 3'' އިން ސަލްމާން ޚާނާައި އެކުގައެވެ. ސޮނާކްޝީ ދެން އެންމެ އަވަހަށް ފެނިގެންދާނީ އަޖޭ ދޭވްގަންއާއި ސަންޖޭ ދަތާއި އެކު ފިލުމު ބޫޖް އިންނެވެ.\nސޮނާކްޝީގެ ހަށިގަނޑަށް ގެނައި ބަދަލާއިއެކު އެތައް ބަޔަކަށް ހައިރާންކަން\nސޮނާކްޝީއަށް ފާޑުކިޔާ ފަރާތްތަކަށް ރައްދުދީފި\nޖެނުއަރީ 23, 2021 20:20\nސޮނާކްޝީ ގެ މާމަ ގެ ރައް ކަމަށްވާ ގދ. ފަރެސް މިހާރު ފަރެސް މާތޮޑާ އިން ވެސް ބިމެއް ގަނެ ގެޔެއް އަޅަން ފެނޭ. ޢޭރުން ސަތަރޭ ވަރަށް އުފާވާނެ. އެއީ ސަތަރޭގެ މަންމަ ގެ ރަށައްވާތީ.\nތީނަގެ ޤައުމު ކުއްޖެއް\nޖެނުއަރީ 23, 2021 22:38\nމަންޖެމެން އުޅޭ ހިތެއް ނުވާނެ މައިންބަފައިންނާއި އެކުއެއް. ތިފާޑަށް ނޫޅެވޭނެތާ... އުފަންކުރެއްވި ޤައުމަކީ ދިވެހިރާއްޖެއޭ ބުނާތީ އަޑުއިވޭ. އެއީ ޙަޤީޤަތެއްނަމަ އަޅެ މި ޤައުމުގަ އުޅެންވީނުން. ކޮންމެ މީހަކަށް ހިލޭ ސާހަބަށް ރަށްރަށުން ގޯތި ލިބޭނެ. ގޭދޮށަށް އެޅޭ ކުނިކޮޅު ނަގާލައިގެން ކިހާ ހަމަޖެހިގެން އުޅެންވި ބައެއްތީ.. ބަލާލަން ހުތުރީއެއް ނޫން.އިންނާނެ ނުލާހިކު ރަނޅަޅު ކުދިންވާނެ. ފަހުން އަދި ދެރަވާނެ. ބަލަންތިބޭ.އެދުވަހުން ނޭފަތުން ކަންނޭގެ ރޯނީ\nއޭ ސޮނާކްޝީއާއި ރާއްޖެއާއި އޮތީ ކޮންގުޅުމެއްތަ


Dhovevey face mask: Konme faharaku dhonnan jehey!\nފޭސް މާސްކް އެޅުމަކީ މިހާރު އެންމެންނަށް ކޮންމެހެން ކުރަން މަޖްބޫރުވެފައިވާ ކަމެކެވެ. އާދައިގެ ދިރިއުޅުމާ ގުޅިފައިވާ އެއްޗަކަށް މާސްކް ވެފައިވާއިރު ތަޖުރިބާކާރުން ބުނަނީ ފޭސް މާސްކް އަޅާ ގިނަ މީހުންގެ ތެރެއިން ދޮވެގެން ބޭނުން ކުރެވޭ ވައްތަރުތައް އަޅާ މީހުން އެ މާސްކެއް ބޭނުން ކުރާ ކޮންމެ ފަހަރަކު މާސްކް ނުދޮންނަ ކަމަށެވެ. އެތައް ފަހަރަކު އެއް މާސްކެއް ނުދޮވެ އަޅާ ކަން ފާހަގަ ކުރެވިފައިވާ ކަމަށެވެ.\nސިއްހީ މާހިރުން ވިދާޅުވަނީ ދޮވެވޭ ކަހަލަ ފޮތި މާސްކް އަޅާނަމަ ކޮންމެ ފަހަރަކުވެސް އެ އަޅަން ޖެހޭނީ ދޮވެ ސާފުކޮށްގެންނެވެ. އެއް ފަހަރު އަޅައިގެން ބޭރުގައި އުޅެލާފައި އައިސް ބާއްވާފައި އަނެއްކާ ދާންވީމާ އަޅައިގެން ދިއުން ރަނގަޅެއް ނޫން ކަމަށެވެ. އެއް ފަހަރުވެސް މާސްކް ބާލައިފިނަމަ ދެން އެ މާސްކެއް އަޅަން ޖެހޭނީ ދޮވެ ހިއްކައިގެންނެވެ. އަދި ޑިސްޕޮސިބަލް މާސްކް އަޅާނަމަ އެ އެއްޗެއް މާ ގިނަ ދުވަހު ބޭނުން ނުކޮށް އެއްލާލަން ޖެހޭނެ ކަމަށެވެ.\nއިނގިރޭސި ވިލާތުގައި މިދިޔަ އޮގަސްޓް މަހު ކުރި ސާވޭއަކުން ހާމަވެފައިވާ ގޮތުގައި އެ ގައުމުގެ މީހުންގެ ތެރެއިން ދޮވެގެން ބޭނުންކުރެވޭ ޒާތުގެ މާސްކް އަޅާ މީހުންގެ ތެރެއިން ގަވާއިދުން އެ މާސްކް ދޮވެ ސާފުކޮށްގެން ބޭނުންކުރަނީ އެންމެ 13 ޕަސެންޓް މީހުންނެވެ. އަދި 56 ޕަސެންޓް މީހުން ބުނެފައިވަނީ އެމީހުން އާއްމުކޮށް ބޭނުންކުރަނީ ޑިސްޕޮސިބަލް މާސްކް ކަމަށާއި އެއް ފަހަރަށް ވުރެ ގިނަ ފަހަރު އެއް މާސްކެއް ބޭނުންކުރާ ކަމަށެވެ.\nޔުނިވަސިޓީ އޮފް ޕްލައިމައުތުގެ މޮލެކިއުލާ އެންޑް މައިކްރޮބައޮލޮޖީ ލެކްޗަރާ ޑރ. ޓިނާ ޖޯޝީ ވިދާޅުވި ގޮތުގައި ދޮވެވޭ ގޮތަށް ތައްޔާރުކޮށްފައި ހުންނަ މާސްކް ބޭނުންކުރާ ކޮންމެ ފަހަރަކު ދޮންނަން ޖެހެނީ އެ މާސްކެއް މޫނުގައި އެޅުމާއެކު އެ ތަޣައްޔަރުވާނެތީ އެވެ.\n"އަހަރެން ދޭނެ ނަސޭހަތަކީ ދޮވެވޭ މާސްކް އަޅާނަމަ ދުވާލަކު އެއްފަހަރަކު އެ ދޮވުމުގެ ބަދަލުގައި އަޅާ ކޮންމެ ފަހަރަކު ދޮންނާށޭ. ކޮންމެ ފަހަރަކު މާސްކް އަޅައިގެން ގެއިން ނުކުމެގެން ގޮސްފައި އެނބުރި އައިސް ނަގާފައި ވަގުތުން އެ މާސްކް ދޮވެލާށޭ. މާސްކް ދޮންނައިރު ރަނގަޅަށް އަތްވެސް ދޮވެލާށޭ. އެއް ފަހަރުވެސް އަޅައިފިއްޔާ އެއީ ތަޣައްޔަރުވެފައިވާ އެއްޗެއްގެ ގޮތުގައި ބަލާށޭ،" ޑރ. ޓީނާ ވިދާޅުވި އެވެ.\nޑރ. ޓީނާ ވިދާޅުވީ މިއީ ދެން ތަންކޮޅެއް ބޮޑުވަރެއް ކަމަށް ބައެއް މީހުންނަށް ހީވިޔަސް ހަގީގަތުގައި މިއީ މިކަން ކުރަން ޖެހޭނެ ގޮތެވެ. ބޭރަށް ނުކުމެ އެހެން މީހުން އުޅޭ މާހައުލެއްގައި އުޅޭއިރު އޭގެ ތެރެއިން ބަލި ޖެހިފައި ހުރީ ކާކުގެ ކަމެއް އަދި ވައިރަސްގެ ތިކިތައް މާހައުލުގައި ހުރީ ކޮންކޮން ހިސާބެއްގައި ކަމެއް. އަދި އޭގެން ބައެއް ތިކި ތިމާގެ މާސްކްގައި ތަތްވެފައި ނުހުންނާނެ ކަމެއް އެކަކަށް ވެސް ޔަގީނެއް ނުކުރެވޭނެ އެވެ. ކޮންމެހެން ކޮންމެ ފަހަރަކު ދޮންނަ މެޝިނަށް ލައިގެން މާސްކް ނުދޮވުނަސް އާދައިގެ ދޮންނަ ސައިބޯނިކޮޅެއް ލައިގެން އަތުން ދޮވެލެވޭނެ ކަމަށް އޭނާ ވިދާޅުވި އެވެ.\n"އަހަރެންގެ މާސްކް އަހަރެން ދޮންނަނީ އަތުން. ދިޔާ ސައިބޯނިކޮޅެއް ލައިގެން ދޮވެލާފައި ފެލާލާފައި ހިއްކަން އަޅާލަނީ،" ޑރ. ޓީނާ ވިދާޅުވި އެވެ.\nއެއް މާސްކަށް ވުރެ ގިނަ މާސްކް ގެންގުޅުމަށް ވެސް ޑރ. ޓީނާ އިރުޝާދު ދެއްވި އެވެ. އޭރުން އެއް މާސްކް ދޮވެފައި ހިކެން ވާއިރަށް އަނެއް މާސްކް ބޭނުން ކުރެވޭނެތީ އެވެ. މާސްކް އަޅާއިރު ރަނގަޅަށް އަނގަޔާއި ނޭފަތް ފަދަ ތަންތަން ފޮރުވޭ ގޮތަށް އެޅުމުގެ މުހިއްމުކަން ވެސް ތަޖުރިބާކާރު ފާހަގަ ކުރެއްވި އެވެ.\nމާސްކް އެޅުމުގެ ބޭނުމަކީ ތިމާ އާއި އެހެން މީހުން ބަލިން ރައްކާތެރިކުރުން ކަމަށާއި މި މަގްސަދު ހާސިލު ކުރެވޭނީ އެ އަޅަންޖެހޭ ގޮތަށް އަޅައިގެން ކަން އޭނާ ފާހަގަ ކުރެއްވި އެވެ.


2 Million Ah Vure Gina Faisaa Ge Mahsala Eh Gai Anhenaku Hoadhan Iulaankohfi - Vaguthu\nދެމިލިއަން ރުފިޔާގެ މައްސަލައެއްގައި އަންހެނަކު ހޯދަން އިއުލާންކޮށްފި\nއަމިއްލަ ފަރާތަކަށް ދެމިލިއަން ރުފިޔާއަށް ވުރެ ގިނަ ފައިސާ ދައްކަން ކުންފުންޏެއްގެ މައްޗަށް ސިވިލް ކޯޓުން ކޮށްފައިވާ ޙުކުމަކާއި ގުޅިގެން ކޯޓަށް ހާޒިރު ކުރުމަށް އެކުންފުނީގެ ހިއްސާދާރެއް ކަމަށްވާ ދަފްތަރު ނަމްބަރު 6630 އާމިނަތު ލަތީފާ ހޯދަން ފުލުހުން އާއްމުންގެ އެހީއަށް އެދިއްޖެއެވެ.\nފުލުހުން މިއަދު ކުރެއްވި އިއުލާނެއްގައި ލަތީފާ ހޯދަމުން ގެންދާ މައްސަލައިގެ ތަފްސީލެއް ނުދެއްވާ ވިދާޅުވީ އޭނާ ހޯދަމުން ގެންދަނީ ސިވިލް ކޯޓުން ކޮށްފައިވާ ސާބިތު ދަރަނީގެ މައްސަލައެއްގައި ކޯޓަށް ހާޒިރުކުރަން ބޭނުންވެ ހާޒިރު ކުރެވިފައި ނުވާތީ ކަމަށެވެ.\nއެހެންކަމުން ބަންދުގައި ބަހައްޓައިގެން ލަތީފާ އޮކްޓޯބަރ 14 ވަނަ ދުވަހުގެ 10:30 އަށް އޭނާ ކޯޓަށް ހާޒިރު ކުރުމަށް ފުލުހުންގެ މައްޗަށް ސިވިލް ކޯޓުން އަމުރު ކޮށްފައިވާ ކަމަށް ފުލުހުން ވިދާޅުވިއެވެ.\nލަތީފާ އާއި ބެހޭ އެއްވެސް މައުލޫމާތެއް ލިބިއްޖެނަމަ ފުލުހުންގެ ނަމްބަރު 9991442 ނަމްބަރު ފޯނަށް ގުޅުމަށް ފުލުހުން އެދެއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ލަތީފާ ހޯދަމުން ދަނީ ރާބަތު އިބްރާހިމް ޝަރީފް ނަމަކަށް ކިޔާ މީހަކަށް ދައްކަން ޖެހޭ 2.4 މިލިއަން ރުފިޔާގެ މައްސަލައަކާއި ގުޅިގެންނެވެ. ލަތީފާގެ ހިއްސާ އޮންނަ އޭބޮސް ޕްރައިވެޓް ލިމިޓެޑާއި މއ.ބިންމާވިލާ އިސްމާއިލް ވަހީދު އާއި ހ.ރީތިމާކޯނި ހަސަން ނަސީމް އެފައިސާ ދައްކަން މިދިޔަ އަހަރު ސިވިލް ކޯޓުން ވަނީ ޙުކުމް ކޮށްފައެވެ.\nމިއަދު ފުލުހުން ވަނީ މއ.ބިންމާވިލާ އިސްމާއިލް ވަހީދު ހޯދަން ވެސް އިއުލާން ކޮށްފައެވެ. ބެލެވޭ ގޮތުގައި އޭނާ ވެސް ހޯދަނީ މިމައްސަލަ އާއި ގުޅިގެންނެވެ.\nފުލުހުން ވަނީ ފުލުހުން ހޯދަން އިއުލާން ކުރާ މީހުންގެ މައުލޫމާތު ފުލުހުންނާއި ހިއްސާކުރުމަށް އާއްމުން ދެމުންދާ އެއްބާރުލުން ފާހަގަކޮށް މިއަދުވެސް އެކަމަށް ޝުކުރު އަދާކޮށްފައެވެ.\nއޮކްޓޯބަރ 10, 2019 12:50\nމިކަހަލަ އަންހެނުން ވެސް މިކަހަލަ މައްސަލަތަކުގައި އުޅޭތީވެ ޚިޔާލު ތަފާތު ވާހަކަ ދައްކަން އެމްޑީއެން ކަހަލަ މީހުންނަށް ފުރުސަތުލިބެނީ!\nއޮކްޓޯބަރ 10, 2019 14:02\nމީހުން ކޮންމެ ގޮތަކަށް އުޅުނަސް އެއްވެސް މީހަކަށް އިސްލާމް ދީނަށް ފުރައްސާރަ ކުރުމުގެ ޙައްގެއް ނޯންނާނެ\nއޮކްޓޯބަރ 10, 2019 14:34\ninsaanaku gothakah ulhuney kiyaafa rasoolaah sha ALLAH akah nuney badhubas bunan v.\nއޮކްޓޯބަރ 10, 2019 14:38\neyeh noon vaagothakee hama Islam dheen dheke rulhi ahanee.\nއޮކްޓޯބަރ 10, 2019 13:09\nތިޔަމީހާ ހޯދާނެކަމެއްނެތް ތިޔަމައްސަލަ ފިނޭންސްމިނިސްޓަރާ ހިއްސާކޮށްލައްވާ ބަދަލުދެއްވާނެ މިއީ އޯގާތެރިސަރުކާރެއް\nއޮކްޓޯބަރ 16, 2019 16:44


Pakistan Ge Karachi Gai Bomeh Govvaalaifi - Vaguthu\nޕާކިސްތާންގެ ކަރާޗީގައި ބޮމެއް ގޮއްވާލި ހާދިސާގައި އެކަކު މަރުވެ، 12 މީހަކު ޒަހަމްވެއްޖެއެވެ. މީގެ ދެ ހަފްތާ ކުރިން ހަމަ އެ ސީޓީގައި ހިނގި މިފަދަ ހާދިސާއެއްގައި ހަތަރު މީހަކު ވަނީ މަރުވެފައެވެ.\nޕާކިސްތާންގެ މީޑިއާތަކުން ބުނީ، މި ބޮން ގޮއްވާލާފައި ވަނީ ރޭ 11:00 ހާއިރު އެ ގައުމުގެ އެންމެ މަޝްހޫރު ސައްދަރް ނެއިބާހޫޑްގައެވެ.\n"ތަހުގީގުގެ ފުރަތަމަ މަރުހަލާއިން ލިބެން ހުރި މައުލޫމާތަށް ބަލާއިރު. ލަފާކުރެވުނީ ބޮން ގޮއްވާލީ ކުނި ޑަސްޓްބިނެއް ކައިރީގައި ޕާކްކޮށްފައި އޮތް ސައިކަލެއްގައި ހަރުކޮށްގެން ކަމަށް،" ލޯކަލް ޕޮލިސް ސްޓޭޝަން ހައުސް އޮފިސަރު ސައްޖާދު ޚާން ވިދާޅުވިއެވެ.\nނަމަވެސް މި ހަމަލާ ސީދާ އަމާޒުކޮށްފައިވަނީ ކާކަށްކަން އަދި އެނގިފައެއް ނުވެއެވެ.\nނަމަވެސް ޚާން ވިދާޅުވީ، ބޮން ގޮއްވާލުމުގެ ސަބަބުން ގެއްލުން ލިބުނު ތަންތަނާއި ތަކެތީގެ ތެރޭގައި ކޯސްޓްގާޑުގެ ވެހިކަލެއް ވެސް ހިމެނޭ ކަމަށެވެ. އަދި އެ ހާދިސާގައި މަރުވި މީހާ އަކީ އެ ސަރަހައްދުން ހިނގާފައި ދިޔަ މީހެއް ކަމަށް ވިދާޅުވިއެވެ.\nމިދިޔަ މަހު ކަރާޗީ ޔުނިވާސިޓީގެ ބެއިޖިން ކަލްޗަރަލް ޕްރޮގްރާމެއްގެ ސްޓާފުން ގޮވައިގެން ދަތުރުކުރި ކުޑަ ބަސް ތަކަކަށް އަމާޒުކޮށް ދިން ހަމަލާއެއްގައި ޗައިނާގެ ތިން މީހަކު ހިމެނޭ ގޮތަށް ހަތަރު މީހަކު ވަނީ މަރުވެފައެވެ.\nއިމްރާން ޚާން އާއި ޕާޓީގެ އިސްވެރިންގެ މައްސަލަ ފުލުހުން ތަހްގީގު ކުރަން ފަށައިފި\nއިމްރާން ޚާންގެ ބޮޑު ހިނގާލުން: ސަރުކާރަށް ފަހު ފުރުސަތު ދީފި\nސަޕޯޓަރުންގެ ބޮޑު "ލަޝްކަރަކާއިއެކު އެކު" އިމްރާން ހާން ވެރިރަށް އިސްލާމްއާބާދަށް\nމެއި 14, 2022 10:15\nނަންވާނީ އިޒްރޭލު މީހުން, އަމިއްލަ މީހުން އަމީއްލަ ގައުމުގަ މަރަނީ ދީނަށްޓަކައި , މިސްކިތުގަ ތިއްބާ


SunOnline: Majlis ah hovunu amilla member akaa Raees furathama faharah bahdhalu kuravvaifi\nމަޖިލީހަށް ހޮވުނު އަމިއްލަ މެމްބަރަކާ ރައީސް ފުރަތަމަ ފަހަރަށް ބައްދަލު ކުރައްވައިފި\nއައިޝަތު ފަރީޙާ 17 Apr 2019, 18:53\nއުޝާމް ރައީސް ސޯލިހާ ބައްދަލު ކުރެއްވުން -- ފޮޓޯ: އުޝާމް/ ފޭސްބުކު\nރައްޔިތުންގެ މަޖިލީހުގެ އިންތިހާބުގައި އަމިއްލަ ގޮތުން ވާދަކޮށް ގޮނޑި ކާމިޔާބުކުރި ހަތް މެންބަރުންގެ ތެރެއިން މެންބަރަކާ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ފުރަތަމަ ފަހަރަށް ބައްދަލުކުރައްވައިފިއެވެ.\nރައީސް ސޯލިހު މިއަދު ބައްދަލު ކުރެއްވީ ވިލިމާލޭ ދާއިރާގެ ގޮނޑި ކާމިޔާބުކުރެއްވި އަހުމަދު އުޝާމް އާއެވެ.\nރައީސް އޮފީހުގައި މިއަދު ބޭއްވެވި ބައްދަލުކުރެއްވުމުގެ ފޮޓޯތައް ފޭސްބުކްގައި އާންމު ކުރައްވާ އުޝާމް ވިދާޅުވީ ވިލިމާލޭގެ ތަރައްގީ އަށް ކުރަންހުރި މަސައްކަތްތަކާ ގުޅޭގޮތުން ރައީސް ސޯލިހާއެކު މަޝްވަރާ ކުރެއްވި ކަމަށެވެ.\nރައްޔިތުންގެ ލާބައަށް ސަރުކާރާ ގުޅިގެން މަސައްކަތް ކުރައްވަން ތައްޔާރަށް ހުންނެވިކަމަށް އުޝާމް ވިދާޅުވިއެވެ.\nއުޝާމް އަމިއްލަ ގޮތުން އިންތިހާބުގައި ވާދަކުރައްވާ މަޖިލީހަށް އިންތިހާބުވެ ވަޑައިގެންނެވި އިރު ވިލިމާލެގެ ގޮނޑިއަކީ ރާއްޖޭގެ ތިން ސިޓީގެ ގޮނޑިތަކުގެ ތެރެއިން ވެރިކަން ކުރާ މައި ޕާޓީ، އެމްޑީޕީ އަށް ގެއްލުނު ހަމައެކަނި ގޮނޑިއެވެ.\nއުޝާމް މީގެ ކުރިން ވިދާޅުވީ މަޖިލީހުގެ ފަސް އަހަރުގެ ދައުރު ނިންމަވާލައްވާނީ މިނިވަންް މެންބަރެއްގެ ގޮތުގައި ހުރެ ކަމަށެވެ.


BREAKING NEWS: Muhuthaaz Aai Nihan Ge Mahccha Ufuli Dhauvaa Thah Baathil Kohfi - Vaguthu\nމުހުތާޒާއި ނިހާންގެ މައްޗަށް އުފުލި ދައުވާތައް ބާތިލުކޮށްފި\nމުޙްތާޒް މުޙްސިން (ކ)، މުޙައްމަދު ނިހާން (ވ) - ފޮޓޯ: އަވަސް\nކުރީގެ ޕްރޮސެކިއުޓަރ ޖެނެރަލް މުޙްތާޒް މުޙްސިން އަދި އދ. މާމިނގިލީ ކޯޓުގެ ކުރީގެ އިސް މެޖިސްޓްރޭޓް މުޙައްމަދު ނިހާންގެ މައްޗަށް ދައުލަތުން އުފުލި ދައުވާތަކެއް ކްރިމިނަލް ކޯޓުން ބާތިލުކޮށްފިއެވެ.\nއެގޮތުން މުހުތާޒަށް ކުރި ދައުވާތަކުގެ ތެރެއިން ބާތިލު ކުރީ ވަކި އަސްލެއް އޮތް އެއްޗެއް ސައްހަ ނޫން ގޮތެއްގައި ދެއްކުމަށް ލިޔުމެއް އުފެއްދުމުގެ ދައުވާ އާއި ވަކި އުސޫލަކުން ދޫކޮށްފައިވާ ލިޔުމެއް ސައްހަ ނޫން ގޮތެއްގައި ދެއްކުމުގެ ދައުވާއެވެ.\nއަދި ނިހާނަށް ކުރި ދައުވާގެ ތެރެއިން ކޯޓުން ބާތިލު ކުރީ ރަސްމީ ވާޖިބު އަދާކުރުމުގައި އެކަށީގެން ނުވާ އަމަލެއް ކުރުމުގެ ދައުވާ އާއި ރަސްމީ ހައިސިއްޔަތު ނަހަމަ ގޮތުގައި ބޭނުން ކުރުމުގެ ދައުވާ އާއި އަސްލެއް ނެތް އެއްޗެއް ސައްހަ ކަމަށް ދެއްކުމަށް ލިޔުމެއް އުފެއްދުމުގެ ދައުވާއެވެ.\nމި ދައުވާތައް ބާތިލުކުރިއިރު މުހުތާޒު އަދި ނިހާންގެ މައްޗަށް އުފުލި ނިރުބަވެރިކަމުގެ (ޓެރަރިޒަމްގެ) ދައުވާ ސާބިތުވެ ދެ މީހުންވެސް ގެންދަނީ 17 އަހަރުގެ ޖަލު ހުކުމެއް ތަންފީޒު ކުރަމުންނެވެ.\nޓެރަރިޒަމްގެ ކުށް މުހުތާޒު އަދި ނިހާންގެ މައްޗަށް ސާބިތުވެފައިވަނީ، ރައީސުލްޖުމްހޫރިއްޔާ ގަދަކަމުން ހައްޔަރުކޮށް، ރަހީނުކޮށް، އާންމުންގެ މެދުގައި ބިރުވެރިން އުފެދޭ ފަދަ، އަމަލެއް ހިންގަން މުހުތާޒު މަސައްކަތްކުރެއްވި ކަމަށް އަމިއްލައަށް ވިދާޅުވުމުންނާއި ދައުލަތުން ހުށަހެޅި ހެކިން ސާބިތުވާތީއެވެ.\nމި ދެ ބޭފުޅުންގެ މައްޗަށް 17 އަހަރު ޖަލު ހުކުމެއް ކްރިމިނަލް ކޯޓުން އިއްވީ 2016 ވަނަ އަހަރުގެ ޖޫން މަހުގެ ތެރޭގައެވެ.\nއޮކްޓޯބަރ 21, 2018 16:41\nކީއްކުރާނީ ޤައުމުގެ ފަނޑިޔާރުންގެ ހާލަތު. ނިކަމެތި ރައްޔަތުން މިނިވަން ނުވަނީ ކީއްވެބާ. ދެރަވަރު ކަންތައް\nއޮކްޓޯބަރ 21, 2018 16:46\nތިޔަާމީނަށް ގަންނަ ސޭސަރު ބުނެގެން ހުކުމް އިއްވި ހުރިހާ އެންމެން ހަމަ މިހާރު މިނިވަންކޮށް އެމީހުން ދޫކޮށްލާފަ ޖަލު ހުސްކޮށްބަލަ. ޔާމީނާ އެސޮރުގެންގުޅޭ ހުރިހާ އާލާތްވަރު ޖަލަށް ގަޅަންވެއްޖެ.\nއޮކްޓޯބަރ 21, 2018 20:55\nއޭކަލޯ ބުނަން ވާހަކައެއް؟ ކުށެއް ސާބިތު ކޮށްފަ ޖަލަށް ލެވޭނީ. ކަލޭމެންގެ ފިނޑިންގެ މައްޗަށް ކުށް ސާބިތު ވެގެން ޖަލަށް ލާފަ ހުންނާނީ. ކަލޯ މެން ކުށް ސާބިތު ކުރާތި. ނުވީމަ ހެކި ފޮރުވީއޭ ކިޔައިގެން ހަޅޭއްފަޅޭއް ލަމުން ނުދުވާތި.\nއޮކްޓޯބަރ 21, 2018 17:27\nތިހުރިހާ ެއެެއްޗެއް ބާތިލް ކުރާނެ،،، މިތިބީ ކުޅިބަލަން


SunOnline: Haassa ehee ah beynuvaa kudhinge farithakurun thakugai Mahloof baiverive vadaigenfi\ndate_range ބުދަ 20 ނޮވެމްބަރ 2019\nހާއްސައެހީއަށް ބޭނުންވާ ކުދިންގެ ފަރިތަކުރުންތަކުގައި މަހްލޫފް ބައިވެރިވެ ވަޑައިގެންފި\nޢަބްދުﷲ އައިމަން 02 Jul 2019, 22:40\nހާއްސައެހީއަށް ބޭނުންވާ ކުދިންގެ ކުޅިވަރުތަކުގެ ފަރިތަކުރުންތަކުގައި ކުޅިވަރާ ބެހޭ މިނިސްޓަރު އަހުމަދު މަހްލޫފް އަމަލީ ގޮތުން ބައިވެރިވެ ވަޑައިގެންފި އެވެ.\nމިއަދު ހަވީރު ހުޅުމާލޭގައި އަލަށް ބިނާކުރި ޓްރެކުގައި ކުރިއަށް ދިޔަ ފަރިތަކުރުންތަކުގައި ބައިވެރިވެ ވަޑައިގަތުމަށްފަހު މަހުލޫފް ވިދާޅުވީ މި ސަރުކާރުގައި ކުޅިވަރުގެ ދާއިރާއިންވެސް ހާއްސަ އެހީތެރިކަމަށް ބޭނުންވާ ކުދިން ބާކީ ވެގެން ނުދާނެ ކަމަށެވެ.\nއެގޮތުން މިމަހު 19 އިން 29 އާ ހަމައަށް މޮރިޝަސްގައި ބާއްވާ އިންޑިއަން އޯޝަން އައިލެންޑް ގޭމްސްގައި ވާދަ ކުރާނެ މުހައްމަދު މާޒިންއާ އެކު މަހްލޫފް ވަނީ ދުވެ ވަޑައިގެންފަ އެވެ. މަހްލޫފް ވިދާޅުވީ އައިއޯއައިޖީގައި ރާއްޖެ ތަމްސީލު ކުރާ މާޒިން އަކީ ވަރަށް ހުނަރުވެރި ކުއްޖެއް ކަމަށާއި އޭނާގެ ދުވެލި ހީކުރި ވަރެއް ވުރެން ބާރު ކަމަށެވެ. އަދި މުބާރާތުގައި ވެސް ރަނގަޅު މެޑައްޔެއް ހޯދާނެ ކަމުގެ އުންމީދު ބޮޑު ކަމަށް ވެސް މިނިސްޓަރު ވިދާޅުވިއެވެ.\nމީގެ އިތުރުން ރާއްޖޭގައި ތިބި ހާއްސަ އެހީއަށް ބޭނުންވާ ފަރާތްތަކަށް ގިނަ މުބާރާތްތަކުގައި އެހެން ފަރާތްތަކެކޭ ވެސް އެއްގޮތައް ބައިވެރިވެވެންޖެހޭ ކަން މަހްލޫފް ވަނީ ފާހަގަ ކުރައްވާފަ އެވެ.\nމިއަހަރު ދުބާއީގެ އަބޫ ދާބީގައި ކުރިއަށްދިޔަ ސްޕެޝަލް އޮލިމްޕިކްސް ވޯލްޑް ގޭމްސްގައި ރާއްޖޭގެ ބައިވެރިންތަކެއް ވަނީ ބޮޑެތި ކާމިޔާބުތަކެއް ހޯދައިފަ އެވެ. އެގޮތުން އެ މުބާރާތުގެ ފިރިހެން ބައިގެ 200 މީޓަރު ދުވުމުން ރާއްޖެ ތަމްސީލު ކުރި ވަސްމީ ވަހީދު ވަނީ ރިހި މެޑަލް ހޯދައިފަ އެވެ. އަދި އެ ރޭހުގެ ފަސްވަނަ ވެސް ހޯދީ ރާއްޖެއަށް ނިސްބަތްވާ އަލީ އަމީން އަބްދުލް ގަފޫރް އެވެ.\nއަދި އެ މުބާރާތުގެ އަންހެން ދުވުމުގެ 100 މީޓަރު ބައިން ރާއްޖެ ތަމްސީލު ކުރި ޝިފްނާ އިބްރާހީމް ވަނީ އެ ރޭހުން އެއްވަނަ ހޯދައިފަ އެވެ. އެ މުބާރާތަކީ ދުނިޔޭގެ 190 އަށް ވުރެ ގިނަ ގައުމު ވާދަކުރި މުބާރާތެކެވެ.\nސަލަފު ޖަމިއްޔާގެ މައްސަލާގައި މަހުލޫފާ ސުވާލު ކުރަނީ\nރިހި މެޑަލް ހޯދި އަންހެން ވޮލީ ޓީމަށް ހޫނު މަރުހަބާއެއް!\n"ފްރީ ސްޕީޗުގައި ދީނަށް ޖޯކުޖެހުން ނުހިމެނޭ"


STELCO in bunanee karantuge agu bodu nukuraa kamah!\nސްޓެލްކޯއިން ބުނަނީ ކަރަންޓްގެ އަގު ބޮޑުނުކުރާ ކަމަށް!\n-6months ago6- މުއައްލިމް އިބްރާހިމް\nކޮންމެ އަހަރެއްގެ ފެބްރުއަރީ މަހާއި މާޗްމަހަކީ ރާއްޖެއަށް އާދަޔާ ޚިލާފަށް ހޫނުވާކަމަށް ރެކޯޑްކުރެވޭ މަސްތަކެވެ. މި ދުވަސްވަރުގައި ގިނަމީހުން "ހާދަ ހޫނޭދޯ" ބުނާ މިންވަރާއި އެއްވަރަށް ބުނާ އެއް ވާހަކައަކީ "ކަރަންޓް ބިލް ހާދަ ބޮޑޭ"، މިފަދައިންނެވެ. ޚާއްސަކޮށް މާލޭގެ ގޭބީސީތަކުގެ ކަރަންޓް ބިލްގެ އަގުބޮޑުވެގެންދާ ވާހަކައަކީ އަބަދުވެސް މީސް މީޑިޔާތަކުން ފެންނަ ވާހަކައެކެވެ.\nމިފަދައިން ބިލް ބޮޑުވާ ކޮންމެ ފަހަރަކުވެސް އެންމެ ގިނައިން އާންމުން ބުނާ ވާހަކައަކީ ސްޓެލްކޯއިން އާންމުންގެ އަތުން ފައިސާ ހޯދަން ގިނައިން ބިލް ބޮޑުކުރަނީކަމަށެވެ. މިފަދަ ވާހަކަތަކުގެ ޖަވާބެއް ހޯދަން ސްޓެލްކޯގެ އޮފިޝަލުންނާއި ސުވާލު ކުރިމަތިކުރުވީމެވެ.\nއެ ކުންފުނިން ދޭ ޔަގީންކަމަކީ އެކުންފުނިން ކަރަންޓް ބިލްގެ އަގު ބޮޑުނުކުރާކަމަށެވެ. އޭގެ ބަދަލުގައި ހޫނު މޫސުމުގައި ކަރަންޓް ބިލް ބޮޑުވަނީ އާންމުން ކަރަންޓް ބޭނުންކުރާ މިންވަރު އިތުރުވުމުންކަމަށް އެކުންފުނިން ވަނީ ބުނެފައެވެ. އޮފިޝަލް ވިދާޅުވި ފަދައިން ގޫގުލް ކޮށްލެއްވުމުންވެސް ހޫނުގަދަވުމުން ކަރަންޓުބިލަށް މި އަންނަ ބަދަލުގެ މައުލޫމާތު ލިބިގެންދާާނެެއެވެ.\nސްޓެލްކޯއިން ބުނީ ކޮންމެ އަހަރަކުވެސް މިދުވަސްވަރު ހޫނުގަދަވެ، ކަރަންޓު ބިލްތަކަށް ބޮޑު ބަދަލެއް އަންނާތީ ކަސްޓަމަރުންގެ ސަމާލުކަމަށް މިކަންގެނެސް ކަރަންޓުގެ ޚަރަދު ކުޑަކުރަން ކުރެއްވެން ހުރި ކަންކަން ހާމަކޮށްދީ ޚަރަދު ކުޑަކުރުމަށް ސްޓެލްކޯއިން ބާރުއަޅަމުންދާާ ކަމަށެވެ.\n"މި އަހަރަށްބަލާއިރުވެސް ފެބުރުވަރީ މަހުން ފެށިގެން ވަރަށްފުޅާ ދާއިރާއެއްގައި މި މައުލޫމާތުތައް މީޑިއާގެ އެކި މަސްދަރުތައް މެދުވެރިކޮށް ރައްޔިތުންނާ މިއަންނަނީ ހިއްސާކުރަމުން"، ވޮއިސްއަށް މައުލޫމާތުދެއްވި އެކުންފުނީގެ އޮފިޝަލް ވިދާޅުވިއެވެ.\nސްޓެލްކޯއިން ބުނާގޮތުގައި ކަރަންޓު ބިލް ބޮޑުވާއިރު ކަރަންޓު އުފެއްދުމަށް ސްޓެލްކޯއިން ހިނގާ ޚަރަދުވެސް މި ދުވަސްވަރު އެތައް ގުނައެއް އިތުރުވެގެންދެއެވެ.\nފާހަގަކޮށްލެވޭ ގޮތުގައި ސްޓެލްކޯގައި މިވަގުތު ހާހަކަށްވުރެ ގިނަ މުވައްޒަފުން މަސައްކަތް ކުރަމުން ގެންދެއެވެ. އެހެންވީއިރު، އެ މުވައްޒަފުންގެ ބިލްތަކަށްވެސް މި ބަދަލު އަންނާނެތީ، އެ މުވައްޒަފުންގެ ބިލްތައް އަމިއްލައަށް ބޮޑުކުރާނެތޯވެސް މިއީ ހަމަ ވިސްނާލަންވީ ކަމެކެވެ.\nމާލެއަކީ ތޮއްޖެހި ބައިބޯވެފައިވާ ތަނަކަށްވުމުން ކިތަންމެ ކަރަންޓް ސަލާމަތްކުރަން ބޭނުންވިޔަސް، ހޫނު ދުވަސްވަރުގައި އެންމެ ގާތް މިތުރަކަށް ވެގެންދަނީ އޭސީގެ ފިނި ރޯޅިތަކެވެ. މިހާލަތުގައިވެސް ކަަރަންޓް ބިލަށް އިތުރުވާ މިންވަރު މަދުކުރަން ޚާއްސަ ކަންތައްތަކެއް ކުރެވިދާނެކަމަށް ސްޓެލްކޯއިން މައުލޫމާތުދެއެވެ. އެގޮތުން:\n-ގަވާއިދުން އޭސީ ސޭރވިސްކޮށް، ސާފުތާހިރު ކަމާއެކު ބަލަހައްޓައި، އޭސީ ގެ ފިލްޓަރތައް ގަވާއިދުން ސާފު ކުރުން.\n- އޭސީ ހަރުކުރާއިރު ސީދާ ކުޑަދޮރު ނުވަތަ ފާރނިޗަރެއްގެ މަތީގައި ހަރުނުކުރުން. މީގެ ސަބަބުން އޭސީގެ ވައި ދައުރުވުމަށް ހުރަސްއެޅި ކޮޓަރި ފިނި ކޮށްދޭން ލަސްވެގެން ދާނެެ.\n•- އޭސީގެ ވައި ބޭރު ނުވާނެހެން ގޭގެ ނުވަތަ ކޮޓަރީގެ ދޮރުތަކާއި ކުޑަ ދޮރު ރަަނގަޅަށް ލައްޕާފައި ބެހެއްޓުން.\n- ކޮޓަރީގެ ބޮޑު ކުޑަ މިނާއި އެކަށީގެންވާ ސައިޒެއްގެ އޭސީއެއް ހަރުކުރުން.\n- އެހާ ގިނަގިނައިން އޭސީ ނިވަނިވާފައި ނުޖެއްސުން. 15 މިނިޓަށްވުރެ މަދު ވަގުތަކަށް ބޭރަށް ދާނަމަ، މި ވަގުތުކޮޅު ތެރޭގައި އޭސީ ޖައްސާފައި ބެހެއްޓުން މާ ރަނގަޅުވާނެ.\n•- އޭސީ ޖައްސާގޮތަށް 16 ޑިގްރީގައި ނުބެހެއްޓުން މީގެ ބަދަލުގައި 23 ނުވަތަ 25 ޑިގްރީގައި ބެހެއްޓުމުން އޭސީގެ ކޮމްޕްރެސަރ މަސައްކަތްކުރާވަރު ދަށްވެ، ކަރަންޓުގެ ޙަރަދު ކުޑަވެގެންދާނެ.\n- އޭސީ އާންމުގޮތެއްގައި 25 ޑިގްރީގައި ބެހެއްޓުން، މީގެ ސަބަބުން ހަކަތަ ބޭނުންކުރެވޭވަރު %10 މަދުވެގެންދާނެ.\n- އޭސީ އާއިއެކު ސީލިންގ ފަންކާ ބޭނުންކުރުން. އޭސީ ސެޓިންގ މީގެ ސަބަބުން %4 ދަށްވެގެންދާނެ.\n- އިތުބާރުހުރި އިންވޭޓަރ އޭސީ ބޭނުންކުރުން.\n- އައުޓްޑޯރ ޔުނިޓް އަދި ފާރާއި ދެމެދު4އިންޗީގެ ދުރުމިނެއް ބެހެއްޓުން.\nއަދި އައުޓްޑޯ ޔުނިޓް ހަރުކުރާއިރު ޖާގަހުރި އަދި ވައި ރަނގަޅަށް ދައުރުވާ ތަނެއްގައި ޔުނިޓް ހަރުކޮށްފައި ބެހެއްޓުންފަދަ ކަންކަމުންވެސް އޭސީ ބޭނުންކުރަމުންވެސް ކަރަންޓްގެ ޚަރަދު ކުޑަކުރެވިދާނެކަމަށް އެކުންފުނިން ބުނެއެވެ.\nމާލޭގައި ގިނަ ގޭގޭގައި މިހާރުވެސް ކަރަންޓްގެ ޚަރަދު ކުޑަކުރުމަށް ގިނަ މަސައްކަތްތަކެއް ކުރެއެވެ. އެގޮތުން ލެޑް ލައިޓް ބޭނުންކުރުމަކީ ގިނަބަޔަކު ކުރާ ކަމެކެވެ. ލެޑް ލައިޓް ބޭނުންކުރުމުން ކަރަންޓްގެ ޙަރަދު ކުޑަވެގެންދާނެެކަމަށް ސްޓެލްކޯއިން ބުނެއެވެ. ސަބަބަކީ ލެޑް ލައިޓް ބޭނުންކުރާއިރު އޭގެން އުފެދޭ ހޫނު އާދައިގެ ލައިޓުތަކަށް ވުރެ މަދުވުމެވެ. މީގެ ސަބަބުން ކޮޓަރި ނުވަތަ ގެ ފިނި ކުރުމަށް ބޭނުންކުރާ ވަސީލަތްތަކުން ބޭނުންކުރެވޭ ކަރަންޓްގެ ޙަރަދު ކުޑަވާނެކަމަށްވެއެވެ.\nސްޓެލްކޯއިން ބުނާ ގޮތުގައި ހޫނު މޫސުމާއި ގުޅިގެން އެކުންފުނީން ތެޔޮ ބޭނުންކުރާ މިންވަރު ވަނީ %9-%7 އިތުރުވެފައެވެ. މިއާއި އެކު އިޔާދަކުރަނިވި ހަކަތައިގެ ދާއިރާ ކުރިއަށްދިއުމަށް މިހާރު ސްޓެލްކޯއިންވަނީ ސްޓެލްކޯ ގްރީންލައިފް ކޭމްޕެއިންއެއް ފަށާފައެވެ. މި ކެމްޕެއިންގެ ދަށުން ސޯލާ ޕެނަލް ސިސްޓަމް ވިއްކާ ހަރުކުރުމުގެ ޙިދުމަތް އެކުންފުނިންދެއެވެ.\nސްޓެލްކޯއިން ދޭ ޔަގީންކަމަކީ ހޫނު ދުވަސްވަރާއި ދިމާކޮށް އެކުންފުނިން ގަސްދުގައި ކަރަންޓް ބިލްގެ އަގު މަތިނުކުރާނެކަމަށެވެ. އެއީ އާންމުން ބޭނުންކުރާ މިންވަރަށް ބަރޯސާވާނެ އެއްޗެއްކަމުން އޭގެ ބާރު އޮތީ ކަސްޓަމަރުންގެ ކިބައިގައި ކަމަށެވެ. އެހެންކަމުން ކަރަންޓް އިސްރާފު ނުކުރާށެވެ. ތިބާގެ ޖީބަށް ލުއިވާނީ އޭރުންނެވެ.\nފެބްރުއަރީގަ ވަރަށް ވިއްސާރަ ވެހުނެއްނު.\nހޫނުގަދަ ވިވަރަކައް އޭސީގެ އައުޓްޑޯ ޖެހޭލެއް ގިނަވާނެ ވީމާ ބިލް ބޮޑުވާނެ\nއެމްޑީއެން އުތެމަ މައްސަލައިގެ ތަފްސީލް ހާމަކުރެވޭނީ މައްސަލަ ރައްދުވާ ފަރާތައް: ފުލުހުން28 hours ago\n1 އޮކްޓޯބަރުން ފެށިގެން ދެވަނަ ފިޔަވަހި އާންމުނަށް ހުޅުވާލަނީ09 hours ago\nމާދަމާގެ އަސްރު ނަމާދުންފެށިގެން މާލޭ ހުކުރު މިސްކިތް ހުޅުވާލަނީ011 hours ago\nއދ.ގެ ބައެއް ކަންކަމަށް ޒަމާނީ އިސްލާހުތައް ގެންނަންޖެހޭ: ޝާހިދު013 hours ago\nހުޅުމާލޭގެ ދެވަނަ ފިޔަވަހީގައި މީހުން ދިރިއުޅެން ފަށައިފި215 hours ago\nއިޒްރޭލާއެކު ގުޅުން ބަދަހިކުރުމާ މެދު މަޝްވަރާ ނުކުރާނަން: ދިވެހި ޚާރިޖިއްޔާ018 hours ago\nކުވެއިތުގެ އަމީރު ނިޔާވުމުގެ ހިތާމައިގައި ދިވެހި ދިދަ ބައިދަނޑިއަށް ތިރިކޮށްފި019 hours ago\nޑޯނިއާ ދުއްވާނެ ބަޔަކާ ބެހޭގޮތުން އެމްއެންޑީއެފް އާއި އިންޑިއާ ހައިކޮމިޝަނުގެ ވާހަކަ ދެގޮތަކަށް!01 day ago


Majileehuge jalsaa thah mi hafthaa ga nubaavan ninmaifi | Mihaaru\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. މި ހަފްތާގައި މަޖިލީހުގެ ޖަލްސާތައް ނުބާއްވާނެ.- ފޮޓޯ: މަޖިލިސް\nމަޖިލީހުގެ ޖަލްސާތައް މި ހަފްތާގައި ނުބާއްވަން ނިންމައިފި\n24 ޖުލައި 2016 - 13:41 1 comment\nރައްޔިތުންގެ މަޖިލީހުގެ ޖަލްސާތައް އަލުން ފަށާނީ ޖުލައި 26 ގެ ފަހުން ކަމަށް އެ އިދާރާ އިން ނިންމައިފި އެވެ.\nމަޖިލީހުގެ އަމީން އާންމު އަހުމަދު މުހައްމަދު މިއަދު ވިދާޅުވީ މަޖިލީހުގެ ޖަލްސާ މާދަމާ ބޭއްވުމަށް ތާވަލްކޮށްފައި ނުވާ ކަމަށެވެ. ޖަލްސާތައް އަލުން ފަށާނީ ބަންދަށް ފަހު ކަމަށް އޭނާ ވިދާޅުވި އެވެ.\nމަޖިލީހުގެ ގަވާއިދު ބުނާ ގޮތުން ކޮންމެ ހަފްތާއެއްގެ ހޯމަ، އަންގާރަ އަދި ބުދަ ދުވަހު މަޖިލީހުގެ ޖަލްސާތައް ބާއްވާން ޖެހެ އެވެ. އެކަމަކު އަންނަ އަންގާރަ ދުވަހާއި ބުދަ ދުވަސް، މިނިވަން ދުވަހާ ދިމާވުމާ ގުޅިގެން ސަރުކާރު ބަންދު ދެ ދުވަހުގެ ގޮތުގައި ވަނީ ކަނޑައަޅައިފި އެވެ.\nބެލެވޭ ގޮތުގައި އެންމެ އަވަހަށް ޖަލްސާ ބާއްވާނެ ކަމަށް ބެލެވެނީ އަންނަ މަހުގެ އެކެއްގަ އެވެ.\nމަޖިލީހުގެ ޖަލްސާތައް އަލުން ފެށުމާއެކު އަބުރު ރައްކާތެރިކުރުމާއި ހިޔާލުފާޅުކުރުމުގެ މިނިވަންކަމާ ބެހޭ ގޮތުން އުނގޫފާރު ދާއިރާގެ މެމްބަރު ޖައުފަރު ދައޫދޫ ހުށަހެޅުއްވި ބިލުގެ ބަހުސް ކުރިއަށް ގެންދާނެ ކަމަށް ބެލެވެ އެވެ. މަޖިލީހުގެ ބައެއް މެމްބަރުން ދަނީ މި ބިލު ވީހާ ވެސް އަވަހަކަށް ފާސް ކުރުމަށް ތައްޔާރުވަމުންނެވެ.\nމީގެ އިތުރުން މަޖިލީހުގެ ކޮމެޓީތަކުގައި ވެސް މުހިންމު މައްސަލަތަކެއް ވަނީ ހުށަހަޅައިފަ އެވެ. އެގޮތުން ވަޒީރުންނަށް ރުހުން ދިނުމުގެ މައްސަލަތަކާއި ރައްޔިތުންނާ ގުޅުން ހުރި ގިނަ ގާނޫނުތަކެއް ކޮމެޓީގައި ދިރާސާ ކުރަމުން އަންނަ ކަން ފާހަގަކޮށްލެވެ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލިސް ރިސެސް މަޖިލިސް ހާޒިރީ


އާރޓިކަލްކިޔުމަށް ހޭދަވާނެކަމަށް ބެލެވެނީ :0މިނެޓް, 55 ސިކުންތު\nކައިވެނިކުރުމަށްފަހު ގިނަ ބައަކު އަވަހަށް ދަރިން ލިބުމަށް އެދޭނެއެވެ. އަވަހަށް ދަރިް ހޯދަންވެސް ބޭނުންވާނެއެވެ. ނަމަވެސް މިޒަމާނުގައި ކަންކަން މިހުރި ގޮތުން ދަރިއަކު ހޯދުމަށް އެހައި އަވަސްވެގަތުން ރަގަޅެއް ނޫނެވެ. ބުއްދިވެރީ ދެއަހަރެއްހައި ދުވަހު މަޑުކޮށްލުމެވެ. ކެތްތެރިވުމެވެ.\nއެއީ އެއްވެސް މީހަކާއި އެކުގައި ދިރިއުޅުމުން، ވިޔަފާރިކުރުން، އެކުގައި ދަތުރުކުރުން ފަދަ ކަމަކުން ނޫނީ އޭނާގެ ޙަޤީޤަތް ނުއެނގޭނެތީއެވެ. ބައިވެރިޔާއަކީ ތިމާ އާއިއެކުގައި ދިރިއުޅެވިދާނެ މީހަކުކަން ޔަޤިންކުރަން މަސައްކަތްކޮށްލުމުގެ ގޮތުންނެވެ.\nކިތަންމެ ގިނަ ދުވަހަކު އެކުގައި ދިރިއުޅުމަށްފަހުގައިވެސް، ބައިވަރު ދަރިން ލިބޭފަހުން ވެސް މައްސަލައެއް ކުރިމަތިވެދާނެއެވެ. ދެމަފިރިން ވަކިވާންވެސް ޖެހިދާނެއެވެ. އެހެންކަމުން ކިތަންމެ ގިނަ ދުވަހަކު އެކުގައި ދިރިއުޅުނުނަމަވެސް އަނެކާގެ ގޮތް ނުއެނގޭނެކަމަށް ބުނާބުނުމަށް ތާއީދުނުކުރަނީއެއް ނޫނެވެ.\nތަފާތަކީ ރައްކައުތެރިކަމުގެ ފިޔަވަޅުތައް އަލައިގެން ދަތުރުކުރުމާއި ރައްކައުތެރިކަމުގެ ފިޔަވަޅު ނާޅައި ދަތުރުކުރުމުގެ ތަފާތެވެ. ވަރިކުރުން އިތުރުވަމުންމިދާ މިންވަރުން އަޅަންޖެހޭ ރައްކައުތެރިކަމުގެ ފިޔަވަޅުތައް އިތުރަށް ވަރުގަދަކުރަންޖެހޭ ކަމެވެ.


Kuriyah Oi3Dhuvahu Moosun Goasvaane: MET - Vaguthu\nހިނގަމުންދާ ހަފްތާގެ ކުރިޔަށް އޮތް ތިން ދުވަހުވެސް ރާއްޖޭގެ އެކި ސަރަހައްދުތަކަށް މޫސުން ގޯސްވާނެ ކަމަށް ރާއްޖޭގެ މޫސުމާއި ބެހޭ ގައުމީ އިދާރާ (މެޓް) އިން ވިދާޅުވިއެވެ.\nމެޓް އޮފީހުގެ އޮފިޝަލަކު "ވަގުތު" އަށް މައުލޫމާތު ދެމުން ވިދާޅުވީ މިއަދު ރާއްޖޭގެ ގިނަ ސަރަހައްދުތަކަށް މޫސުން ގޯސްވެ، ވިއްސާރަކުރާނެ ކަމަށެވެ. އަދި ކަނޑުތައްވެސް އާދައިގެ ވަރަކަށް ގަދަވާނެ ކަން ފާހަގަކުރެއްވިއެވެ.\nއެގޮތުން މިއަދު ރާއްޖޭގެ އުތުރާއި މެދުތެރޭގެ އަތޮޅުތަކަށް މޫސުން ގޯސްވި ނަމަވެސް ދެކުނުގެ އަތޮޅުތަކުގެ މޫސުން ރަނގަޅުވާނެ ކަމަށް އެ އޮފިޝަލް ވިދާޅުވިއެވެ. އަދި މާދަމާ އުތުރާއި މެދުތެރެއަށް މޫސުން ރަނގަޅުވި ނަމަވެސް ހޯމަ ފެށިގެން ކުރިިޔަށް އޮތް ތިން ދުވަހާއި ހަމައަށް މޫސުން ގޯސްވާނެކަމަށް ލަފާކުރެވޭ ކަމަށް އޮފިޝަލް ވިދާޅުވިއެވެ.\n"މިއަދަށް ތަންކޮޅަށް ވިއްސާރަ، ދެން މާދަމާ އިހާ ވިއްސާރައެއް ނޫން. އެހެން ނަމަވެސް މާދަމާ ދެކުނަށް ކުޑަކޮށް ވިއްސާރަކޮށް އުޅޭނީ. ދެން ހޯމަ އަންގާރަ ބުދަ މި ތިން ދުވަހު ރާއްޖޭގެ ހުރިހާ ސަރަހައްދަކަށްވެސް އަނެއްކާވެސް ވިއްސާރަވާނެ" މޫސުމާއި ބެހޭ ގައުމީ އިދާރާގެ އޮފިޝަލަކު ވިދާޅުވިއެވެ.\nމެޓް އޮފީހުން ވިދާޅުވީ ވައިޖެހޭނީ އުތުރާއި މެދުރާއްޖެތެރޭގެ އަތޮޅުތަކަށް އިރުއުތުރާއި އިރުން ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި ކަމަށެވެ. އަދި ދެކުނުގެ އަތޮޅުތަކަށްް ހުޅަނގުއުތުރާއި އުތުރުން، ގަޑިއަކު 03 މޭލާއި 13 މޭލާ ދެމެދުގެ ބާރުމިނުގައި ވައި ޖެހޭނެ ކަމަށާއި ވިލާގަނޑުގައި ގަޑިއަކު ގާތްގަނޑަކަށް 40 މޭލު ބާރުމިނަށް ވައި ގަދަވުން އެކަށީގެންވާކަމަށް އެއިދާރާއިން ލަފާކޮށްފައިވެއެވެ.\nރާއްޖޭގެ ބައެއް ހިސާބުތަކަަށް މޫސުމް ގޯސްވެ، އުދައިގެ އަސަރުވެސް ކޮށްފައިވާކަން ފާހަގަކޮށްލެވެއެވެ. އެގޮތުން ށ. ނަރުދޫ އަށް އުދަ އަރައި ބަނދަރާ ކައިރީގައި ހުރި ގެތަކަށް ވަނީ ބޮޑެތި ގެއްލުންތަކެއް ލިބިފައެވެ.\nއުޑުމަތިން ފެނުނު "ހޭލޯ" އާއި އެކީ ގިނަ ބަޔަކު އާޝޯހުވެއްޖެ\nރާއްޖޭގެ ބޮޑު ސަރަހައްދެއްގެ ކަނޑުތައްގަދަ، ސަމާލުވޭ!\nމެދު ތެރޭގެ އަތޮޅުތަކަށް ބޯކޮށް ވާރޭވެހުމާއެކު ގުގުރާނެ - މެޓް


Pyramidun "Today's taste" flavored tea thaaarafukohfi\nޕިރަމިޑުން "ޓުޑޭސް ޓޭސްޓް" ފްލޭވާޑް ޓީ ތައާރަފުކޮށްފި\nޕިރަމިޑުން ތައާރަފުކޮށްފައިވާ ފްލޭވާޑް ޓީގެ ބައެއް ރަހަތައް-\nސްރީލަންކާގެ ޕްރިމިއަމް ޓީ ވިއްކާ ޕިރަމިޑުން "ޓުޑޭސްޓޭސްޓް" ގެ ފްލޭވާޑް ޓީ ރާއްޖެއަށް ތައާރަފުކޮށްފުކޮށް، އެއް ދުވަހުގެ ޕްރޮމޯޝަން ހަރަކާތެއް ފަށައިފި އެވެ.\nއެސްޓީއޯ ޓްރޭޑް ސެންޓަރުގެ ތިރީގައި ކުރިއަށްދާ މި ހާއްސަ ހަރަކާތުގައި ޓުޑޭސްޓޭސްޓްގެ ހަތް ރަހައެއްގެ ޓީ ވިއްކާނެ އެވެ. މިއަދު ހަވީރުގެ ނިޔަލަށް ކުރިއަށް ގެންދާ މި ހަރަކާތުގައި ގަންނަ ޓުޑޭސް ޓޭސްޓް ފްލޭވާޑް ޓީއަށް 10 ޕަސެންޓުގެ ޑިސްކައުންޓް ލިބޭނެ އެވެ.\nޕިރަމިޑުން ޓުޑޭސް ޓޭސްޓުގެ "މަސާލާ ޗައި" އާއި "ބްލެކް ޓީ ލެމަން" އަދި "ގްރީން ޓީ ޖޭސްމިން" ގެ އިތުރުން "ބްލެކް ޓީ ސިނަމަން" އާއި "ބްލެކް ޓީ ޖިންޖާ" އަދި "ޕިއޯ ގްރީން ޓީ" ލިބެން ހުރެ އެވެ. މި ޕެކުތައް ބަންދުކޮށްފައި ހުންނަނީ ރިސޯޓުތަކާއި ގެސްޓްހައުސްތަކުގެ ކޮޓަރިތަކުގައި ބަހައްޓާލެވޭ ގޮތަށް ޕްރިމިއަމް ކޮށެވެ. އަދި މި ސައި ހާއްސަ ތައްޔާރުކޮށްފައިވަނީ ދިވެހިންގެ ރަހަތަކާ ގުޅޭ ގޮތަކަށެވެ. މީގެ ކޮންމެ ޕެކެއްގައި ޓީ ތައްޔާރު ކުރާނެ ގޮތުގެ ރެސިޕީއެއް ލިޔެފައި ހުރެ އެވެ.\nޕިރަމިޑުން ތައާރަފުކޮށްފައިވާ ފްލޭވާޑް ޓީ ތައްޔާރު ކުރާނެ ގޮތް-\nޕިރަމިޑުން ވިއްކާ ޓުޑޭސް ޓޭސްޓްއަކީ ދުނިޔޭގެ އެންމެ ގިނައިން ސައިފަތް ބޭރު ކުރާ ސްރީލަންކާގެ ޓީބޯޑް އިން ދޭ ލަޔަން ލޯގޯ ދީފައިވާ ބްރޭންޑެވެ. އަދި މިއީ ހީރަސް ފްރީ ޓީ ބޭގް އެކެވެ. އެ ގައުމުގެ ޓީ ބޯޑުން ބަލައި 100 ޕަސެންޓް ޕިއޯ ސައިފަތަށް ނޫނީ މި ލޯގޯއެއް ނުދޭނެ އެވެ.\nޕިރަމިޑުން ދަނީ މަޝްހޫރު ގިނަ ބްރޭންޑްތަކެއްގެ އުފެއްދުންތައް ރާއްޖޭގައި ވިއްކަމުންނެވެ. އަދި މި ބްރޭންޑްތައް ދިވެހިންގެ މެދުގައި މަގުބޫލެވެ.\nއިނާމުތަކާއެކު ރެއިންބޯއިން ޕްރޮމޯޝަނެއް


Sociedad ge defender Llorente Leeds ah\nލޮރެންޓޭ ލީޑްސްއަށް ބަދަލުވުން\nލޮރެންޓޭ ލީޑްސްއާ ގުޅުނީ ހަތަރު އަހަރުގެ އެއްބަސްވުމެއްގެ ދަށުން\nލޮރެންޓޭ އަކީ މި ޓްރާންސްފާ ބާޒާރުގައި ލީޑްސްއިން ގެނަ ހަތްވަނަ ކުޅުންތެރިޔާ\nކ. މާލެ | 25 ސެޕްޓެންބަރ 2020 | ހުކުރު 21:29 | 4,561\nލީޑްސްއާ ގުޅުނު ސްޕެއިންގެ ޑިފެންޑަރު ޑިއޭގޯ ލޮރެންޓޭ - ގެޓީ އިމޭޖާސް\nރެއާލް ސޮސިއެޑާޑަށް ކުޅެމުން އައި ސްޕެއިންގެ ޑިފެންޑަރު ޑިއޭގޯ ލޮރެންޓޭ ލީޑްސް ޔުނައިޓެޑަށް ބަދަލުވެއްޖެއެވެ.\nއުމުރުން 27 އަހަރުގެ ޑިފެންޑަރު ލީޑްސްއާ ގުޅުނީ ހަތަރު އަހަރުގެ އެއްބަސްވުމެއްގެ ދަށުންނެވެ. ލީޑްސްއިން ލޮރެންޓޭގެ ސޮއި ހޯދުމަށް ކުރި ޚަރަދުގެ ތަފުސީލު ހާމަކޮށްފައި ނުވި ނަމަވެސް، ރިޕޯޓުތައް ބުނާ ގޮތުން ލީޑްސްއިން ވަނީ ލޮރެންޓޯ ހޯދުމަށް 20 މިލިޔަން ޔޫރޯގެ ފީއެއް ދައްކާފައެވެ.\nމީގެ ކުރިން ރެއާލް މެޑްރިޑަށްވެސް ކުޅުނު ލޮރެންޓޭ ވަނީ ސޮސިއެޑާޑުގައި ތިން އަހަރު ހޭދަކޮށްފައެވެ. އަދި އޭނާ ވަނީ ސޮސިއެޑާޑަށް 77 މެޗު ކުޅެދީފައެވެ.\nސްޕެއިންގެ ގައުމީ ފުޓްބޯޅަ ޓީމުންވެސް ޖާގަ ހޯދާފައިވާ ލޮރެންޓޭ އަކީ މި ޓްރާންސްފާ ބާޒާރުގައި ލީޑްސްއިން ގެނަ ހަތްވަނަ ކުޅުންތެރިޔާއެވެ. މީގެ ކުރިން ލީޑްސްއިން ވަނީ ވެލެންސިއާއަށް ކުޅެމުން އައި ސްޕެއިނުގެ ފޯވާޑް ރޮޑްރިގޯ މޮރޭނޯވެސް އެޓީމަށް ގެނެސްފައެވެ.\nމިދިޔަ ސީޒަނުގެ އިނގިރޭސި ދެވަނަ ޑިވިޝަން (އީއެފްއެލް ޗެމްޕިއަންޝިޕް) ކާމިޔާބުކޮށް، 16 އަހަރަށް ފަހު އަލުން އިނގިރޭސި ޕްރިމިއާ ލީގުން ޖާގަ ހޯދިއިރު، އެ ޓީމުގެ އާޖެންޓީނާގެ ކޯޗު މާސެލޯ ބިއެލްސާގެ އެއްބަސްވުން ދާދި ފަހުން ވަނީ އާކޮށްފައެވެ. ބިއެލްސާގެ އިރުޝާދުގެ ދަށުން ޕްރިމިއާ ލީގުގައި ލީޑްސްއިން އަންނަނީ ރަނގަޅު ކުޅުމެއް ދައްކަމުންނެވެ.\nމީގެ ކުރިން އިނގިރޭސި ފުޓްބޯޅައިގެ ވަރުގަދަ ބާރެއްގެ ގޮތުގައި އޮތް ލީޑްސް ދެވަނަ ޑިވިޝަނަށް ރެލިގޭޓްވީ 2004 ވަނަ އަހަރުއެވެ. މީގެ ކުރިން ލީޑްސްއިން ވަނީ ތިން ފަހަރެއްގެ މަތިން ފުރަތަމަ ޑިވިޝަނުގެ ޗެމްޕިއަންކަން ހޯދާފައެވެ. އަދި ވަނީ 2001 ވަނަ އަހަރުގެ ޔުއެފާ ޗެމްޕިއަންސް ލީގުގެ ސެމީ ފައިނަލުގައިވެސް ކުޅެފައެވެ.


ފިލާވަޅު ދަސްކުރުމުގެ ބައެއް އުކުޅުތައް – DhiSalafiyyah\n24/05/2017 އެހެނިހެން, ޢާންމު ލިޔުންއަލްއަޚް މުޙައްމަދު މަޢޫން ޝަރީފް\nމިލިޔުމުގައި ބަލައިލެވިފައިވާނީ ފިލާވަޅު ދަސްކުރުމުގެ ބައެއް އުކުޅުތަކަށާއި، ރަނގަޅު ނަތީޖާއެއް ހޯދުމަށް އެހީވެދޭ ބައެއް ކަންތައްތަކުގެ މައްޗަށެވެ. މި މަޢުލޫމާތުތައް ނެގިފައިވަނީ ފިލާވަޅު ދަސްކުރުމުގެ ފަންނާއި ބެހޭގޮތުން ކަމުގެ މާހިރުން ލިޔުއްވާފައިވާ ބައެއްލިޔުންތަކުންނާއި، އަދި ޢިލްމު އުނގެނުމުގެ އުސްލޫބުތަކާއި ބެހޭގޮތުން ދީނީ ޢިލްމުވެރިން ލިޔުއްވައިފައިވާ ބައެއް ލިޔުންތަކުންނެވެ.\nފުރަތަމަ އުކުޅު: ވަކި އިންތިޒާމަކުން ފިލާވަޅު މުރާޖަޢާކުރުން\nފިލާވަޅު މުރާޖަޢާކުރަން ފެށުމުގެ ކުރިން މުރާޖަޢާކުރިއަށް ގެންދާނެ ގޮތުގެ ޕްލޭނެއްހަދާށެވެ. މިވެނި ގަޑިއެއްގައި ކިޔާނީ ކިތައް ޗެޕްޓަރ ތޯ، ނުވަތަ ހަދާނީ ކިތައް ތަމްރީންތޯ ކަނޑައަޅާށެވެ. މުރާޖަޢާކޮށް ނިމުމުން އުއްމީދުކުރި ނަތިޖާ ޙާސިލްކުރެވުނުތޯ ބަލަންޖެހޭނެއެވެ.\nދެވަނަ އުކުޅު: ގްރޫޕް ސްޓަޑީސް ހެދުން\nކުލާހުގެ އެހެންކުދިންނާއެކު ފިލާވަޅުތައް މުރާޖަޢާ ކުރުމުން ފޫހިކަމެއްނެތި ގިނައިރު ވަންދެން މުރާޖަޢާކުރެވޭނެއެވެ. ގްރޫޕް ސްޓަޑީގެ ސަބަބުން ކުރެވޭ މަސައްކަތްތައް ގިނަވާނެއެވެ. އެކަމަކު ގްރޫޕް ސްޓަޑީއިން އެދެވޭ ނަތީޖާއެއް ނުކުންނާނީ ބޭކާރު ވާހަކަޔާއި ކަންތައްތަކުން ދުރުވެ ސީރިއަސްކަމާއެކު މުރާޖަޢާކުރެވޭނަމައެވެ.\nތިންވަނަ އުކުޅު: ދުރާލާ މުރާޖަޢާކުރަންފެށުން\nހަނދާންނުނެތޭ ވަރަށް ހިތުދަސްކުރަން ބޭނުންނަމަ އެކަމަށް އޮތް އެންމެ މޮޅު ގޮތަކީ ތަކުރާރުކޮށް އެއެއްޗެއްކިޔުމާއި، ކޮންމެ ހަފްތާއަކު އެއްފަހަރުހެން އެ އެއްޗެއް ދަސްވެފައިވަނީ ކިހާވަރަކަށްތޯ ބެލުމެވެ.\nހަތަރުވަނަ އުކުޅު: އޮފްލައިންވޭ !\nއުނދަގޫ މާއްދާއެއް މުރާޖަޢާކުރާނަމަ، ފޯކަސްގެއްލި އެމާއްދާ މުރާޖަޢާކުރުން ހުއްޓާލާ، ފޯނާއި ކުޅުންފަދަ ކަމެއްކުރެވެން ފެށުމަކީ ވަރަށްގިނަ ދަރިވަރުންނަށް ދިމާވާ ކަމެކެވެ. އެހެންކަމުން މުރާޖަޢާކުރާއިރު ފޯނު ނިންވާލުމާއި، އޮފްލައިންވުމަކީ ވަރަށް މުހިންމުކަމެކެވެ.\nފަސްވަނަ އުކުޅު: ބްރޭކް ނެގުން (Promodoro technique)\nމި ޓެކްނިކް ބޭނުންކުރާއިރު ކޮންމެ 35 މިނިޓަކުން އެލާމް ވާގޮތް ހަދާށެވެ. 35 ވަންދެން މުރާޖަޢާކޮށްފައި، ފަސްމިނެޓްގެ ބްރޭކެއްނަގާށެވެ. މިގޮތަށް މުރާޖަޢާކުރުމުން ފޫހިނުވެ ގިނައިރުވަންދެން މުރާޖަޢާކުރެވޭނެއެވެ.\nހަވަނަ އުކުޅު: ދަސްކުރެވުނުވަރު ބެލުން\nފޮތްކިޔާ ނިންމާލަމުން ދަސްކުރެވުނުވަރު ބެލުމަށްޓަކައި ތަމްރީނެއް ނުވަތަ ކުޑަ ޓެސްޓެއް ހަދާށެވެ. ފިލާވަޅު ދަސްކުރާ ނިންމާތަނުން މިގޮތަށް އެނގުނުވަރު ބަލާކަމުގައިވާނަމަ، ސިކުނޑީގައި މަޢުލޫމާތުހަރުލުމުގެ ރޭޓް 30 ޕަސެންޓް އިތުރުވެއެވެ.\nމި ދާއިރާގެ ޢިލްމުވެރިން ދެކޭގޮތުގައި ދަސްކޮށްފައިވާ އެއްޗެއް ހަނދާނުގައި ގިނަދުވަހު ބެހެއްޓުމަށްޓަކައި ކުރެވެން އޮތް އެންމެ ރަނގަޅުކަމަކީ ދޭތެރެ ދޭތެރެއިން އަމިއްލައަށްވެސް ޓެސްޓްހެދުމެވެ. މިގޮތަށް ޓެސްޓްހެދުމުން ފިލާވަޅުން ތިމާއަށް ނޭނގޭ ބައިތަކަކީ ކޮބައިކަންވެސް އެނގޭނެއެވެ.\nޕާސްޓްޕޭޕަރ ހެދުމަކީ މިގޮތުން ޓެސްޓްކުރުމަށްޓަކައި ކުރެވިދާނެ ކަމެކެވެ. މީގެ އިތުރުން ފޮތްކިޔާނިންމާފައި، ފިލާވަޅުތަކުގެ ތަމްރީންތަކުގެ އެހީގައި އެނގިފައިވާ މިންވަރުބެލިދާނެއެވެ.\nހަތްވަނަ އުކުޅު: ކިޔަވައިދިނުން\nއިސްވެދެންނެވިފަދައިން އަމިއްލަ ނަފުސު ޓެސްޓްކުރުމަށްފަހު އެހެންމީހަކަށްކިޔަވައިދޭށެވެ. އެހެންމީހުންނަށް ކިޔަވއިދީގެން ދަސްކުރާއެއްޗެހި ހަނދާނުގައި ހުންނަ ހުރުމަށް ކިޔަނީ the protégé effect އެވެ. އެހެންމީހަކަށް ކިޔަވައިދެވޭނީ ކިޔަވައިދެވޭ މަޢުލޫމާތު ތިމާއަށް ރަނގަޅަށް ފަހުމްވެގެންނެވެ. ކިޔަވައިދިނުމަށްޓަކައި ފިލާވަޅުގެ މަޢުލޫމާތުތައް ވީހާވެސް ތިލަކޮށް ފަސޭހައިން ދޭހަވާނެގޮތަކަށް ޝަރަޙަކުރާށާއި މަޢުލޫމާތު މަރުޙަލާކުރަން ޖެހޭނެއެވެ. ކިޔަވައިދިނުމަށްޓަކައި މިދެންނެވި ހުރިހާގޮތަކަށް ފިލާވަޅު ”ކޮށާމަށާލަން” ޖެހޭއިރު ފިލާވަޅެއް އެހެން ކުއްޖަކަށް ކިޔަވައިދިނުމުން ތިމާއަށް ހުންނާނީ ފިލާވަޅު ވަރަށް ރަނގަޅަށް ފަހުމްވެފައެވެ. އަދި އެފިލާވަޅު ގިނަ ދުވަހު ހަނދާންވެސް ހުންނާނެއެވެ.\nރަނގަޅު ނަތީޖާއެއް ޙާޞިލްކުރުމަށް އެހީވެދޭނެ މުހިންމު ސަބަބުތައް\nތަޤްވާވެރިކަން އިތުރުވާވަރަކަށް، ތިމާގެ ހިތްމަޑުވެ، ހިލަކަން ފިލާ، ހިތްސާފުވާނެއެވެ. ބޭކާރު ޚިޔާލުތަކާއި ވަސްވާސްތަކުން ސަލާމަތްވެވި، ސަމާލުކަން (concentration) އިތުރުވާނެއެވެ. ތިމާގެ ޢިލްމުވެރިކަމާއި އެއްވަރަށް ތަޤްވާވެރިކަން އިތުރުކުރަންޖެހެއެވެ. ތަޤްވާވެރިކަމާއި ޢިލްމާއިހުރި ގުޅުން ކީރިތި ޤުރުއާނުގެ އަންނަނިވި އާޔަތުން ހާމަވެގެންދެއެވެ.\nމާނައީ؛ އަޅުގެ ވެރިރައްބު! މިއަޅާއަށް ޢިލްމު އިތުރު ކޮށްދެއްވާނދޭވެ!\nމާނައީ؛ އަޅުގެ ވެރިރައްބު! މިއަޅާއަށްޓަކައި މިއަޅާގެ ހިތް ތަނަވަސް ކޮށްދެއްވާނދޭވެ! އަދި މިއަޅާގެ ކަންތައް މިއަޅާ އަށް ފަސޭހަ ކޮށްދެއްވާނދޭވެ! އަދި މިއަޅާގެ ދުލުގައި ހުރި ދަތި ގޮތް ފިލުއްވައިދެއްވައި، ދޫ ފަސޭހަ ކޮށްދެއްވާނދޭވެ!\nމާނައީ؛ އޭ ﷲ! އެ ޢިލްމަކުން މި އަޅާ އަށް މަންފާ ނުކުރާނޭ ޢިލްމުންނާއި، އިބަ ރަސްކަލާނގެ އަށް ބިރުވެތި ނުވާ ހިތަކުންނާއި އިބަ އިލާހަށް ކިޔަމަން ނުގަންނަ ނަފްސަކުންނާއި އިޖާބަ ނުކުރައްވާނޭ ދުޢާއިން މި އަޅާ ސަލާމަތް ކޮށްދެއްވުން އެދި، އިބަރަސްކަލާނގެ ޙަޟްރަތުން ވާގި އެދި، ރައްކާތެރިކަން ލިބިގަންނަމެވެ.\nމާނައީ؛ އޭﷲ! މަންފާ ކުރަނިވި ޢިލްމަކާއި ރަނގަޅު ރިޒްޤަކާއި އިބަ އިލާހުގެ ޙަޟްރަތުގައި ޤަބޫލުވަނިވި ޢަމަލެއް މި އަޅާއަށް ދެއްވުން އެދި އިބަ ރަސްކަލާނގެ ޙަޟްރަތުގައި ދަންނަވަމެވެ.\nއަދި މިނޫން ދުޢާތައްވެސް ކުރެވިދާނެއެވެ. ދުޢާކުރުމުގައި ވަކި ބަހަކުން ކުރުމަށް ލާޒިމެއް ނޫނެވެ. ޢަރަބިބަސް އެނގޭނަމަ ޢަރަބިބަހުންކުރުން އެދެވިގެން ވެއެވެ. ނޭނގޭނަމަ އެހެން ބަހަކުންވެސް ކުރެވިދާނެއެވެ.\nމައިންބަފައިން ދަރިންގެ މައްޗަށް ކުރާ ދުޢާ އިޖާބަވެގެންވެއެވެ. މީގެއިތުރުން ބަންގި އާއި ޤަމަތާއިދޭތެރޭގަޔާއި ވާރޭވެހޭވަގުތާއި، ރޯދަވީއްލުމުގެ ކުރިންނާއި ދަމުނަމާދުގެ ވަގުތަކީ ދުޢާ އިޖާބަވެގެންވާ ވަގުތުތަކެވެ. ނަބަވީ ސީރަތުން އަޅުގަނޑުމެންނަށް އިރުޝާދު ލިބެނީ ކަންކަންފަހިވުމަށް އޮންނަ ސަބަބުތަކުގައި ހިފުމަށްފަހު ދެން ދުޢާކުރުމެވެ. މަސައްކަތްކުރާ ހާލު އެކަން ކާމިޔާބުކޮށްދެއްވުން އެދި ކަށަކުޅަދުންވަންތަ އިލާހުގެ ހަޟްރަތުގައި ދެންނެވުމެވެ.ނަމާދުކުރުން ނުވަތަ ޒިކުރުކުރުން ފަދަ ސިކުނޑިއަށް ހަމަޖެހުންގެނެސްދޭ ކަންކަން ކުރުމުން ސިކުނޑީގައި އާ ނިއުރޯންސް އުފެދެއެވެ.\nއެއްދުވަހަކު އިމާމް ޝާފިޢީ އެކަލޭގެފާނުގެ އެދުވަހުގެ ފިލާވަޅު ދަސްކުރުން އުނދަގޫވެގެން އެކަމުގެ ޝަކުވާ އެކަލޭގެފާނުގެ އުސްތާޒު އިމާމް ވަކީޢްއަށް ކުރިއެވެ. އެހިނދު އިމާމް ވަކީޢް އިމާމް ޝާފިޢީގެފާނަށް އިރުޝާދު ދެއްވީ ފާފަތަކުން ދުރުވުމަށެވެ.\nރަސޫލާ ޞައްލަﷲ ޢަލައިޙި ވަސައްލަމް ވަނީ މިއުއްމަތުގެ މީހުންގެ ހެނދުނުގެ ވަގުތުތަކުގައި ބަރަކާތްލެއްވުމަށްއެދި ދުޢާކުރައްވާފައެވެ.\n((اللَّهُمَّ بَارِكْ لأُمَّتِي فِي بُكُورِهَا)) [رواه الترمذي وابن ماجه وصححه الألباني]\nމާނައީ: ” އޭ ﷲ! ތިމަންކަލޭގެފާނުގެ އުންމަތަށް އެއުންމަތުގެ ހެނދުނުގެ ވަގުތުތަކުގައި ބަރަކާތް ލައްވާފަނދޭވެ!”\nދުވަހުގެ ހެނދުނު ވަގުތުތަކުގައި ފިލާވަޅު ދަސްކުރުމުން، އެފިލާވަޅު އަވަހަށް ދަސްވެ، ހަނދާނުގައި ހުންނާނެއެވެ.\nފުރިހަމަ ނިންޖަކީ މަޢުލޫމާތު ސިކުނޑީގައި ހަރުލެއްވުމަށާއި ޕްރޮސެސްވުމަށް ކޮންމެހެންވެސް ބޭނުންވާއެއްޗެކެވެ.\nފިލާވަޅުދަސްކުރަން ވަގުތުނުވާކަމުގެ ޝަކުވާއަކީ ޢާއްމު ޝަކުވާއެކެވެ. އެކަމަކު ރަނގަޅަށް ޓައިމް މެނޭޖުކުރާނަމަ މިކަމަށް ބޭނުންވާ ވަގުތު ރަނގަޅަށް ލިބޭނެއެވެ.\n“ތިމާއާއި ނުބެހޭ ކަންކަމުންނާއި ބޭކާރު ކަންކަމުން ދުރުވެގަތުމަކީ ހިތަށްލިބިދޭ ހިތްހަމަޖެހުމެކެވެ. އަބުރަށްލިބިދޭ ސަލާމަތްތެރިކަމެކެވެ. މި ޙަދީސްގައި ރަސޫލާ ޞައްލަﷲ ޢަލައިޙި ވަސައްލަމް މުސްލިމުންނަށް ބާރުއަޅުއްވާފައިމިވަނީ ތިމާއާއި ނުބެހޭ ކަންކަމުންނާއި އަދި އެކަންކަމުން ތިމާއަށް ދުނިޔޭގައިވެސް ނުވަތަ އާޚިރަތުގައިވެސް ފައިދާއެއްނުކުރާ ކަންކަމުން ދުރުވެގަތުމަށެވެ. އަދި ދުނިޔޭގައި ނުވަތަ އާޚިރަތުގައި ފައިދާކުރާ ކަންކަމުގައި މަޝްޣޫލްވެގަތުމަށެވެ.”\nއަދި އެހެން ހަދީސެއްގައިވެއެވެ.\nހިއްމަތްތެރިކަން އިތުރުކޮށްދޭފަދަ ހަދީސްތަކާއި ޢިބާރާތްތައް ފެންނަފަށުގައި ބެހެއްޓުމަކީ ހިތްވަރުއެލޭ ދަނޑިވަޅުތަކުގައި ހިތްވަރު އާލާކޮށްދޭ ކަމެކެވެ. މިގޮތުން ތިރީގައި މިގެނެސްދެނީ އެފަދަ ބައެއް motivational quotes އެވެ.\nރަސޫލާ ޞައްލަﷲ ޢަލައިޙި ވަސައްލަމް ހަދީސްކުރައްވާފައިވާފަދައިން ދުނިޔެއާއި އާޚިރަތުގައި ތިމާޔަށް ފައިދާލިބޭ ކަންކަންހޯދުމަށް ޖޯޝާއިއެކު މިންނެތް މަސައްކަތްކުރާށެވެ. އެކަންކަމުގައި ނިކަމެތިވެނުގަންނާށެވެ.\nބައްލަވާ: 1 ،2، 3\n ދުޢާތަކުގެ ތަފްޞީލު ވިދާޅުވުމަށް: ލިޔުން 1 ، ލިޔުން2، ލިޔުން 3\nއިސްލާމީ ނަޒަރަކުން އިޖުތިމާޢީ ޚިދުމަތްތައް


Qatar aa gulhun kandaalun:Dhalu beyrun jehigen dhivehinnah gellun!\nރިޕޯޓު - ގަތަރު-ރާއްޖެ\nރާއްޖެއިން ގަތަރާ ގުޅުން ކަނޑާލުން: ދަލު ބޭރުން ޖެހިގެން ދިވެހިރައްޔިތުންނަށް ގެއްލުން!\nއަރަބި ނޫން ގައުމަކަށް ގަތަރާ ގުޅުން ކަނޑާލީ ރާއްޖެއިން\nއަރަބި ހަ ގައުމަކުން މިހާތަނަށް ގަތަރާ ގުޅުން ވަނީ ކަނޑާލާފައި\nމިއީ ދިވެހި ރައްޔިތުންނަށް ގެއްލުމެއް ކަމަށް ގިނަ ބަޔަކު ބުނޭ\nކ. މާލެ5ޖޫން 2017 | ހޯމަ 23:42 15,222\nގަތަރުގެ މިސްކިތަކަށް ބަޔަކު އަރަނީ - ޓްވިޓަރ\nސައުދީ އަރަބިއްޔާ އާއި އަރަބި ހަ ގައުމަކުން ކުއްލި ގޮތަކަށް ގަތަރާ ގުޅުން ކަނޑާލުމަކީ މެދުއިރުމަތީގައި އުފެދުނު އެންމެ ބޮޑު މައްސަލައެވެ. މިކަމުގެ ތެރެއަށް ދަލު ބޭރުންޖެހިގެން ރާއްޖެއިން ވަނުމަކީ ކިހާވަރެއްގެ ގެއްލުމެއްކަން ދިވެހި ސަރުކާރުން ވިސްނައެއް ނުލަ އެވެ.\nވިސްނުމާއި ބުއްދި ބޭނުންކުރުމެއް ނެތި ރައީސް އަބްދުﷲ ޔާމީންގެ ސަރުކާރުން ވެސް ވަނީ ގަތަރާ ގުޅުން ކަނޑާލައިފަ އެވެ. ގަތަރާ ގުޅުން ކަނޑާލި އަރަބި ހަ ގައުމަކީ ސައުދީ އަރަބިއްޔާ، ޔޫއޭއީ، މިސްރު، ބަހްރައިން, ޔަމަން އަދި ލީބިޔާ އެވެ. މި ގައުމުތަކުން ގަތަރާ ގުޅުން ކަނޑާލީ ޓެރަރިޒަމަށް ހިތްވަރުދޭ ކަމަށާއި ސަރަހައްދުގެ ހަމަނުޖެހުން ނަގާލަން ގަތަރުން މަސައްކަތްކުރާ ކަމަށް ތުހްމަތުކޮށްފަ އެވެ. އަދި ޓެރަރިސްޓް ޖަމާއަތްތަކަށް ގަތަރުން އެހީވާ ކަމަށް ތުހްމަތުކުރެ އެވެ. މި ތުހްމަތަކީ ގަތަރުގެ މުޅި ދައުލަތް ނިކަމެތި ކޮށްލުމަށް ކުރި ތުހްމަތުތަކެއް ކަމަށް އެ ގައުމުން ބުނެ އެވެ. ސައުދީ އަދި ސައުދީއާ ގުޅިފައިވާ ގައުމުތަކުން ގުޅުން ކަނޑާލީ ހީތަކެއްގެ މައްޗަށް ބިނާކޮށްގެން ކަމަށް ވެސް ގަތަރުން ބުނެ އެވެ.\nދުނިޔޭގެ އެއްވެސް ސަރުކާރަކުން ޓެރަރިޒަމަށް ހިތްވަރުދޭ ގައުމަކަށް ވާގިވެރިވާން ހަގީގަތުގައިވެސް ބޭނުމެއް ނުވާނެ އެވެ. އެފަދަ ބަދުނާމެއް ވެސް ބޮލުގައި އަޅަން ބޭނުމެއް ނުވާނެ އެވެ. ނަމަވެސް، މިހާތަނަށް ގަތަރާ ގުޅުން ކަނޑާލާފައިވަނީ ރާއްޖެއާއެކު އެންމެ ހަތް ގައުމެވެ. މުޅި ދުނިޔެ ޓެރަރިޒަމާ ދެކޮޅަށް ހަނގުރާމަކުރާއިރު، ސައުދީގެ ނިންމުމާ އެއްގޮތަށް އެހެން ގައުމުތަކުން އަމަލުނުކުރަނީ ކީއްވެ ހެއްޔެވެ؟ ޓެރަރިޒަމާ އެންމެ ބޮޑަށް ދެކޮޅަށް މަސައްކަތް ކުރާ ޔޫރަޕާއި އެމެރިކާއިން ގަތަރާއެކު އޮންނަ ގުޅުން ދަމަހައްޓަނީ ކީއްވެގެން ހެއްޔެވެ؟ ގަތަރާ ގުޅުން އޮތް އެހެން ގައުމުތަކުން ޓެރަރިޒަމަށް ހިތްވަރު ދެނީ ހެއްޔެވެ؟\nޓެރަރިޒަމާ ދެކޮޅަށް އެންމެ ބޮޑު ހޭދައެއްކުރާ އެމެރިކާ ކޮބައި ހެއްޔެވެ؟ މެދުއިރުމަތީގައި އެމެރިކާއިން ގާއިމުކޮށްފައިވާ އެންމެ ބޮޑު މިލްޓަރީ ބޭސް އޮތީ ވެސް ގަތަރުގަ އެވެ. މިހާތަނަށް އެމެރިކާއިން ގަތަރާ ގުޅުން ކަނޑައެއް ނުލައެވެ. ޗައިނާ، އިނގިރޭސި ވިލާތް، ރަޝިޔާ، ފްރާންސް ފަދަ ދުނިޔޭގެ ބޮޑެތި ބާރުތަކުން ވެސް ގަތަރާ ގުޅުން ކަނޑައެއް ނުލަ އެވެ. އަދި އަރަބި ހުރިހާ ގައުމަކުން ވެސް ގަތަރާ ގުޅުން ކަނޑައެއް ނުލަ އެވެ.\nމި ސަބަބުތައް މިހެން ހުރުމާއެކު، ދުނިޔޭގައި އެންމެ ކުޑަ ގައުމުތަކުގެ ތެރޭގައި ހިމެނޭ ރާއްޖެއިން ގަތަރާ ގުޅުން ކަނޑާލުމަކީ ވަރަށް ގިނަ ބަޔަކު ހައިރާންވި ކަމެވެ. އެއްބަޔަކު މިކަން ދެކުނީ ޖޯކެއްގެ ގޮތުގަ އެވެ. ރާއްޖެ ގުޅުން ކަނޑާލައިގެން ގަތަރުން ކަހެރިވަކެކޭ ވެސް ހިއެއް ނުވާނެ އެވެ. ނަމަވެސް މިކަމުން ވަރަށް ބޮޑު އެއްޗެއް އެންގިގެން ހިނގެއްޖެ އެވެ. މި ސަރުކާރަކީ މައިބަދަ ނެތް ސަރުކާރެއް ކަމެވެ. ސައުދީ ތައްޕާހުން ކައުމާއި، ސައުދީގެ ޕަޕެޓް ސަރުކާރެއްކަން މުޅި ދުނިޔެއަށް ހާމަވެގެން ދިއުމެވެ. ހާރިޖީ ސިޔާސަތުގައި ދެއުޅިއެއް ނެތް ކަމެވެ. އެހެން ނޫންނަމަ، ގަތަރާ އެކު އޮންނަ ގުޅުން ބަދަހިކުރަން ވާހަކަ ދެއްކިތާ 13 ގަޑިއިރު ފަހުން އެ ގައުމާ އެކު އޮތް، 33 އަހަރުގެ ގުޅުން ކަނޑައެއް ނުލާނެ އެވެ. މިވީހާ ތަނަަށް ބައިނަލްއަގްވާމީ މައްސަލަތަކުގައި ދިވެހިރާއްޖެއިން ގެންގުޅުނީ، ވަކި އަތަކަށް ނުޖެހުމުގެ ސިޔާސަތެވެ. ހުރިހާ ގައުމަކާވެސް ގުޅިގެން އުޅުމުގެ ސިޔާސަތެވެ. ނަމަވެސް މިކަން ވެސް މި ސަރުކާރުން މި ވަނީ ދުއްވާލައިފަ އެވެ.\nގަތަރާ ގުޅުން ކަނޑާލުމަކީ ދިވެހިރައްޔިތުންނަށް ކޮޅުން ނުލާވަރުގެ ގެއްލުމެކެވެ. ގަތަރަކީ ރާއްޖޭގެ އުމްރާނީ ތަރައްގީގެ ބައިވެރިއެކެވެ. ހުޅުމާލޭގައި ބިނާކޮށްފައިވާ މިސްކިތާއި، ލ. ގަމުގައި ހުރި ގަތަރު އަމީރު ސްކޫލް، އަދި ހުޅުމާލޭގައި އެޅުމަށް ނިންމާފައިވާ 61 މިލިއަން ރުފިޔާގެ ސްޓޭޑިއަމް ފާހަގަކޮށްލެ އެވެ. މީގެ އިތުރުން ތައުލީމީ ދާއިރާ އާއި ސިއްހީ ދާއިރާގެ އިތުރުން އެހެން ދާއިރާތަކަށް ވެސް ގަތަރުގެ އެހީ ލިބެ އެވެ.\nހާއްސަ ގޮތެއްގައި ރާއްޖޭގެ ޓޫރިޒަމް ކުރިއެރުވުމުގައި ވެސް ގަތަރުގެ ދައުރު ފާހަގަކޮށްލަންޖެހެ އެވެ. ޔޫރަޕާއި އަރަބި ގައުމުތަކާއި ދުނިޔޭގެ އެހެން ބައެއް ސަރަހައްދުތަކުން ފަތުރުވެރިން ގެނައުމުގައި ގަތަރު އެއާވޭސްގެ ދައުރު ބޮޑެވެ. އެހެންވެ، ގަތަރާ ގުޅުން ކަނޑާލުމުން ޓޫރިޒަމަށާއި އިގްތިސާދަށް ލޮޅުން އައުމުގެ ފުރުސަތު ބޮޑެވެ. އަދި ޒުވާނުންގެ ސަރުކާރެއް ކަމަށް ބުނާ މި ސަރުކާރުގެ އެންމެ ބޮޑު އެއް ވައިދުކަމުގައިވާ ހުޅުމާލޭ ޔޫތު ސިޓީގައި ބިނާކުރަން ޕްލޭންކޮށްފައިވާ ޒަމާނީ ސްޓޭޑިއަމް ވެސް ގެއްލިގެން ދިއުމުގެ ފުރުސަތު އެބަ އޮތެވެ. މިއީ ޒުވާނުންނަށް މި ސަރުކާރުން ވިސްނާ މިންވަރު އެނގިގެން ދިޔަ ކަމެކެވެ. ޒުވާނުންނާ މެދު ވިސްނާނަމަ ބުއްދި ބޭނުން ނުކޮށް، ގަތަރާ ގުޅުން ކަނޑައެއް ނުލާނެ އެވެ.\nމުއާސަލާތީ ދާއިރާގެ އިތުރުން ކުޅިވަރާއި އެހެން ގިނަ ދާއިރާތަކަކުން ވެސް ދިވެހި ރައްޔިތުންނަށް ހިދުމަތް ފޯރުކޮށްދެމުންއަންނަ އުރީދޫއަކީ ގަތަރުގެ ކުންފުންޏެވެ. ގަތަރާއި ރާއްޖެއާ ދެމެދު އޮތް ގުޅުން ގޯސްވެގެން ހިނގެއްޖެ ނަމަ، މި އިންވެސްޓްމެންޓަށް ވާނީ ކިހިނަކުންތޯ އެވެ. މި ސަރުކާރުން ކުރާ ދެއުޅިއެއްނުވާ ކަންކަމުން ހުރިހާ ގެއްލުމެއް ވެސް ދިވެހި ރައްޔިތުންނަށެވެ. ގަތަރާ ގުޅުން ކަނޑާލުމުން ދިވެހިރައްޔިތުން ދަނީ ސޯޝަލް މީޑިއާގައި އެކަމާ ދެކޮޅަށް އަޑުއުފުލައި، ދިވެހިރައްޔިތުން ތިބީ ގަތަރާއެކުގައި ކަމަށް ބުނަމުންނެވެ.\nވިސްނުމެއް ނެތި ކޮށްފި ކަމަކުން އެންމެ ފަހަރަކު ދޭހުގާ\nގިސްލަމުން ހިތިކަރުނަ އޮހޮރަންޖެހިދެއޭ އުމުރަށް މުޅީން


ވަޅިން ހަމަލާދީ ޒުވާނަކު މަރާލައިފި | Murders in Maldives\nވަޅިން ހަމަލާދީ ޒުވާނަކު މަރާލައިފި\nރޭ ދަންވަރު ހިންގި މާރާމާރީއެއްގައި ޒަހަމްކޮށްލި މީހަކަށް ފަރުވާ ދެމުންދަނިކޮށް މަރުވެއްޖެ އެވެ.\n“ހަވީރަ”ށް އެނގިފައިވާ ގޮތުގައި ރޭ 1:35 ހާއިރު ބުރުޒުމަގު، އައިޖީއެމްއެޗް ކައިރިން ވަޅި ހަރައި ޒަހަމްކޮށްލި ނޫރު އާދަމް ހަސަންފުޅު، 29 މަރުވެފައި ވަނީ، އެ ހޮސްޕިޓަލުގައި ފަރުވާ ދެމުން ދަނިކޮށް ފަތިހު 3:25 ހާއިރު އެވެ. އޭނާގެ ކަރަށާއި އަރިކަށްޓަށް ވަޅިން ހަމަލާ ދިީފައިވާ ކަމަށް ވެ އެވެ.\nއެނގިފައިވާ ގޮތުގައި މާލޭ ދަފްތަރުގައި ރަޖިސްޓްރީ އޮންނަ ނޫރަށް ހަމަލާ ދީފައި ވަނީ، އައިޖީއެމްއެޗުގެ އިމަޖެންސީ ގޭޓު ކުރިމަތިން ކަހަލަ ގޮތަކަށެވެ. ރަށްޓެހިންތަކަކާ އެކު ހުރި ނޫރަށް ހަމަލާ ދީފައި ވަނީ ސައިކަލެއްގައި ދުއްވާފައި ދިޔަ ދެ މީހުންގެ ތެރެއިން ފަހަތުގައި އިން މީހާ ކަމަށް ވެސް ވެ އެވެ.\nމި މާރާމާރީއާ ގުޅިގެން ފުލުހުންގެ ބަހެއް އަދި ނުލިބެ އެވެ.\nމާރާމާރީއެއްގައި ޒުވާނަކު މަރާލާފައި މިވަނީ ވަޅި ޖެހުން އަނެއްކާ ވެސް އާއްމުވެފައި ވަނިކޮށެވެ. އެ ގޮތުން، މިދިޔަ އާދިއްތަ ދުވަހުގެ ފަތިހު ޅިޔަނު ކެފޭ އަށް ހަތަރު މީހުންގެ ގްރޫޕަކުން ވަދެ، އެ ތަނުގެ ބިދޭސީ ސޭޓަށް ވަޅިން ހަމަލާދީ މަރާލާފައިވެ އެވެ. އަދި އޭގެ ފަހުން ވެސް ވަނީ ގިނަ އަދަދެއްގެ ބިދޭސީންނަށް ހަމަލާ ދީ ޒަހަމްކޮށްލާފަ އެވެ.


ޑްރަގް އެންފޯސްމަންޓުން މިމަހުގެ 12 ވަނަ ދުވަހު ހިންގި އޮޕަރޭޝަނުގައި ތަފްސީލާއި ތުހުމަތުކުރެވޭ މީހުންގެ ވަނަވަރު އާންމުކުރުން\nބުރާސްފަތި ،30 ޑިސެމްބަރ 2021 / 19:37\nދިވެހިރާއްޖެއަށް މަސްތުވާތަކެތި އެތެރެކުރުމަށްފަހު އެތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ޑްރަގް އެންފޯސްމަންޓުން މި ޑިސެމްބަރު މަހުގެ 12 ވަނަ ދުވަހު ހިންގި އޮޕަރޭޝަނުގެ ތަފްސީލާއި މައްސަލާގައި ތުހުމަތުކުރެވޭ މީހުންގެ ވަނަވަރު:\nމި ޑިސެމްބަރު މަހުގެ 12 ވަނަ ދުވަހު ހިންގި މި އޮޕަރޭޝަނުގައި ބުރުޒުމަގުން ޓެކްސީއެއް ހުއްޓުވައި ދެ މީހަކު ހައްޔަރުކޮށްފައިވެއެވެ. އެ ދެ މީހުންނަކީ ގދ. ހޯނޑެއްދޫ /އިރުމަތީގެ، އަޙްމަދު ސުނައިނު (25އ) އާއި ގދ. ހޯނޑެއްދޫ /ގުލޭނޫރަންމާގެ، އަލީ ޒުބައިރު (52އ) އެވެ. މި ދެ މީހުން ހައްޔަރުކޮށް ޓެކްސީ ބަލައިފާސްކުރިއިރު މަސްތުވާތަކެތި ހުރި 28 ރަބަރު ޕެކެޓު ފެނިފައިވެއެވެ.\nމި މައްސަލައިގެ ތަހުގީގުން ހޯދިހޯދުންތަކުން އެ ޓެކްސީން ފެނިފައިވާ ތަކެއްޗަކީ 2021 ޑިސެމްބަރު 12 ވަނަ ދުވަހުގެ ފަތިހުގެ ވަގުތެއްގައި “ބަންގާ” ނަމަކަށްކިޔާ ލޯންޗުން މާލެއަށް ހޯނޑެއްދޫ / ގުލޭނޫރަންމާގެ، އަލީ ޒުބައިރު (52އ) އާއި ހޯނޑެއްދޫ / ދޯދި، މުޙައްމަދު އަކްރަމް ޢަބްދުލް ހަންނާން (31 އ) އާއި ހޯނޑެއްދޫ / އަލޯރާ، އަޙްމަދު މުޖާހިދު (29އ) އެތެރެކުރި މަސްތުވާތަކެތިކަމަށް ދެނެގަނެވިފައިވެއެވެ. އަދި އެމިހުންނާ ގުޅުންހުރި ކާރަކުން މަސްތުވާތަކެތި ހުރި 86 ރަބަރު ޕެކެޓާއި ސައިކަލެއްގެ މަޑިދަށުން5ރަބަރު ޕެކެޓް ހޯދާފައިވެއެވެ.\nމީގެ އިތުރުން ހޯނޑެއްދޫ / އަލޯރާ އަރުޝަދު ޚާލިދު (26އ) އެ ތިން މީހުންނާ ބައްދަލުކޮށް ކަމުގެ އިރުޝާދު ދިނުމުގައި ހަރަކާތްތެރިވެފައިވާކަން ތަހުގީގަށް ފާހަގަކުރެވިފައިވެއެވެ. އަދި މާލެއަށް މަސްތުވާތަކެތި އެތެރެކުރުމަށްފަހު އަރުޝަދު ޚާލިދު އާއި މުޙައްމަދު އަކްރަމް ޢަބްދުލް ހަންނާން ވަނީ ޑިސެމްބަރު 12 ވަނަ ދުވަހު ރާއްޖެއިން ބޭރަށް ފުރައިގެން ގޮސްފައެވެ. އަދި މި މައްސަލާގައި ތުހުމަތުކުރެވޭ މީހުންގެ ތެރެއިން އަރުޝަދު ޚާލިދަކީ މަސްތުވާތަކެތި ރާއްޖެއަށް އެތެރެކުރުމުގައި އެންމެ އިސްކޮށް ހުރި ފަރާތެވެ.


ޚިޔާނާތުން މިންވަރެއް! – Maldivian Democratic Party\nއަށްޑިހައިގެ އަހަރުތަކުން ފެށިގެން ދިވެހީންގެ ތެރޭގައި އެއިރުއޮތް ސަރުކާރުން މިގައުމާއި ރައްޔިތުންނަށް ވަމުންގެންދިޔަ ޚިޔާނާތް ތަކުގެ ވާހަކަތައް މަޑުން ނަމަވެސް އިވޭންފެށިއެވެ. އެއިރު ވެރިކަމުގައި އެތިބަ މީހުންނަކީ އެމީހުންގެ ވެރިކަމާއި އެވެރިކަމުގައި ބައިވެރިވާ އެއްވެސް މީހަކާބެހޭގޮތުން ” ނުވާހަކައެއް” ދައްކާލުން ކީއްކުރަން ، ކަތިނަޒަރަކުން ބަލާލިޔަސް އެމީހަކާއި އެމީހެއްގެ މުޅިއާއިލާވެސް އެގޮތްމިގޮތުން ނައްތާލަމުން ގެންދިޔަ ބައެއްކަމުން، ދިވެހީންގެ ތެރޭގައި ސަރުކާރާއި ބެހޭގޮތުން ވާހަކައެއް ދައްކާނަމަ އެކަންކުރަނީ ފިސާރި މަޑުމަޑުން ފިލައި ތިބެގެންނެވެ. އެދުވަސްވަރު ކޮންމެވެސް ބަޔަކު ފޮރުވިގެންތިބެ އިންޓަރ ނެޓުގައިވެސް ސަރުކާރާއި އިދިކޮޅަށް ބައެއްކަހަލަ ލިއުންތައް ޝާއިޢުކުރަމުން ގެންދިޔަކަން ފާހަގަ ކޮށްލަމެވެ.\n1988 ނޮވެމްބަރ3ގެ ހާދިސާއަށްފަހު ކޮންމެވެސް ވަރެއްގެ ޚިޔާލުފާޅު ކުރުމުގެ މިނިވަންކަމެއް ލިބިގެން ދިޔަކަމުގައި ހީކުރެވުނެވެ. ނަމަވެސް އާޚިރުގައި މިކަން ނިމިގެން ދިޔައިރު އެކަމަކީ ސަރުކާރާ އިދިކޮޅަށް ބަސްކިޔާމީހުން ބްލެކްލިސްޓް ކުރުމުގެ ބޭނުމުގައި ކުރެވުނު ކަމެއްކަން ޔަގީންވިއެވެ. ނަމަވެސް ލިބުނު ކުޑަކުޑަ ފުރުސަތުގެ ބޭނުންކޮށް ކޮންމެވެސް ވަރަކަށް ސަރުކާރުގެ އިސްވެރީންގެ ބޮޑެތި ޚިޔާނާތްތަކެއް އާންމުންނާއި ހަމަޔަށް ތިލަވެގެން ދިޔައެވެ. އެގޮތުން އެންމެ ފާހަގަ ކޮށްލެވެނީ އެފްޕީއައިޑީގެ ބޮޑު ޚިޔާނާތެވެ. އެއިރު އިވުނު އަޑުތަކަށް ބަލާއިރު އޭރުގެ ވެރިމީހާގެ އަންހެނުންގެ ކޮއްކޮ އަކު މިޚިޔާނާތުގައި ބައިވެރިވިކަން ދޭހަވެގެން ދިޔައެވެ. ނަމަވެސް މާގިނަދުވަހެއްނުވެ މިމުޅި މައްސަލަ އެކުގައި ފޮރުވާލެވުނެވެ. ރައްޔިތުންނާއި ދައުލަތައް ލިބުނު ގެއްލުމުގެ ޒިންމާ އުފުލާނެ މީހަކުނެތި އެފްޕީ އައިޑީގެ ނަން ބަދަލުކޮށް ނިންމާލީއެވެ.\nއެެ ވެރިކަން ފެށުނުއިރު މިކުޑަކުޑަ ދިވެހިރާއްޖޭގައި އެއިރުއޮތް ޝިޕިންގް ލައިންއަކީ މިއޭޝިޔާ ގައިވެސް އޮތް އެންމެ ފާހަގަކުރެވޭ އެންމެ އާގުބޯޓުގިނަ ޝިޕިންގ ލައިންއެވެ. ބުނެވޭގޮތުގައި ލަންކާގައި އެގައުމުގެ ޝިޕިންގ ލައިންއެއް އުފެއްދުމަށް ދިވެހި ޝިޕިންގ ލައިންއިން ބޮޑެތި އެހީތަކެއްވެސް ވެދީފައިވެއެވެ. ނަމަވެސް އެެ ވެރިކަމުގެ އެންމެ ފުރަތަމަ ދުވަހުއްސުރެ ފެށިގެން މިޝިޕިންގް ލައިން ވަޅުވަންނަމުން ގޮސް މުޅީން ހުލިވެ ދިޔައީއެވެ. ސައްތައަކަށް އެންމެ ހަތަރު ބޯޓު މަދުވި ޝިޕިންގް ލައިންގެ ދެތިންބޯޓުމެނުވީ މައުމޫނުގެ ސަރުކާރު ނިމިގެން ދިޔައިރު އޮތްކަމަކަށް ނުވެއެވެ. އެބޮޑު ސިނާއަތުން ދައުލަތައް ލިބުނު ގެއްލުމެއް މެނުވީ ފެންނާކަށް ނެތެވެ. ފައިދާއަށް އެންމެ ފުފިޔާ ފޮށްޗެއްވެސްނެތި ހުލިވެ އެންމެ ފަހުން ޝިޕިންގ ލައިންގެ ނަންވެސް ބަދަލުވީއެވެ. ޒިންމާ ނަގާނެ މީހަކު އަމުދުން ނެތެވެ.\nމުދަލާ ފައިސާއަށްވުރެ ގައިމުވެސް އަގުބޮޑީ އިންސާނުންގެއެވެ. އެހެންކަމުން އެ ތިރީސްއަހަރުގެ ވެރިކަމުގައި ޖަލުތަކުން ވީއެއް ނުވީއެއް ނޭނގި ގެއްލިފައިވާ މީހުންނާއި ކަނޑައެޅިގެން މަރާލެވުނު މީހުންގެ މައްސަލައަކީ އާދައިގެ ކުޑަ ކަމެއްނޫނެވެ. ފާޅުގައި ބަޑިޖަހައި މަރާލިމީހުންގެ މައްސަލަވެސް މިއަދާ ހަމަޔަށްވެސް އެއޮތީ އެންމެ ރަނގަޅަށް ނުބެލިއެވެ. ހަގީގީ ޒިންމާ އުފުލަން ޖެހެނީ ކާކުކަން ނޭނގިއެވެ. ސަލާމަތީ ބާރުތަކުން ހައްޔަރުވެ ފާޑަކަށް އަދަބެއް ދެވުނު ކަމުގައި ދެއްކީ އާދައިގެ ބަޔަކަށެވެ. ނަމަވެސް ހަތިޔާރެއްނެތް ބައެއްގެ ގަޔަށް ސީދާވަޒަން ބޭނުންކުރާން އޯޑަރު ނެރުނު މީހަކަށް އަދަބެއް ލިބިފަކާ ނެތެވެ. އޭރުގެ ބަހުރުވައިންނަމަ ޖައްވާ ފަޒާއަށް ޖެހި ވަޒަންތަކުން ދިރިތިބި ބައެއްގެ ފުރާނަ ގެއްލުނީއެވެ. އެހެންކަމެއް ވީކަމެއް ނޭނގުނެވެ.\nދެހާސް ހަތަރެއްގެ އޭޝިޔާ ސުނާމީ ކާރިސާއަކީ ދިވެހީންގެ ހަޔާތުގައި އެންމެ ގިނަބަޔަކަށް މިއަދުވެސް އެންމެ ހަނދާން ނައްތާލަން ދަތި ހާދިސާއެވެ. ދިވެހި ރައްޔިތުންގެ މުދަލާއި ގެދޮރު ގެއްލި އެތަކެއް ފުރާނަ ގެއްލިގެން ދިޔައެވެ. ގުދުރަތީ މިފަދަ ކާރިސާ ތަކަކީ ވަކި މީހެއްގެ ސަބަބުން ނުވަތަ ފުށުން އަންނަ ކަމެކޭ ނުބުނެވޭނެއެވެ. ނަމަވެސް ކަންހިނގިގޮތް މިއޮތީ ފެންނާށެވެ. އޮޅޭނެ ދިވެހި ދަރިޔަކު ނެތެވެ. އިންޑޮނޭޝިއާ ސަރަހައްދުގައި ހެލުނު ބިންހެލުމާއި ގުޅިގެން އުފެދުނު ބިޔަ ސުނާމީގެ ރާޅުތައް ރާއްޖެއާއި އެތަކެއްސަތޭކަ ކިލޯމީޓަރު ދުރުން އެއްގައުމުން ، އަނެއް ގައުމަށް އަރަމުން އައިސް މިދިވެހި ރާއްޖޭގެ މަތިން ދިޔައިރު އެންމެ ކުޑަމިނުން މައުލޫމާތު ފޯރުކޮށް ދެވޭނެ މީހަކުވެސް ނެތެވެ. ހަފުސްވެދިޔައީ ދިވެހި ރައްޔިތުންގެ މުދަލާއި ގެދޮރެވެ. ވެރިމީހާ ހުރީ އުފަލުގައި ފިސާރި ތިޔާގި ކަމާއެކުގައެވެ.\nމިއީ އެެ އެބުނާ ގަދަ ތިރީސް އަހަރުގެ ތަޖުރިބާގެ ތެރެއިން ދާދި މަދު މިންވަރެކެވެ. އާންމު ފަރުދުންނަށް ދެއްކިހައި އަހުވަތަކާއި ޖަލުގައި ދިން އަނިޔާތަކަކީ ދައްކާ ކޮޅުންލާނެ ވާހަކައެއް ނޫނެވެ. ނަމަވެސް މިފަދަ ނުވަތަ ބޮޑެތި ކިތަންމެ ކަންކަމެއް ރާއްޖޭގެ ރައްޔިތުންނަށް އެއިރުގެ ވެރިކަމުން ވަނީ ތަޖުރިބާ ކުރާން ޖައްސާފައެވެ. ރައްޔިތުންގެ ތެރެއިން ގެދޮރާއި މުދާ ގެއްލި މަގުމަތިވި ކިތަންމެ ބަޔަކު މިއަދުވެސް އެތިބީ ބިކަހާލުގައި ފެންނާށެވެ. ހައްގު ބަދަލެއްވެސް ނުލިބުނެވެ. ދުނިޔޭގެ އެތަކެއް ގައުމުތަކުންނާއި ބައިނަލް އަގުވާމީ ޖަމާއަތްތަކުން އެދިންހާ އެހީތައް ރައްޔިތުންނަށް އެންމެ ފައިދާ ކުރަނިވި ގޮތަކަށް ހިއްސާކުރާކަށް ނުލިބުނެވެ.\nބުނެވޭގޮތުގައި އަދި ފެންނާންހުރި ހެކިތައްވެސް އަންގާގޮތުގައި 88 ގެ ނޮވެމްބަރ 3ގެ ހާދިސާއާއި ގުޅޭގޮތުން ސީދާއެއިރުގެ ވެރިމީހާއާއި ސަލާމަތީ ބާރުތަކުގައި އެންމެ އިސްކޮށް ތިބިމީހުންނަށް މާކުރީން މައުލޫމާތު ދެވުނެވެ. ނަމަވެސް ހަމަ އަޅާނުލައި ތިބުމުގެ ސަބަބުން އެދުވަހުވެސް ދިވެހީންގެ އެތަކެއް މީހުންގެ ފުރާނަގެއްލި އެތަކެއް ގެއްލުންތަކާއި ގައުމު ކުރިމަތިލާން ޖެހުނެވެ. ހަމައެހެންމެ އޭޝިޔާ ސުނާމީގެ ޚަބަރުތަކާ މައުލޫމާތުތައްވެސް ވަގުތުން ވަގުތައް އޭރުގެ ވެރިޔާއަށް ލިބެމުން ދިޔަކަން ޚޮދު އޭނާ ދައްކާފައިވާ ވާހަކަތަކުން ސާބިތުވެއެވެ. ނަމަވެސް ދިވެހި އެއްވެސް ރައްޔިތަކަށް އެކަމާބެހޭ މައުލޫމާތު ދީފައެއް ނެތެވެ. ވަށައިގެން ތިންފައިލީގާ ޖަހައި ޖަޕާނުމީހުން ލައްވައި ސަލާމަތީ ފިޔަވަޅު އަޅައިފައިވާ މާލޭގައި ލެއްވިހައި މަލެއްގެ ނަންކިޔާ ލޯންޗުތައް އޭނާގެ ހިމާޔަތުގައި ތައްޔާރީ ހާލަތައް ގެނެސްގެން އޭނާ ހުރީ ދިވެހީންނަށް ލިބެމުންދިޔަ ގެއްލުންތަކަށް ކަނުލޮލެއް ދީގެންނެވެ. އެތައް މިލިޔަން ޑޮލަރެއްގެ ބޮޑުގަނޑުވަރުގައި އާއިލާތިބީ ފުރިހަމަ ސަލާމަތާއި ރައްކާތެރި ކަމުގައެވެ. ރާއްޖެތެރޭގެ ރަށްރަށުގައި ހާލުގައި ޖެހިފައިތިބި މީސްތަކުން ނުކައިނުބޮއެ ތިބިއިރު އޭނާ އާއި އޭނާގެ އައުވާނުން ތިބީ މާމަލުގެ ފޮންޏާއި މޭވާގެ ދިޔަވެސް ހިތަކަށް ލިބިގެންނެވެ. ކަނޑުމަތީގައި ހާލުގައި ޖެހިފައި ދިވެހިއެތަކެއް އަންހެން ދަރީން ތިބިއިރު އޭނާގެ އަނބި މީހާ އާއި ދަރީންތިބީ ރިޔާސީ ގަނޑުވަރުގެ ސުވިމިންގ ޕޫލްގައި ހިތްއުފާ ކުރާށެވެ. މިއަދު ޕާޓީ ބޮޑުކުރާށާ ބާޣީ ސަރުކާރަށާއި ޚޮދު ތިމާއަށް ކެމްޕެއިން ކުރުމަށް ރާއްޖޭގެ އެކި ސަރަހައްދަށް ދަތުރުތައް ކުރަމުން އޭނާގެ ސަލާމަތައް ދައުލަތުން އެތައް މިލިޔަން ރުފިޔާ ހުސްކުރާއިރު އެދުވަހު އެކާރިސާގައި ރާއްޖޭގެ ރަށްރަށުގެ ގޮނޑުދޮށުގައި ނުކައިނުބޮއި އަވީލެވިފައިވާ ދިވެހި ރައްޔިތުންގެ ހާލު ދެކިލަން މިކަލޭގެއަކަށް ނުދެވުނެވެ. ފަތަރާސީވެފައި ކޯފީ އަނާނާއި މިނޫންވެސް ދުނިޔޭގެ މުހިންމު ޝަޚުސިއްޔަތު ތަކާއިއެކު ރާއްޖޭގެ ދެތިން ރަށަކަށް އަރައިލުން ފިޔަވައި އެއްކަމެއްވެސް އޭނާއަކަށް ނުކުރެވުނެވެ.\nމިބުނެވިދިޔަ ޖައްލާދުކަލޭގެ މިވަނީ ރާއްޖޭގެ ރައްޔިތުން އޭނާގެ އަނިޔާވެރި ވަކިތަކުން ސަލާމަތްކުޅަ މިގައުމު އަނެއްކާވެސް އަޑީގައި ހުރެގެން ބަޣާވާތްކޮށް މުށްދަށު ލާފައެވެ. އަނިޔާވެރި ކަމާ ޚިޔާނާތުގައި މުޅިދުނިޔެއަށް މިސާލުދައްކާފައިވާ މިވަރުގެ ސުންޕާ ނުބައި ނުލަފާ މީހެއްގެ ކިބައިން މިގައުމު ސަލާމަތް ކުރުމުގެ ޒިންމާ މިއަދު އެޅިފައިމިވަނީ އަޅުގަނޑުމެންގެ ބޮލުގައެވެ. ވެރިކަމުން ބޭލުމުންވެސް މީނާގެ ދަރީންލައްވައި މީހުންގެ ބޮލަށް ލަކުޑިބެރި އުކައި ރައްޔިތުން ސުންނާފަތި ކުރަމުން ގެންދިޔައީ ރައްޔިތުންގެ ބައިތިލްމާލުން ކޮންމެ އަހަރަކު އެތައް މިލިޔަން ރުފިޔާއެއް ކައި، ހޮޑަށް ލަމުންނެވެ. އެންމެފަހުން މުޅިރާއްޖޭގެ ތަރައްގީއާއި ކުރިއެރުމަށް އެމްޑީޕީގެ ސަރުކާރުން ފަށާފައިވާ ހުރިހައި މަސައްކަތެއް ހުއްޓުވައި މިއަދު އެތިބަ ބާޣީންނަށް އެންމެމަތީން ބަސްކިޔައި ހަދަމުން އެގެންދަނީވެސް ހަމަ މިބުނާ ވެރިޔާއެވެ. ބޭރުގައުމަކުން މިއަދު މިއޮތް އަޑިނޭނގޭ އަދި، ރައްޔިތުންގެ ވޯޓަކުން ސައްޚަނުވާ ސަރުކާރާ އިދިކޮޅަށް ބުނާ ކޮންމެ އެއްޗަކަށް ފާޅުގައި ރައްދު ދެމުން އެގެންދަނީ ހަމަ މިބުނާ ކަލޭގެއެވެ. ނަމުގައި އޭނާއަކީ ކުރީގެ ރައީސްއެވެ. ނަމަވެސް މިއަދު މިގައުމު ބަނޑުދަށު ލައިގެން އެހެރަ ކާޅުގެ ރިމޯޓުއޮތ މީނާގެ އަތުގައިކަން ނޭނގޭ ހަމައެކަކުވެސް މިގައުމަކު ނެތެވެ. މިއީ މިއަދާ ހަމަޔަށް ބަލާލާއިރުވެސް ފެންނާންހުރި މިކަލޭގެ ގިނަ ޚިޔާނާތްތަކުގެ ތެރެއިން ދާދިމަދު މިންވަރެކެވެ. ދިވެހި ރައްޔިތުން މިޚިޔާނާތް ތެރިޔާގެ ކިބައިން މިގައުމު ސަލާމަތް ކުރުމަށް ނުކުމެ މަސައްކަތް ކުރަމުން ގެންދާތާވެސް ކިތަންމެ ދުވަހެކެވެ. ނަމަވެސް މިކަލޭގެއަށް ލިބިފައިވާ ހިޔަޅު ސިކުނޑިއާއި އެއްވަރަށް އަދިވެސް ދިވެހީންނަކަށް ރައްކާތެރިއެއް ނުވެވެއެވެ. އާޚިރުގައި ކަންނިމިދާނީ ކިހިނެއް ކަމެއް ނޭނގެއެވެ.


Actor Vicky Kaushal ge 'Sardar Udham Singh' release kuraanee Amazon Prime ga - vNews.mv\nއެކްޓަރު ވިކީ ކޯޝަލްގެ "ސަރްދާރް އުޅާމް ސިންގް" ރިލީޒްކުރާނީ އެމޭޒަން ޕްރައިމްގައި\nމަރިޔަމް ޝާހިދާ 18 September 2021, 14:15\n2019 ވަނަ އަހަރު އިއުލާނުކޮށްފައިވާ ޑައިރެކްޓަރު ޝޫޖިތް ސިރްކަރުގެ ފިލްމު "ސަރްދާރް އުޅާމް ސިންގް" ރިލީޒްކުރުން އެމޭޒަން ޕްރައިމްއިން ކަމަށް ފިލްމު ޕްރޮޑަކްޝަންއާ ހަވާލާދީ މީޑިއާއިން ބުނެފިއެވެ.\nއެކްޓަރު ވިކީ ކޯޝަލް މެއިން ލީޑްއިން ފެނިގެންދާ މިފިލްމު 2019 ގައި އިއުލާނު ކުރިއިރު ފިލްމު ނިމެން މިހާ ދިގު މުއްދަތެއް ނެގީ ކޮވިޑް-19 ގެ ޕެންޑަމިކާ ގުޅިގެން ކަމަށްވެސް ރިޕޯޓުތައް ބުނެއެވެ.\nފިލްމު ތިއޭޓަރުތަކުގައި ރިލީޒްކުރުމަށްވެސް ޕްރޮޑަކްޝަން ހައުސްއިން މަސައްކަތް ކޮށްފައިވާއިރު ޕެންޑަމިކާ ގުޅިގެން އެކަމަށްވެސްވަނީ ހުރަސްތަކެއް ކުރިމަތިވެފައެވެ.\nއެހެންކަމުން މިދަނޑިވަޅުގައި އެންމެ ރަނގަޅުގޮތަކީ ޑިޖިޓަލް ރިލީޒިންގްއަކަށް ދިއުންކަމަށް ނިންމާ ފިލްމު ރިލީޒްކުރުމަށް ހަމަޖެހިފައިވަނީ ކުރިޔަށްއޮތް އޮކްތޯބަރު މަހުގެ 10 ވަނަ ދުވަހުއެވެ.\nފިލްމު "ސަރްދާރް އުޅާމް ސިންގް" އަކީ، މީލާދީން 1919 ވަނަ އަހަރުގެ ތެރޭގައި އިންޑިއާގެ ސްޓޭޓެއް ކަމަށްވާ އަމްރިސްތަރްގައި ހިނގާދިޔަ ހަމަނުޖެހުންތަކާއި ގުޅިގެން، އޭރު ޕަންޖާބުގައި ހުރި އިނގިރޭސިވިލާތަށް ނިސްބަތްވާ ގަވަރުނަރުގެ ކިބައިން އެކަމުގެ ބަދަލު ހިފުމުގެގޮތުން ކުރިއަށްދިޔަ ހަމަނުޖެހުންތަކުގެ މައްޗަށް ބިނާކޮށްގެން އުފައްދާފައިވާ ފިލްމެކެވެ.\nއެކްޓަރު ވިކީ ކޯޝަލް ފިލްމުގައި ފެނިގެންދާނީ، އޭރު ހިންގި ހަމަނުޖެހުންތަކުގައި އެންމެ އިސްކޮށް ހަރަކާތްތެރިވި އުޅާމް ސިންގް ނަމަކަށްކިޔާ އާއްމުންނަށް މިނިވަންކަން ހޯދައިދިނުމަށް މަސައްކަތްކުރި ލީޑަރުގެ ރޯލުންނެވެ.\nއިނގިރޭސިވިލާތުގެ ލަންޑަންގެ އިތުރުން މިފިލްމުގެ ބޮޑުބައި ޝޫޓްކޮށްފައިވަނީ ޔޫރަޕްގެ ގައުމުތަކުގައެވެ. އޭގެތެރޭގައި ރަޝިޔާ، އަޔަރލޭންޑް، ޖަރުމަން އަދި ނޯތު އިންޑިއާ ހިމެނެއެވެ.\n2012 ވަނަ އަހަރުން ފިލްމީ ދާއިރާގައި ހަރަކާތްތެރިވާން ފަށާފައިވާ އެކްޓަރު ވިކީ ކޯޝަލްގެ ކުރިޔަށްހުރި ފިލްމީ ޕްރޮޖެކްޓްތަކުގެ ތެރޭގައި، "ސޭމް ބަހާދުރް". "ދަ ގްރޭޓް އިންޑިއަން ފެމިލީ" އަދި ފިލްމު "މިސްޓަރ ލޭލޭ" ހިމެނެއެވެ.\nމީގެއިތުރުންވެސް ޑިސްކަވަރީ ޕްލަސްއިން ފެށުމަށް ހަމަޖެހިފައިވާ "އިންޓު ދަ ވައިލްޑް ވިތް ބެއަރ ގްރިލްސް" ގެ އާ އެޕިސޯޑަކުން ވިކީ ވަރަށް އަވަހަށް ފެންނާނެ ކަމަށްވެސް މީޑިއާއިން ބުނެފައެވެ.\nއެކްޓަރު އަޖޭ ދޭވްގަންއަށްފަހު ވިކީ ކޯޝަލް ވެގެންދާނީ މިސީރީޒްގެ އެޕިސޯޑުތަކުން ފެންނާނެ2ވަނަ ބޮލީވުޑް ފަންނާނަށެވެ.\nވިކީ ކެރިއަރުގައި ކުޅުނު ފާހަގަކޮށްލެވޭ ފިލްމުތަކުގެ ތެރޭގައި ބޮޑު ކާމިޔާބީއެއް ލިބިގެންދިޔަ ފިލްމު "ރާޒީ" އަދި "އުރީ: ދަ ސަރޖިކަލް ސްޓްރައިކް" ހިމެނެއެވެ.


BML ge eheen Dhidhoo gai Park eh\nދިއްދޫ އަތިރިމަތީ ސަރަހައްދުގައި ހާދަފައިވާ ޕާކަށް ދީފައިވާ ނަމަކީ " ރަށްސިގަނޑު" އެވެ. ބީއެމްއެލް ގުޅިގެން ދިއްދޫގައި ކޮމިއުނިޓީ ޕާކް ހަދާފައި ވަނީ އެރަށުގެ ޖަމިއްޔާއެއް ކަމަށްވާ މިޑްލް ސްޕޯޓްސް ކްލަބުނެވެ. އެހީވެ ދީފައި ވަނީ ބީއެމްއެލްގެ ކޮމިއުނިޓީ ފަންޑެވެ.\nބޭންކް އޮފް މޯލްޑިވްސް އދ. ދިއްދޫ ކުޑަކުދިން


vnews - Mogul kulhen libuneethee varah ufaa vejje: Akshay\nމޯގުލް ކުޅެން ލިބުނީތީ ވަރަށް އުފާވެއްޖެ: އަކްޝޭ\nމިއަހަރު އެންމެ ގިނަ ފިލްމު ތަކުން ފެނިގެންދާނެ ކަމަށް ބެލެވޭ ބޮލީވުޑްގެ މަޝްހޫރު އެކްޓަރު އަކްޝޭ ކުމާރު އަނެއްކާ ވެސް އިތުރު ފިލްމަކަށް ސޮއިކޮށް ފިލްމުގެ މަންޒަރުތައް ނެގުމަށް ތައްޔާރުވެއްޖެ އެވެ.\nއަކްޝޭ އަލަށް ސޮއިކުރި ފިލްމަކީ ބޮލީވުޑްގެ މަޝްހޫރު ޕްރޮޑިއުސަރު އަދި ޓީސީރީޒްގެ ވެރިޔާ ގުލްޝަން ކުމާރުގެ ހަޔާތުގެ މައްޗަށް ތައްޔާރުކުރާ ފިލްމެކެވެ.\nއަކްޝޭ ލީޑް ރޯލު ކުޅޭ މިފިލްމު ތައްޔާރުކުރަނީ "މޯގުލް"ގެ ނަމުގަ އެވެ.\nއަކްޝޭ ބުނީ މިފިލްމް ކުޅުމުގެ ފުރުސަތު ލިބުމަކީ ވަރަށް ބޮޑު އުފަލެއް ލިބޭ ކަމެއް ކަމަށާއި ގުލްޝަން ކުމާރަކީ އޭނާއަށް ވަރަށް މުހިްއމު މީހެއް ކަމަށެވެ.\nއަކުޝޭ ކޮށްފައިވާ ޓްވީޓެއްގައި ބުނެފައިވަނީ އޭނާ އަށް ގުލްޝަން ކުމާރާ އެކު ފިލްމެއްގައިި މަސައްކަތް ކުރަން ލިބުނު ފިލްމަކީ އޭނާ ފިލްމީ ދާއިރާއަށް ނިކުތް ފިލްމް ކަމަށްވާ "ސައުގަންދް" ކަމަށެވެ. އަދި މިފަހަރު އޭނާ އަށް މިލިބުނީ ގުލްޝަންގެ ފިޔަވަޅުމަތީ ހުރެ އޭނާގެ އިހުސާސްތައް ދެނެގަތުމުގެ ފުރުސަތެއް ކަމުން މިކަމާ ވަރަށް އުފާވާ ކަމަށްވެސް ބުންޏެވެ.\nމޯގުލް ޕްރޮޑިއުސްކުރަނީ ޓީ ސީރީޒްގެ ލޭބަލްގަ އެވެ. ޓީ ސީރީޒްގެ ހުރިހާ ކަމެއް މިހާރު ބަލަހައްޓަމުން ގެންދަނީ ގުލްޝަންގެ ކޮއްކޮ ކްރިޝަން ކުމާރާއި އޭނާގެ ދަރިފުޅު ބުޝަން ކުމާރް އެވެ.\nއަކްޝޭ ވަނީ 2006 ވަނަ އަހަރު ޓީ ސީރީޒްގެ ނަމުގައި ޕްރޮޑިއުސް ކުރި "ހަމްކޯ ދީވާނީ ކަރްގަޔީ" ގައިވެސް މަސައްކަތް ކޮށްފަ އެވެ. އަދި މޯގުލް ޑައިރެކްޓް ކުރުމަށް ހަމަޖައްސާފައިވާ ސުބާޝް ކަޕޫރާ އެކު އަކްޝޭ ވަނީ މިއަހަރު ޕްރިމިއާ ކުރި އޭނާ ލީޑްރޯލު ކުޅެފައިވާ "ޖޮލީ އެލްއެލްބީ 2" ގައި ވެސް މަސައްކަތް ކޮށްފަ އެވެ. އެހެންކަމުން އަކްޝެ ބުނީ މިފިލްމަކީ ވަރަށް ފަސޭހަ ފިލްމަކަށް ވާނެ ކަަމަށް ގަބޫލު ކުރެވޭ ކަަމަށެވެ.\nބަޑިން ހަމަލާދީ މީގެ 20 އަހަރު ކުރިން މަރާލާފައިވާ ގުލްޝަންގެ ދިރިއުޅުމަށް ބަލާއިރު އޭނާ އަކީ ބޮލީވުޑްގައި ވަރަށް ގިނަ ބައެއް ލޯތްބާއި އިހްތިރާމް ހޯދާފައިވާ މީހެކެވެ. އެހެންކަމުން މޯގުލް ވެގެންދާނީ ވަރަށް ތަފާތު ފިލްމަކަށް ކަމަށް ބައެއް މީހުން މިހާރުވެސް ދަނީ ބުނަމުންނެވެ. ބައެއް މީހުން އުފައްދާ ސުވާލަކީ ފިލްމުގެ ނިންމުމުގައި ގުލްޝަން ގޮތަށް އަކްޝޭ ވެސް މަރާލާނެތޯ ބުނެ ކުރާ ސުވާލެވެ.


Misruge federation in javaabu nudhinumun Salah rathah - Vaguthu\nމިސްރުގެ ފެޑަރޭޝަނުން ޖަވާބު ނުދިނުމުން ސަލާހް ރަތަށް\nމިސްރުގެ ފުޓުބޯޅަ ތަރި މުހައްމަދު ސަލާހް ---\nމިސްރުގެ ފުޓުބޯޅަ ތަރި، މުހައްމަދު ސަލާހާއި އޭނާގެ ގާނޫނީ ވަކީލުގެ ސިޓީތަކަށް އެގައުމުގެ ފުޓުބޯޅަ ފެޑަރޭޝަނުން ބީރު ކަންފަތެއް ދެމުން ދާތީ ސަލާހް ހިތްހަމަ ނުޖެހުން ފާޅުކޮށްފިއެވެ.\nސަލާހްގެ ރަސްމީ ޓްވިޓާ އެކައުންޓުގައި އޭނާ ކޮށްފައި ޓްވީޓެއްގައި ބުނެފައި ވަނީ އާންމުކޮށް ފުޓުބޯޅަ އިދާރާތަކުގެ މަސައްކަތަކީ އެގައުމެއްގެ ފުޓުބޯޅަ ކުޅުންތެރިންނާ ދެމެދު ޖެހޭ މައްސަލަތައް ވީހާވެސް އަވަހަށް ހައްލުކުރުން ނަމަވެސް، މިސްރުގެ އިދާރާއިން އޭނާއަށް ކަން ކުރަމުންދަނީ މުޅިން ތަފާތުކޮށް ކަމަށެވެ.\nގާނޫނީ ވަކީލު މެދުވެރިކޮށް ގިނަ ސިޓީތަކެއް ފޮނުވި ނަމަވެސް، އެއްވެސް ސިޓީއަކަށް ފެޑަރޭޝަނުން ޖަވާބުދާރީވެފައި ނުވާކަމަށް ސަލާހް ބުނެފައިވާ އިރު، އޭނާ އިތުރަށް ބުނެފައި ވަނީ މިސްރުގެ އިދާރާއަށް އޭނާއަށް ވަގުތު ދެވެން ނެތް ނަމަވެސް އެކަން އަންގާލުމަށެވެ.\nވޯލްޑް ކަޕްގެ ކުރިން މިސްރުން ސަލާހްގެ ފޮޓޯ، އޭނާގެ ހުއްދައާ ނުލާ ބޭނުން ކުރުމާ ގުޅިގެން ސަލާހްގެ ގާނޫނީ ޓީމުން ވަނީ އެކަން ވަރަށް ބޮޑަށް ކުށްވެރިކޮށްފައެވެ. އަދި ވޯލްޑް ކަޕްގައި މިސްރުން ކޭމްޕް ކުރި ރަޝިއާގެ ޗެޗެންގެ ލީޑާރު ރަމަޒާން ކަދީރޯވާއެކު ސަލާހް ލައްވާ ނެގި ފޮޓޯތަކެއްގެ ސަބަބުންވެސް މިސްރުގެ އެފްއޭއާއި ސަލާހާ ދެމެދު ދެބަސްވުންތަކެއް އުފެދުނު ކަމަށް މީޑިއާ ރިޕޯޓުތައް ބުނެއެވެ.\nކަދީރޯވަކީ އަނިޔާވެރި ލީޑަރެއްގެ ގޮތުގައި މީޑިއާތަކުގައި އަޑު ފެތުރިފައި އޮތް އިރު، ސަލާހް ފަދަ ކުޅުންތެރިއަކު ބޭނުންކޮށްގެން އޭނާ ޕްރޮމޯޓް ކުރުމަށް މިސްރުގެ ފުޓުބޯޅަ އިދާރާއިން މަސައްކަތް ކުރި ކަމަށް ގިނަބަޔަކު ބުނެފައިވާ އިރު، އެފްއޭއިން ވަނީ އެކަން ކަމަށް އިންކާރު ކޮށްފައެވެ.\nވޯލްޑް ކަޕަށް މިސްރު ދިޔަ އިރު، ސަލާހް އަނިޔާގައި ހުރި ނަމަވެސް އޭނާ ވަނީ ގްރޫޕް ސްޓޭޖުގެ ދެ މެޗެއްގައި ފެނިފައެވެ. މިސްރުން ވޯލްޑް ކަޕްގައި ކުޅުނު ތިން މެޗުންވެސް ބަލިވެފައިވާ އިރު، އެޓީމުގެ ކޯޗު ކަމުގައި އޭރު ހުރި ހެކްޓާ ކޫޕާ ވަނީ މިހާރު މަގާމުން ވަކިކޮށްފައެވެ. އޭނާގެ ބަދަލުގައި މިސްރުގެ ޓީމަށް ގެނެސްފައި ވަނީ ހާވިއާ އަގުއޭރީއެވެ.\nއަގުއޭރީގެ އިރުޝާދުގެ ދަށުން މިސްރުގެ ގައުމީ ޓީމުން އަދި މެޗެއް ކުޅެފައި ނުވާ އިރު، 2019 ވަނަ އަހަރުގެ އެފްރިކަން ކަޕް އޮފް ނޭޝަންސްގެ ތައްޔާރީތައް މިސްރުން ވަނީ ފަށާފައެވެ. އެ މުބާރާތަށް މިސްރަށް އެންމެ މުހިއްމު ވާނެ ކުޅުންތެރިއަކީވެސް ސަލާހް ކަމަށްވީ އިރު، އޭނާއާ އެފްއޭއާ ދެމެދު މައްސަލަތަކެއް އުޅުމަކީ މިސްރުގެ ގައުމީ ޓީމަށް ލިބޭނެ ގެއްލުމެކެވެ.\nފުޓުބޯޅަ ފެޑަރޭޝަނުން ސަލާހާ މެދު ކަންކުރާ ގޮތާ ގުޅިގެން އޭނާގެ އެޖެންޓް ރަމީ އައްބާސް އީސާވެސް ވަނީ ޓްވީޓް ކޮށްފައެވެ. އޭނާގެ ޓްވީޓްގައި ބުނެފައި ވަނީ މިސްރުގެ ފުޓުބޯޅަ އިދާރާއިން ސާފް ކުރަން އެދިފައިވާ ހަމައެކަނި ކަމަކީ ސަލާހްގެ ހުއްދައާ ނުލާ އޭނާގެ ފޮޓޯ ފަދަ ތަކެތި ދެން ބޭނުން ނުކުރާނެ ކަމުގެ ޔަގީން ކަން ކަމަށެވެ. އެހެން ނަމަވެސް އެ ފަދަ ކުޑަ ކަމަކަށް އިދާރާއިން ޔަގީންކަން ނުދެވި ލަސްވުމަކީ ކަންބޮޑުވާ ކަމެއް ކަމަށްވެސް އޭނާގެ ޓްވީޓުގައި ބުނެފަިވެއެވެ.\nމި އަހަރުގެ ވޯލްޑް ކަޕަށް މިސްރު ކޮލިފައިވީ 29 އަހަރަށްފަހުގައެވެ. އެތާރީހީ ކާމިޔާބީގެ އެންމެ މުހިއްމު ރޯލެއް ކުޅުންތެރިއަކީ ލިވަޕޫލަށް ކުޅެމުން އަންނަ ސަލާހެވެ.\nފިޒިކްސް ޓެސްޓަށް އިމްތިހާން ހޯލަށް ވަންނަން ދިޔަ ދަރިވަރަކު ކުއްލިއަަށް މަރުވެއްޖެ\nލޯބިވެރިޔާއާ ބައްދަލު ކުރަން ދާތީ ދަރިފުޅު ކަސްތޮޅު އަޅުވައިފި\nނެށުންތެރިއަކު މިސްކިތެއްގައި ނެގި ފޮޓޯއަކުން އެތައް ބަޔަކު ރަތައް!\nއޮގަސްޓް 27, 2018 12:18\nސަލާހުގެ ސައިޒް އޮޅެނީ ދޯ ކޮންމެ ގައުމެއްގަވެސް ކުޅުންތެރިޔަކަށް ގައުމީ ފެޑެރޭސަން ނުވަތަ އޮލިޕިކް ކޮމެޓީއަށް ވުރެ ގަދައެއް ނުވެވޭނެ އަދި އެމީހުން ބުނާހާކަމެް ކުރަން ޖެހޭނީ އަދި ގަބޫލް ކުރަން ޖެހޭނީ މިސާލު ދަގޭ


"FirihenKameh Nuvatha AnehenKameh Hurinama Sarukaarun Isthufaadheyne"\nގާސިމް އިބްރަހިމް: ފޮޓޯ މޯލްޑިވްސް ޓައިމްސް\n15 މާޗް 2019 11 ކޮމެންޓް\nޖޭޕީން ކެނޑޭނަމަ ސަރުކާރުން އިސްތުފާދޭން ޖެހޭނެ: ޤާސިމް\nޖުމްހޫރީ ޕާޓީގެ ކައުންސިލް މެމްބަރަކު ޕާޓީން ވަކިވެ ވަޑައިގަންނަވާނަމަ ސަރުކާރުން ވަކިވާން ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެފައިވާކަމަށް ޖުމްހޫރީ ޕާޓީގެ ސްޕޯކްސް ޕާސަން ވިދާޅުވެއްޖެއެވެ.\nޖުމްހޫރީ ޕާޓީގެ ސްޕޯކްސް ޕާސަން ވަނީ މީޑިއާތަކުގައި ގާސިމް ވިދާޅުވި އެއްޗެއް ފަހުން ތަރުޖަމާ ކޮށްދެއްވާފައެވެ. އޭނާ ވިދާޅުވެފައިވަނީ "ޗެޓު ލޮގުތަކުގައި ގާސިމް އިބްރާހިމް އިޝާރާތް ކުރައްވަނީ ޕާޓީގެ ހުރިހާ މެމްބަރުންނަށް" ކަމަށެވެ. ވިމާ ގާސިމް އެދިލައްވަނީ ޖުމްހޫރީ ޕާޓީން ކެނޑޭނަމަ އެ ޕާޓީން ސަރުކާރަށް ހޮވާފައި ހުރި ބޭފުޅަކުނަމަ ސަރުކާރުގައި އޭރު ހުންނެވި މަގާމުން އިސްތިއުފާ ދެއްވާށެވެ.\n"އަމުދުން މަގާމުގައި ހުރި ކޮންމެ ބޭފުޅަކު ވެސް އެ މަގާމުގައި ހުންނެވުމުގެ ބޭނުމުގައި، ޖޭޕީ އިން ވަކިވެ ވަޑައިގަންނަވާނަމަ ފުރަތަމަ ކުރައްވަންވީކަމަކީ އެ ވަޒީފާއިން [ސަރުކާރު] އިސްތިއުފާ ދެއްވުން ނޫންތޯ؟ އެއީ ނޫންތޯ ފިރިހެންކަމަކީ ނުވަތަ އަންހެކަމަކީ ނުވަތަ އިންސާނިއްޔަތު ކަމަކީ،" ގާސިމް ވިދާޅުވިއެވެ.\nގާސިމް ވަނީ ދާދިފަހުން ސަރުކާރު ކޯލިޝަން ބައްދުވުންތައް ނުބާއްވާތީ ވެސް އެމާ ކަންބޮޑުވުން ފާޅުކުރައްވާފައެވެ. އެހެން ނަމަވެސް ރައީސް އޮފީހުން އެ މައްސަލައިގައި ބުނަނީ ކޯލިޝަން ބައްދަލުވުންތައް ބާއްވަނީ ޕާޓީތަކުން އެދިގެންކަމަށެވެ. ޕަޓީތަކުން އެދިއްޖެނަމަ ބައްދުލުން އެޖެންޑާ ކޮށްދޭނީ ރައީސް އޮފީހުން ކަމަށެވެ. ސަބަބަކީ ހަތަރު ލީޑަރުންގެ ބައްދަލުވުންތަކުގައި ރައީސް ބައިވެރިވެ ވަޑައިގަންނަވާތީއެވެ.\nކޯލިޝަން ލީޑަރުން ސަރުކާރު\nސަރުކާރަކީ ސޭޓުގެ ވިލާކުންފުނިތަ ލަދުހަޔާތް ކުޑަ\nދިވެހިރާއްޖޭގެ ބައިތުލް މާލު ލޫޓުވާލައިގެން ދައުލަތުގެ މާލިއްޔަތު އަޅުވެތިކޮށްގެން ތިބި ތިން ހަތަރު ސޭޓުން ފަރާތުން އެމީހުން ތަމުސީލުކުރަން ނެރެފައިވާ ކުޑަ ސޭޓް ބަލިކުރަން ހުރިހާ ޒުވާނުން އަތުކުރި އޮޅާލާ މިނިވަން ވާންވީ !\nވަޒީފާއިން ވަކިކުރެވިދާނެ، ޕާޓީންވެސް ވަކިކުރެވިދާނެ އެކަމަކު ނަހުލާއަށް ހަދާނީ ކިހިނެތް؟ އެކަންކުރާނެ ފިރިހެންވަންތަކަން ގާސިމުގެ އެބަހުރިތަ؟\nރަގަޅު ގޮތް ނުވިސްނޭ ފަހަރުވެސް އަތުވެދާނެ. އެކަމަކު މިވަރެއް ނުދެކެން. ތިގޮތް ހުންނާތީ އަމިއްލައަށް ލަޑު ލިބިގަނެވެނީ . މިދުވަސްކޮޅުވެސް ކީއްތަވާނީ ރައްޔިތުންގެ ކަންކަމާ ގުޅުންހުރި ބިލްތައް ފާސްކުރެވޭތޯ ބެލިއްޔާ. އޭރުން ތާއީދު ލިބޭނީ.\nގާސިމު ހެޔޮ ކޮންމެ ގަނޑެއްގަތަސް ގާސިމު ސަރުކާރަށް ބެވިޔަސް ސަރުކާރުން ފޮނުވާބިލްތަކަށް ވޯޓުނުދިނަސް ގާސިމް އިސްތިއުފާދީގެން ނުވޭ .\nފިރިހެންކަމާއި އަންހެންކަމަކީ ގާސިމު އުޅޭފާޑަށް ރައްޔިތުން ވޯޓްލައިގެންހޮވާ ކޮންމެ ސަރުކާރަށް ޖެއްސުން ކުރުމެއްނޫން.\nމިވަރުގެ ގޮތެއް ފޮތެއް ނެތް މީހެއް މިގައުމުގަ ހުރިހެނެއް ހިޔެއްނުވޭ! ވަރަށް ވިޔާނުދާ އަމިއްލައެދުން ބޮޑު މީހެއް!\nގާސިމް އަކީ ފިރިހެނަކަށްވާނީ މަޖިލީސް ރައީސްކަމުން އިސްތިއުފާދީގެން\n. ރާއްޖޭގެ ހަލާކު\nގާސިމް މޮޔަވީތޯ ؟ ޖުމްހޫރީ ޕާޓީއަކީ ގާސިމް އަމިއްލަ ތަރިކަ މުދާތޯ ؟ އެއީ ސަރުކާރުގެ މާލިއްޔަތުންނާއި ރައްޔިތުން ބައިވެރިވާ ގާނޫނީ ބާރުލިބިގެންވާ ރައްޔިތުންގެ ހައްގެކެވެ. ޖޭޕީ ކިޔަސް އެއީ ގާސިމްގެ ތަރިކަ މުދާގަޑެއްނޫނެވެ. ޕާޓީ ހިންގޭނީ ކައުންސިލުން ނިންމާ ނިންމެވުމެއްގެ މައްޗަށެވެ. ގާސިމު ވަކިކުރުމުގެ ބާރު ވެސް ކައުންސިލާއި އާއްމު މެމްބަރުންނަ ލިބިގެންވާކަން ގާސިމަށް ނޭގެނީތޯ ؟ ގާސިމު ވެސް ތިމަގާމަށް ( ރައްޔިތުންގެ މަޖުލިސްގެ ރައީސްކަމަށް ) އައީ ޖެޕީ ކޯލިޝަނުންނެވެ. ޖޭޕީ ކޯލިޝަނުން ވަކިވާނަމަ ތިމަގާމުން އިސްތިއުފާ ދޭށެވެ. އެކަން ކުރަން ކެރޭނެ ތޯ ؟\nފިރެހެން ކަމެއް ގާސިމްގެ ހުރިނަމަ ސަރުކާރުން ވަކިވީސް. ސަރުކާރުގަ ހުރެގެން ޖެއްސުން ކުރުމަށް ވުރެން އެގޮތްވެސް ރީތި ދޯ


Kuda kujjakah jinsee goanaa kuri kamuge thuhumathugai 61 aharuge meehaku hayyarukoffi | Mihaaru\nކުޑަ ކުދިންނަށް ކުރާ ޖިންސީ ގޯނާއާ ދެކޮޅަށް ޒުވާނުންތަކެއް އަޑު އުފުލަނީ: ދެކުނުގެ ރަށަކުން ހައްޔަރުކުރީ 61 އަހަރުގެ ދިވެއްސެއް ކަމަށް ފުލުހުން ބުނި --ފޮޓޯ/އެމްވީކްރައިސިސް\nކުޑަކުއްޖަކަށް ޖިންސީ ގޯނާކުރި ކަމުގެ ތުހުމަތުގައި 61 އަހަރުގެ މީހަކު ހައްޔަރުކޮށްފި\n26 މާޗް 2020 - 13:514comments\nދެކުނުގެ ރަށެއްގައި ކުޑަކުއްޖަކަށް ޖިންސީ ގޯނާކުރި ކަމުގެ ތުހުމަތުގައި އުމުރުން 61 އަހަރުގެ ދިވެހި ފިރިހެނަކު އިއްޔެ ހައްޔަރުކޮށްފި އެވެ.\nއުމުރުން 18 އަހަރު ނުވާ އަންހެން ކުއްޖަކަށް ޖިންސީ ގޯނާކުރި ކަމުގެ މައްސަލައެއް ފުލުހުންނަށް ހުށަހަޅާފައި ވަނީ އިއްޔެ ކަމަށް ފުލުހުން ބުންޏެވެ. މި މައްސަލަ ބެލުމަށް ފަހު، އެ މީހާ ހައްޔަރު ކުރީ އިއްޔެ ކަމަށާއި އަދި ފުލުހުން އަންނަނީ މި މައްސަލަ އިތުރަށް ތަހުގީގު ކުރަމުން ކަމަށް ވެސް ބުންޏެވެ.\nކުޑަކުދިންނާ ގުޅޭ މައްސަލަތަކުގައި، އެ ކުއްޖާގެ ވަނަވަރު އެނގިދާނެ ފަދަ އެއްވެސް މައުލޫމާތެއް ފުލުހުންނެއް އާންމެއް ނުކުރެ އެވެ.\n"މިހާރު" އަށް އެނގިފައިވާ ގޮތުގައި، މި މައްސަލައިގައި ހައްޔަރުކޮށްފައި ވަނީ ދެކުނުގެ ރަށެއްގެ ކައުންސިލްގެ ޒިންމާދާރު ވެރިޔާގެ މަގާމު އަދާކުރަމުން އައި މީހެކެވެ. މީގެ ކުރިން އޭނާ އަށް މިފަދަ މައްސަލައެއްގެ ތުހުމަތު ކުރި ކަން ނޭނގޭ ކަމަށް އެ ކައުންސިލުން ބުންޏެވެ.\nގއ. ކަނޑުހުޅުދޫގައި، ދެ އަހަރު ނުވާ ކުޑަ އަންހެން ކުއްޖަކަށް އެ ކުއްޖާގެ ކާފަ އާއި މުނިކާފަ ޖިންސީ ގޯނާ ކުރި ކަމުގެ މައްސަލައެއް މިދިޔަ ޖެނުއަރީ މަހު އާންމުވުމަށް ފަހު، މިފަދަ މައްސަލަތަކަށް އާންމުންގެ ސަމާލުކަން ވަރަށް ބޮޑަށް ލިބުނެވެ. ކުޑަކުދިންނާ ގުޅޭ މައްސަލަތައް ބަލަން އެކަށީގެންވާ ވަރަށް ކޭސްވޯކަރުން ނެތް ކަމާއި އެހެން ކަމުން މި ފަދަ މައްސަލަތައް ދޭން ޖެހޭ ސަމާލުކަން ނުދެވޭ ކަން ވެސް ވަނީ އާންމުވެފަ އެވެ. މުޅި ރާއްޖޭގައި ހިނގާ މިފަދަ މައްސަލަތައް ބަލަން ތިބީ އެންމެ 75 ކޭސްވޯކަރުންނެވެ.\nKudakudhinnah jinsee goanaa kurun faseyhain saabithu kurevey gothah SC in kanda alhaifi\nކުޑަކުދިންނަށް ކުރާ ޖިންސީ ގޯނާގެ މައްސަލަތައް ސާބިތު ކުރުމުގައި، ކުރިއަށް ވުރެ ފަސޭހަ ގޮތެއް ވެސް ހައި ކޯޓުން ވަނީ މި މަހުގެ 10 ވަނަ ދުވަހު ކަނޑައަޅައިފަ އެވެ. މި ފަދަ މައްސަލަތަކުގައި ކުށް ސާބިތުކުރަން ބޭނުންކުރެވޭނެ އެންމެ އަސާސީ ހެއްކެއްގެ ގޮތުގައި ކުއްޖާގެ ހެކި ބަސް ކަމަށް ސުޕްރީމް ކޯޓުން ވަނީ ނިންމައިފަ އެވެ. މިފަދަ މައްސަލަތަކުގައި އެކި ފަރާތްތަކާ އެކު ކުޑަކުއްޖާ ދައްކާފައިވާ ވާހަކަތަކަކީ ތަފާތު ހެއްކެއްގެ ގޮތުގައެއް މީގެ ކުރިންނެއް ނުބެލެވެ އެވެ.\nޖެންޑާ މިނިސްޓްރީގެ ތަފާސްހިސާބުތަކުން ދައްކާ ގޮތުގައި، މިދިޔަ ޖެނުއަރީ މަހު އެކަނި ވެސް ކުޑަކުދިންނާ ގުޅޭ 121 މައްސަލައެއް އެ މިނިސްޓްރީ އަށް ހުށަހަޅާފައި ވެ އެވެ. އޭގެ ތެރެއިން 48 އަކީ ކުޑަކުދިންނާ ގުޅޭ ޖިންސީ އަނިޔާގެ މައްސަލަ އެވެ.\nއިތުރު ލިޔުންތައް ޕޮލިސް ކުޑަކުދިން އުމުރުން ދުވަސްވީ މީހުން ކުދިންނަށް ޖިންސީ ގޯނާކުރުން\nކުޑަކުއްޖަކާ ބެހުނު ދުވަސްވީމީހާގެ ބަންދަށް 15 ދުވަސް


އެމް.އޭ.ސީ.އެލްގެ އާ ސީޕްލޭން ޓާރމިނަލް އިމާރާތުގެ "އެކްސެކެޓިވް ލައުންޖު"ގެ ގޮތުގައި ކަނޑައެޅިފައިވާ ސަރަހައްދުތައް ކުއްޔަށް ހިފާނެ ފަރާތްތަކެއް ހޯދުމާއި ބެހޭ\nމި ކުންފުނިން ހިންގަމުން އަންނަ ވެލާނާ އިންޓަރނޭޝަނަލް އެއަރޕޯޓް (ވީ.އައި.އޭ) ގައި، މިކުންފުނީގެ އާ ސީޕްލޭން ޓާރމިނަލް އިމާރާތުގެ "އެކްސެކެޓިވް ލައުންޖު"ގެ ގޮތުގައި ކަނޑައެޅިފައިވާ ސަރަހައްދުތައް، ކުއްޔަށް ހިފާނެ ފަރާތްތަކެއް ހޯދަން ބޭނުންވެއެވެ.\nމިކަމަށް ޝައުގުވެރިވާ ފަރާތްތަކުން 2020 ސެޕްޓެންބަރު 23 ވާ ބުދަދުވަހުގެ ހެދުނު 11:00 ގެ ކުރިން، ސިޓީ, ފެކްސް ނުވަތަ އީމެއިލް([email protected]) މެދުވެރިކޮށް ޝައުގުވެރިކަން (EOI) ފާޅުކުރުން އެދެމެވެ. ޝައުގުވެރިކަން ފާޅުކުރާ ފަރާތްތަކުން އެފަރާތެއްގެ ފުރިހަމަ ނަމާއި އެޑްރެސް، އީމެއިލް އަދި ގުޅޭނެ ނަންބަރުތައް ފޯރުކޮއްދެއްވަން ވާނެއެވެ.މިގޮތަށް ޝައުގުވެރިކަން ފާޅުކުރާ ފަރާތްތައް ރަޖިސްޓްރީ ކުރެވި، ތައްޔާރު ކުރެވިފައިވާ ބީލަންފޮތް އީމެއިލް ކުރެވޭނެއެވެ.\nމިކަމަށް ކުރިމަތިލާ ފަރާތްތަކަކީ ސީޕްލާން/ޓުއޯރ/ރިސޯޓު އޮޕަރޭޓަރަކަށް ވާންވާނެެއެވެ. އަދި USD 10,000 (ނޫނީ އެޔާ އެކަށީގެންވާ ދިވެހި ރުފިޔާ) ބިޑު ސެކިޔުރިޓީއެއްގެ ގޮތުގައި ކުއްޔަށް ހިފަންބޭނުންވާ ކޮންމެ ސަރަހައްދަކަށް ހުށަހަޅަންވާނެއެވެ.\nރަޖިސްޓްރީވާ ފަރާތްތަކުގެ ތެރެއިން ކުރިއަށް ވަޑައިގަންނަވާ ފަރާތްތަކަށް ބާއްވާ އޮޕްޝަނަލް "ސައިޓް ވިޒިޓް" 2020 ސެޕްޓެންބަރު 28 ވާ އަންގާރަދުވަހުގެ ހެދުނު 11:00 ގައި ވީ.އައި.އޭގައި އޮންނާނެއެވެ.\nބީލަންތައް ހުށަހެޅުމުގެ ސުންގަޑިއަކީ 2020 އޮކްޓޫބަރު 11 ވާ އާދިއްތަދުވަހުގެ ހެދުނު 11:00 ގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކޮށްފައެވެ. ބީލަންތައް ހުޅުވުމަށް ހަމަޖެހިފައިވަނީ 2020 އޮކްޓޫބަރު 11 ވާ އާދިއްތަދުވަހުގެ ހެދުނު 11:00 ގައި، މިކުންފުނީގެ މައި އިދާރާގައި ބީލަން ހުށަހަޅާ ފަރާތްތަކުގެ ހާޒިރުގައެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެ ވާހަކަ ދަންނަވަމެވެ.\nސުންގަޑި: 23 ސެޕްޓެންބަރު 2020 1100


MACL ge is magaamakh anehkaa ithuru ingireysieh\nސަރުކާރުގެ އެންމެ ބޮޑު ކުންފުނި ކަމަށްވާ އެމްއޭސީއެލްއިން މެނޭޖު ކުރާ ވީއައިއޭ: އިތުރު އިސް މަގާމަކަށް އިނގިރޭސިއަކު ލާފައިވޭ -- ފޮޓޯ: ސީއެމްޑީއޭ\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ގެ ސީނިއާ މަގާމަށް އަނެއްކާ ވެސް ބިދޭސީ މުވައްޒަފަކު އައްޔަން ކޮށްފި އެވެ. މިފަހަރު މި މަގާމަށް ވެސް އިނގިރޭސިއެކެވެ.\nއެމްއޭސީއެލްގެ އެންމެ ސީނިޔަ މަގާމުތަކަށް ގިނަ އަދަދަކަށް ބިދޭސީން ލަމުން ގެންދާތީ އާންމުންގެ ތެރެއިން ވަރަށް ބޮޑަށް ފާޑުކިއުން އަމާޒުވެފައި ވެސް ވަނިކޮށް، އެމްއޭސީއެލްގެ މެނޭޖުމަންޓަށް މި ފަހަރު ހަމަޖައްސާފައި ވަނީ އިންފްރާސްޓްރަކްޗާ މެނޭޖަރެކެވެ. މި ފަހަރު ހަމަޖައްސާފައިވަނީ އިނގިރޭސިވިލާތުގެ ރައްޔިތެއް ކަމަށްވާ ޑެރިލް ބޯލްޓަން އެވެ.\nމީގެ ކުރިން ވެސް އިންޓަނޭޝަނަލް އެއާޕޯޓުގައި މަސައްކަތް ކުރައްވާފައިވާ ބޯލްޓަން އަކީ ޔޫކޭގެ ކިންގް ކޮލެޖުގެ ގުރުޖުއޭޓެކެވެ.\nއެއާޕޯޓް މެއިންޓަނަންސް ޑިޕާޓްމަންޓުގެ ހެޑުގެ ގޮތުގައި މަސައްކަތް ކުރައްވާނެ ބޯލްޓަންގެ ޒިންމާއަކީ އެއާޕޯޓުގެ އިމާރާތްތައް ބެލެހެއްޓުމާއި ވޭސްޓްމެނޭޖްމެންޓަށް ސާފުކުރުމާއި އެހެނިހެން މަސައްކަތްތައް ވިލަރެސް ކުރެއްވުމެވެ.\nސަރުކާރުގެ އެންމެ ބޮޑު ކުންފުނި ކަމަށްވާ އެމްއޭސީއެލްގެ އިސް މަގާމުތަކަށް ބިދޭސީން ހަމަޖައްސަމުން ދާއިރު، އެ ކުންފުނީގައި ގިނަ ދުވަސްވީ ތަޖުރިބާކާރު ގިނަ ދިވެހި މުވައްޒަފުން ދަނީ ކުންފުނިން ވަކިވަނުންނެވެ.\nބައި ގަރުނުވެފައިވާ އެމްއޭސީއެލްގެ މިހާރުގެ ސީއީއޯއަކީ އިނގިރޭސި ރައްޔިތެއް ކަމަށްވާ ގޯޑަން އެންޑްރޫ ސްޓީވާޓް އެވެ. އޭނާ ވެސް ކުރިން މަސައްކަތް ކުރެއްވީ މެދުއިރުމަތީގަ އެވެ. އޭނާ އެ މަގާމައަށް އައްޔަން ކުރީ އެމްއޭސީއެލްގައި 39 އަހަރު މަސައްކަތް ކުރެއްވި މޫސާ ސޯލިހު ރިޓަޔާ ކުރެއްވުމުންނެެވެ. އޭނާ މިހާރު ހުންނެވީ ރީޖަނަލް އެއާޕޯޓުގެ ކޮންސެލްޓެންޓަކަށެވެ. ދެންވެސް އެމްއޭސީއެލްގެ އިސް ގިނަ މަގާމުތަކުގައި މިހާރު ތިބެނީ އިނގިރޭސީންނެވެ.\nވެލާނާ އިންޓަނޭޝަނަލް އެއާޕޯޓް އިގްތިސޯދު އެމްއޭސީއެލް + ބިދޭސީން


Flight thereyn fenumun Sanjay ah Preity neygunu!\nފްލައިޓެއް ތެރޭން ފެނުމުން ސަންޖޭ އަށް ޕްރީތީ ނޭގުނު!\nޕްރީތީ އަދި ސަންޖޭ ޚާން\n"އަބްދުﷲ" ފަދަ ރީތި ފިލްމުތައް ކުޅެފައިވާ ކުރީގެ މަޝްހޫރު އެކްޓަރު ސަންޖޭ ޚާނަށް ދާދިފަހުން ފްލައިޓެއް ތެރޭން ޕްރީތީ ޒިންޓާއާ ބައްދަލުވި އެވެ. ނަމަވެސް ސަންޖޭ އަކަށް ޕްރީތީއަކީ ކާކުކަމެއް ފާހަގަ ކުރާކަށް ނޭނގުނެވެ. އެކަން އޭނާއަށް ރޭކާލީ މާ ފަހުންނެވެ. އެނގުމާއެކު ސަންޖޭ ވަނީ ޕްރީތީ ކިބައިން އެކަމަށް މައާފަށް އެދިފަ އެވެ.\nސަންޖޭ ބުނި ގޮތުގައި ޑުބާއީއަށް ދިޔަ ފްލައިޓް ތެރޭން އޭނާއަށް ޕްރީތީ ތައާރަފް ކޮށްދިނީ އޭނާގެ ދަރިފުޅު ސިމޯން އެވެ. ނަމަވެސް ތައާރަފް ކޮށްދިނުމުގެ ގޮތުން ސިމޯން ބުނީ ހަމައެކަނި ޕްރީތީއޭ ކަމަށް ވާތީ އެ ވަގުތު އެއީ ކާކުކަން ނޭނގުނީ ކަމަށް ޕްރީތީ ޓެގްކޮށް ސަންޖޭ ކޮށްފައިވާ ޓުވީޓެއްގައި ބުނެފައި ވެއެވެ.\nއަދި އެ ވަގުތު ޒިންޓާ އޭ ބުނި ނަމަ އޭނާއަށް އެއީ އެ ރީތި މޫނު އެތައް ފިލްމަކުން ބަލާފައިވާ ބަތަލާކަން އޭރުވެސް އެނގުނީސް ކަމަށް ސަންޖޭގެ ޓުވީޓްގައި ވެއެވެ.\nސަންޖޭގެ ޓުވީޓަށް ޕްރީތީ އަދި ޖަވާބެއް ނުދެ އެވެ. ނަމަވެސް އޭނާގެ ފޭނުން ވަރަށް ގިނަ ކޮމެންޓުތައް މި ޓުވީޓަށް ކޮށްފައި ވެއެވެ. އެއްބަޔަކު ބުނީ ޕްރީތީ ފްލައިޓް ތެރޭގައި އިނީ މާސްކް އަޅައިގެން ނަމަ އޭނާއަށް ނޭނގުމަކީ އެކަށީގެންވާ ކަމެއް ކަމަށް ގަބޫލު ކުރެވޭ ކަމަށެވެ.\nކުރީގެ ރީތި ފިލްމުތަކުގެ ތެރެއިން "ދަސް ލާކް"، "އޭކް ޕޫލް ދޯ މާލީ"، "އިންތިގާމް"، "ޑޫންޑް" އަދި "މޭލާ" ފަދަ ފިލްމުތަކުގައި ސަންޖޭ ވަނީ ބަތަލުގެ ބައި އަދާ ކޮށްފަ އެވެ. އަދި އޭނާއަކީ ރިތިކް ރޯޝަންގެ ކުރީގެ އަނބިމީހާ ސުޒާން ޚާން އާއި އެކްޓަރު ޒައިދު ޚާންގެ ބައްޕަ އެވެ.\nޕްރީތީ ދާދިފަހުން ވަނީ ސަރަގޭޓް މަންމައެއްގެ ފަރާތުން އޭނާއަށް އެއްމާބަނޑު ދެ ދަރިން ލިބިފައިވާކަން އިއުލާން ކޮށްފަ އެވެ.\nއިންޑިއާ ޕްރިތީ ޒިންތާ\nރާޖަން ޝާހީގެ ޑްރާމާތައް އެއްވަނައިގައި


Fuvahmula city ge kaduge sarahadha Dive kuraa fathuruveringe athun fee eh naganee - AO News\nފުވައްމުލައް ސިޓީގެ އިހްތިސާސް ތެރޭގައި ހިމެނޭ ކަނޑުގެ ސަރަހައްދުތަކުގައި ޑައިވްކުރާ ފަތުރުވެރިންގެ އަތުން ފީއެއް ނަގަން ފުވައްމުލައް ސިޓީ ކައުންސިލުން ނިންމައިފިއެވެ.\nމިއަހަރުގެ އެޕްރީލް އެއްވަނަ ދުވަހުން ފެށިގެން ފުވައްމުލަކުގެ އިހްތިސާސް ހިމެނޭ ކަނޑުގެ ސަރަހައްދުތަކަށް ޑައިވްކުރާ ފަރާތްތަކުގެ އަތުން ފީއެއް ނެގުމަށް ނިންމާފައިވާއިރު ކައުންސިލުންވަނީ ޑައިވް ރޭޓް ތައް ހާމަކޮށްފައެވެ. ސަފާރީތަކުން އައިސް ޑައިވްކުރާ ފަރާތްތަކުން ކުރާ ކޮންމެ ޑައިވަކަށް ބޮލަކަށް 15 ޑޮލަރު ޗާޖުކުރުމަށް ހަމަޖެހިފައިވާއިރު ގެސްޓުހައުސްތަކަށް އައިސްތިބޭ ފަތުރުވެރިން ކުރާ ކޮންމެ ޑައިވަކަށް ބޮލަކަށް7ޑޮލަރު ނަގަން ވަނީ ނިންމާފައެވެ.\nފުވައްމުލައް ސިޓީ ކައުންސިލުން ވަނީ ޑައިވްކުރާ މީހުންގެ އަތުން ފީ ނެގުމާ ގުޅޭ އުސޫލެއް މާރޗް ފުރަތަމަ ދުވަހުގެ ނިޔަލަށް ހަދައި މި އުސޫލަށް އެޕްރީލް އެއްވަނަ ދުވަހުން ފެށިގެން އަމަލުކުރާނެކަމަށް ބުނެފައެވެ.\nފުވައްމުލައް ސިޓީގައި ފަތުރުވެރިކަން ފުޅާވެ ކުރިއަރަމުން އަންނައިރު މިޔަރު ޑައިވިން ކުރަން ރާއްޖޭގެ އެންމެ މަގްބޫލު ޕޮއިންޓްތައް ހިމެނެނީ އެ ސިޓީގެ އިހްތިސާސްތަކުގެ ތެރޭގައެވެ. ދާދިފަހުންވެސް ރަޝިއާގެ އެންމެ ބޮޑު ބިލިއަނަރުގެ ސުޕަރ ޔޮޓް، ނޯރޑް ފުވައްމުލަކުގެ ބޭރުގައި ބާއްވައި ގިނަ އަދަދެއްްގެ ފަތުރުވެރިން ޑައިވްކޮށްފައިވާއިރު، ފަތުރުވެރިން ކުރާ މިފަދަ ޑައިވްތަކުން، ފުވައްމުލައް ސިޓީއަށް ވެސް މަންފާއާއި ފައިދާ ވާންޖެހޭކަމަށް ގިނަ ބަޔަކު ގަބޫލުކުރެއެވެ.\nރާއްޖޭގެ ފަތުރުވެރިކަންފުވައްމުލައް ސިޓީފުވައްމުލައް ސިޓީ ކައުންސިލް


SunOnline: 2nd Division: PK balikoh, JJ ves final ah\nޕީކޭ ބަލިކޮށް، ޖޭޖޭވެސް ފައިނަލަށް\nމުޙައްމަދު ޝަމްޢޫން 04 May 2018, 21:15\nދެވަނަ ޑިވިޝަންގެ ސެމީގައި މިއަދު ޖޭޖޭ ސްޕޯޓްސްއާއި ޕީކޭ ވާދަކުރި މެޗުގެ ތެރެއިން --- ފޮޓޯ/ އެފްއޭއެމް\nއެފްއޭއެމް ދެވަނަ ޑިވިޝަންގެ ދެވަނަ ސެމީ ފައިނަލްގައި ކްލަބު ޕީކޭ ބަލިކޮށް، ޖޭޖޭ ސްޕޯޓްސް ކްލަބުން ފައިނަލްގެ ދެވަނަ ޖާގަ ޔަގީން ކޮށްފިއެވެ.\nގައުމީ ފުޓުބޯޅަ ދަނޑުގައި މިއަދު ހަވީރު ކުޅުނު ފޯރި ގަދަ މެޗު ޖޭޖޭއިން ކާމިޔާބުކުރީ 2-1ގެ ނަތީޖާއަކުންނެވެ. މެޗުގެ ތިން ގޯލްވެސް ފެނިގެން ދިޔައީ ދެވަނަ ހާފްގައެވެ.\nމެޗުގެ ފުރަތަމަ ހާފްގައި ދެ ޓީމުގެ ފަރާތުންވެސް ފެނިގެން ދިޔައީ ދާދި ހަމަހަމަ ކުޅުމެކެވެ. ޖޭޖޭގެ ފަރާތުންވެސް ނުރައްކާތެރި ދެ ހަމަލާއެއް ފެނިގެން ގޮސްފައިވާ އިރު، ލިބުނު ފުރުސަތުތަކުގައި ޕީކޭއިން ވެސް ވަނީ ޖޭޖޭގެ ޑިފެންސަށް ނުރައްކާ ކޮށްފައެވެ.\nފުރަތަމަ ހާފްގައި ޖޭޖޭގެ މިދުހަތު ފަހުމީ (ބިޗަޑް)ގެ އިތުރުން ބިދޭސީ ފޯވަޑް އާޑީލިއޯ ރެސީޑާގެ ހަމާލަތައް ފާހަގަކޮށްލެވުނެވެ. ޕީކޭގެ ފަރާތުން ފެނުނު އެންމެ ނުރައްކާތެރި ހަމަލާއެއް ފެނިގެން ދިޔައީ ބޯޑު ޕްރިންސްގެ ފަރާތުންނެވެ.\nދެވަނަ ހާފަށް ނުކުމެ ޖޭޖޭއިން ކުޅުން ރަނގަޅުކުރިއެވެ. ނަތީޖާއެއްގެ ގޮތުން މެޗުގެ 55 ވަނަ މިނެޓުގައި ލީޑު ނެގިއެވެ. އެޓީމަށް ލީޑު ނަގައިދިނީ މިސްރުގެ ޑިފެންޑަރު މުހައްމަދު މަގުދީއެވެ. މަގުދީ އެ ގޯލް ޖެހީ ބިޗަޑުގެ ހިލޭ ޖެހުމެއް ޕީކޭގެ ކީޕަރު ވަލީދު އިދުރީސް އަތުގައި ޖެހިފައި ނުކުތުމުން އެ ބޯޅަ ގޯލަށް ފޮނުވާލައިގެންނެވެ.\nޖޭޖޭގެ ފުރަތަމަ ގޯލަށްފަހު ދެ މިނެޓުވެސް ނުވަނީސް އެޓީމުން ލީޑު ފުޅާކުރިއެވެ. ދެވަނަ ގޯލް ޖޭޖޭއަށް ކާމިޔާބުކޮށްދިނީ މެޗުގައި މޮޅަށް ކުޅުނު ބިޗަޑެވެ.\nޖޭޖޭއިން ދެ ގޯލްގެ ލީޑަކާއެކު ކުޅެމުން ދަނިކޮށް ޕީކޭއިން އުންމީދު އާކުރީ 72 ވަނަ މިނެޓުގައި ލިބުނު ޕެނެލްޓީ ކާމިޔާބުކޮށްގެންނެވެ. ޕީކޭގެ ގޯލް ކާމިޔާބުކޮށްދިނީ ބޯޑު ޕްރިންސެވެ.\nނަތީޖާގެ ފަރަގު ކުޑަކުރުމަށް ފަހުވެސް ޕީކޭއިން ވަނީ ގިނަ ހަމަލާތަކެއް އުފައްދައިފައެވެ. އެހެން ނަމަވެސް ޖޭޖޭއިން ވަނީ މޮޅަށް ޑިފެންސްކޮށް ލީޑު ހިފަހައްޓައިފައެވެ.\nމިއަހަރުގެ ދެވަނަ ޑިވިޝަންގެ ފުރަތަމަ ސެމީގައި ދިވެހި ސިފައިންގެ ކްލަބު ބަލިކޮށް، ފައިނަލްގެ ޖާގަ ހޯދީ ދަ ގްރާންޑޭ އަމިގޯސް ނިއު ޖެނެރޭޝަނެވެ.\nމިއަހަރުގެ ދެވަނަ ޑިވިޝަން ފުޓުބޯޅަ މުބާރާތް ކުރިއަށްދަނީ ދެ ގްރޫޕަކަށް ބަހާލައިގެންނެވެ. ގްރޫޕް އެކެއްގައި ހިމެނެނީ ކުޑަހެންވޭރު ޔުނައިޓެޑާއި ބީޖީގެ އިތުރުން ދިވެހި ސިފައިންގެ ކްލަބާއި ކްލަބް ޕީކޭއެވެ. ދެވަނަ ގްރޫޕްގައި ހިމެނެނީ ޖޭޖޭ ސްޕޯޓްސް ކްލަބާއި މަހިބަދޫ ސްޕޯޓްސް ކްލަބުގެ އިތުރުން ދަ ގްރޭންޑް އަމިގޯސް އަދި ޒެފްރޯލެވެ.\nދެވަނަ ޑިވިޝަންގެ ފައިނަލް މެޗު އޮންނާނީ މިމަހު އަށް ވަނަ ދުވަހު ގައުމީ ފުޓުބޯޅަ ދަނޑުގައެވެ.\nދެވަނަ ޑިވިޝަން ފުޓްބޯޅަ މުބާރާތް


Mask naalhaigen 116 meehakah naseyhaiy dhee,4meehaku joorimanaa kohfi - AO News\nމާސްކު ނާޅައިގެން 116 މީހަކަށް ނަސޭހަތްދީ،4މީހަކު ޖޫރިމަނާކޮށްފި\nއެޗްއީއޯސީގެ ތަރުޖަމާނު، ޑރ. ނަޒްލާ ރަފީޤު\nކޮވިޑް-19 ފެތުރުން ކޮންޓްޜޯލްކޮށް، އާންމު ރައްޔިތުންގެ ޞިއްޙަތާއި ރައްކާތެރިކަމަށްޓަކައި މާލޭގައި ގެއިން ބޭރުގައި އުޅޭއިރު މާސްކު އެޅުން މަޖުބޫރުކޮށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ނެރުނު އެންގުމާއި ޚިލާފުވެގެން ހަތަރު މީހަކު ޖޫރިމަނާކޮށްފައިވާ ކަމަށް ހެލްތު އިމަރޖެންސީ އޮޕަރޭޝަންސް ސެންޓަރ (އެޗްއީއޯސީ) އިން ބުނެފި އެވެ.\nއެޗްއީއޯސީގެ ފަރާތުން މިރޭ ބޭއްވި ޕްރެސް ކޮންފަރެންސްގައި ވާހަކަދައްކަވަމުން އެ ސެންޓަރުގެ ތަރުޖަމާނު، ޑރ. ނަޒްލާ ރަފީޤު ވިދާޅުވީ މާސްކު ނާޅައި އުޅޭ މީހުންނަށް ފުރަތަމަ ދޭނީ ނަސޭހަތް ކަމަށާއި، ދެވަނަ ފަހަރަށްވެސް އެކަން ރަނގަޅުކޮށްފިނަމަ ޖޫރިމަނާކުރާނެ ކަމަށެވެ.\nއެގޮތުން ޑރ. ނަޒްލާ ވިދާޅުވީ މިއަދު އެ އެންގުމާއި ޚިލާފަށް މާސްކު ނާޅައިގެން މަގުމަތީގައި އުޅުނު 116 މީހަކަށް ނަސޭހަތްދީފައިވާ ކަމަށާއި، ހަތަރު މީހަކު ޖޫރިމަނާކޮށްފައިވާ ކަމަށެވެ.\nއެޗްޕީއޭ އިން ވަނީ މިއަދުން ފެށިގެން މާލެ އާއި ހުޅުމާލެ އަދި ވިލިމާލޭގައި ގެއިން ބޭރުގައި އުޅޭއިރު މާސްކު އެޅުމަށް އަންގައިފަ އެވެ. އެޗްޕީއޭގެ މި އެންގުމުން އިސްތިސްނާވެގެންވަނީ އުމުރުން ދެ އަހަރުން ދަށުގެ ކުޑަކުދިންނާއި، ކަސްރަތު ކުރަން އުޅޭ މީހުން ކަސްރަތު ކުރާ ވަގުތުތަކުގައި އަދި އެހެން މީހެއްގެ އެހީއާ ނުލައި މާސްކު އަޅައި ނުނެގޭ މީހުންނެވެ.\nމާސްކު އެޅުން މަޖުބޫރުކޮށްފައި މިވަނީ ރާއްޖޭގައި ހަލުވިކަމާއެކު ކޮވިޑް-19 އަދިވެސް ފެތުރިގެންދިއުމާއި ގުޅިގެންނެވެ. އެގޮތުން މިއަދުވެސް 156 މީހަކު ވަނީ ކޮވިޑަށް ޕޮޒިޓިވްވެފަ އެވެ. އޭގެ ތެރޭގައި 134 ދިވެއްސަކުވެސް ހިމެނެއެވެ.\nކޮރޯނާވައިރަސްކޮވިޑް-19އެޗްއީއޯސީއެޗްޕީއޭޑރ ނަޒްލާޑރ.ނަޒްލާ ރަފީގް\nކޮވިޑް-19: 32 މީހަކު ބަލިން ރަނގަޅުވެއްޖެ\nކޮވިޑް-19: މިއަދު ފައްސިވީ 44 މީހުން\nހޮނިހިރު , 28 ނޮވެމްބަރު 2020


Salaamaiyvi4meehunge mahsala isthiunaafah\nޔާމީނަށް ދިރިއުޅުން ގެއަށް މީހަކު ވަންނަ ސީސީޓީވީ ފިޓޭޖް\nރަހުމްކުޑަ ގޮތަކަށް މަރާލާފައިވާ ޔާމީން ރަޝީދުގެ މަރުގެ މައްސަލައިގައި ދައުލަތުން ދައުވާ ކުރި ހަ މީހުންގެ ތެރެއިން އިއްޔެ ސަލާމަތްވި ހަތަރު މީހުންގެ މައްސަލަ ހައިކޯޓުގައި އިސްތިއުނާފު ކުރުމުމުގެ ނިޔަތެއް އެބައޮތް ކަމަށް ޕްރޮސެކިއުޓާ ޖެނެރަލް އޮފީހުން ބުނެފި އެވެ.\nޔާމީންގެ މަރު މައްސަލައިގައި އިއްޔެ ކޯޓުން ނިންމާފައި ވަނީ ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ މި މައްސަލައިގައި ދައުވާ އުފުލި މ. އަންނާރުމާގޭ އިސްމާއީލް ހައިޝަމް ރަޝީދާއި މ. އިރާސްމިކުގެ އަހުމަދު ޒިހާން އިސްމާއީލްގެ މައްޗަށް އެ ދައުވާ ސާބިތުވާ ކަމަށެވެ.\nމި މައްސަލައިގައި ދައުލަތުން ހަމަ އެ ދައުވާ އުފުލައިފައިވާ އަންނާރުމާގޭ އިސްމާއީލް ހައިޝަމް ރަޝީދާއި މ. ކޮޅުފުށީ އީސްޓް، ހުސައިން ޒިޔާދާއި މ. ތާއިފް، އިސްމާއީލް ރަޝީދާއި މ. ކުދެހިގޭ، ހަސަން ޝިފާޒާއި، ގދ. ގައްދޫ ސިންދުބާދުގޭ މުހައްމަދު ދިފްރާންގެ މައްޗަށް ކުށް ސާބިތު ނުވާ ކަމަށް ކޯޓުން ވަނީ ކަނޑައަޅައިފަ އެވެ.\nމިމައްސަލައިގައި އިއްޔެ އިއްވި ހުކުމުގައި، މި އެންމެން ޔާމީން މަރައިލުމުގެ މަސައްކަތުގައި އެކި ދައުރު އަދާކޮށްފައިވާކަން ދައުލަތުން ފާހަގަކޮށްފައިވާކަމަށް ހާމަކޮށްފައި ވެއެވެ. އެގޮތުން ޝިފާޒާއި ދިފްރާނަކީ ޔާމީނަށް ފާރަލީ ދެމީހުން ކަމަށެވެ.\nއަދި އިސްމާއީލް ރަޝީދަކީ ޔާމީނަށް ހަމަލާދިން ވަގުތު އެގޭ ދޮރުމަތީ ހުރި މީހާ ކަމަށާއި، ހަމަލާއަށްފަހު ހައިޝަމް ގޮވައިގެން ސައިކަލުގައި ދިޔައީ އޭނާ ކަމަށް ދައުލަތުން ވަނީ ބުނެފަ އެވެ. އެކަމަކު އޭނާއާ ދެކޮޅަށް ދައުލަތުން ހެއްކެއްގެ ގޮތުގައި ހުށަހެޅި ސީސީޓީވީ ފުޓޭޖްގެ ސައްހަކަމާމެދު ގާޒީ އާދަމް މުހައްމަދު ވަނީ ސުވާލު އުފައްދައި އެ ހެކި ބަލައި ނުގަތުމަށް ނިންމައިފަ އެވެ.\nމައްސަލަ ސާބިތުވި ހައިޝަމް އަދި ޒިހާން ފުލުހުންގެ ލޯންޗަށް އަރުވައިގެން ޖަލަށް ގެންދަނީ -- އަވަސް ފޮޓޯ\nދެން މި މައްސަލައިގައި ދައުވާ އުފުލި ޒިޔާދަކީ ޔާމީން މަރައިލުމަށް ކުރި މަޝްވަރާތަކުގައި ޒިޔާދު ބައިވެރިވިކަމަށް ހެކިން ހެކިބަސް ދިން ނަމަވެސް ޔާމީން މަރައިލުމުގައި އަމަލީ ގޮތުން އޭނާ ބައިވެރިކަމުގެ ހެކި ލިބިފައި ނުވާ ކަމަށް ހުކުމްގައި ވަނީ ބުނެފަ އެވެ. އަދި ދެން މައްސަލަ ސާބިތުނުވާ ތިން މީހުން ވެސް އަމަލީ ގޮތުން ކުށުގައި ބައިވެރިވެފައިވާ ކަމުގެ ހެއްކެއް ދައުލަތަށް ދެއްކިފައި ނުވާ ކަމަށެވެ.\nޕީޖީ އޮފީހުން މިއަދު ބުނެފައި ވަނީ އެގޮތަށް ކްރިމިނަލް ކޯޓުން ހުކުމް ކުރި ނަމަވެސް އެ ހަތަރު މީހުންނަކީ ވެސް ޔާމީން މަރައިލުމަށް ރާވާ، އެކަން ތަންފީޒުކުރުމުގައި އެކި މިންވަރަށް ބައިވެރިވެފައިވާ ބައެއް ކަމަށް މައްސަލައިގެ ހެކި ގަރީނާ އިން އެނގޭ ކަމަށެވެ.\nމި މައްސަލަ ނިމުނު ގޮތުގެ ރިޕޯޓު ލިބުމުން، މައްސަލަ ދިރާސާކުރުމަށްފަހު ހައިކޯޓުގައި އިސްތިއުނާފްކުރުމާމެދު ގޮތެއް ނިންމާނެ ކަމަށް އެ އޮފީހުން ބުންޏެވެ.\nއަދި ދައުވާ އުފުލި ދެ މީހެއްގެ މައްޗަށް ކުށް ސާބިތުވުމުން، އެއީ ލިބުނު ކާމިޔާބީއެއް ކަމަށް ވެސް ފާހަގަކޮށްފައިވެ އެވެ.\nމައްސަލަ ސާބިތުވި ދެ މީހުންނަށް އިއްވާފައި ވަނީ 25 އަހަރުގެ ޖަލު ހުކުމެކެވެ. އަދި 1.3 މިލިއަން ރުފިޔާގެ މަރުގެ ދިޔަ އެއް އަހަރުގެ ތެރޭގައި ދެއްކުމަށް ވަނީ ހުކުމްކޮށްފަ އެވެ.\nދެ މީހުންނަށް އިއްވި 25 އަހަރުގެ ޖަލުހުކުމުން އެމީހުން މިހާތަނަށް ބަންދުގައި ތިބި މުއްދަތު ވަނީ އުނިކޮށްފަ އެވެ. އެއީ ހަތަރު އަހަރާއި އަށް މަހާއި 11 ދުވަހެވެ. އެމީހުން ދެން ތަންފީޒުކުރަން ޖެހޭނީ 20 އަހަރާއި ތިން މަހާއި 19 ދުވަހެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް މަރު + ޔާމީން ރަޝީދުގެ މަރު\nއިސްތިއުނާފް ލަސްވަނީ ރިޕޯޓު ނުލިބޭތީ\nހައިޝަމް އާއި ޒިހާން އުމުރަށް ޖަލަށް\nޔާމީންގެ މަރުގެ މައްސަލަ ހުކުމާ ހަމައަށް


Barca molhuvi namaves Messi ah aniyaa vejje\nބާސާ މޮޅުވި ނަމަވެސް މެސީއަށް އަނިޔާ\nރޭގެ މެޗުގައި މެސީ: މެޗުގައި ވަނީ އަނިޔާވެފައި\nވިޔަރެއާލްގެ މައްޗަށް 2-1 ގެ ނަތީޖާ އަކުން ކާމިޔާބު ހޯދައި އަލުން މޮޅުވުމުގެ ރޭހަށް ބާސެލޯނާ އައި ނަމަވެސް، އެ ޓީމުގެ ކެޕްޓަން ލިއޮނަލް މެސީއަށް އަނިޔާވެއްޖެ އެވެ.\nރޭ ގެ މެޗަކީ، މި ސީޒަންގައި މެސީ ފުރަތަމަ 11 ގައި ކުޅުން ނުކުތް ފުރަތަމަ މެޗެވެ. އެންމެ ފަހުން ކުޅުނު ދެ މެޗުގައި ވެސް މެސީ ކުޅެން ނުކުތީ ދެ ވަނަ ހާފުގައި ބަދަލު ކުޅުންތެރިޔެއްގެ ގޮތުގަ އެވެ. އެ ދެ މެޗުން ވެސް ބާސާއަށް މޮޅެއް ނުވެވުނެވެ. ރޭ އެނބުރި ފުރަތަމަ 11 އަށް އައިސް މެސީ ވަނީ ބާސާ މޮޅު ކޮށްދިނުމުގައި އެހީވެދީފަ އެވެ.\nމެސީ އާއި އެންޓްއާން ގުރީޒްމަން އެކުގައި ފެށި ފުރަތަމަ މެޗުގައި މެސީ އާއި ގްރީޒްމަންގެ ކޮމްބިނޭޝަން ވަރަށް ރަނގަޅަށް ފެނިގެން ދިޔަ އެވެ. ބާސާއިން ލީޑް ނެގީ އެ ދެ ކުޅުންތެރިންގެ ކޮމްބިނޭޝަން ބޭނުން ކޮށްގެން ކާމިޔާބު ކުރި ލަނޑަކުންނެވެ. މެޗުގެ ހަ ވަނަ މިނެޓްގައި މެސީ ނެގި ކޯނަރު ގްރީޒްމަން ގޯލް ތެރެއަށް ފޮނުވާލީ ބޮލުން ޖަހައިގެނެވެ.\nބާސާގެ ދެ ވަނަ ލަނޑު މެޗުގެ 15 ވަނަ މިނެޓްގައި ކާމިޔާބު ކުރީ އާތާ މެލޯ އެވެ. އޭނާ ޖެހި ލަނޑަކީ ސާޖިއޯ ބުސްކެޓްސް ދިން ބޯޅަ ހާފުގެ މެދެއްހާ ހިސާބުގެ ހުރެފައި ފޮނުވާލި ބާރު ބޯޅަ ގޯލްގެ ތެރެއަށް ވައްދާލައިގެން ކާމިޔާބު ކުރި ލަނޑެކެވެ. ވިޔަރޭއާލްގެ ހަމައެކަނި ލަނޑު ސެންޓި ކާޒޯލާ ކާމިޔާބު ކުރި ލަނޑަކީވެސް އޭރިއާ ބޭރުން ފޮނުވާލި ބޯޅަ ގޯލްގެ ތެރެއަށް ވައްދާލައިގެން ކާމިޔާބު ކުރި ލަނޑެކެވެ. އޭނާ ލަނޑު ޖެހީ މެޗުގެ 44 ވަނަ މިނެޓްގަ އެވެ.\nމެސީއަށް އަނިޔާ ވެގެން ބަދަލު ކުރަން ޖެހުނީ ދެ ވަނަ ހާފު ފެށުނު ތަނުންނެވެ. ބަދަލުގައި ކުޅެން އެރީ އުސްމާން ޑެމްބެލޭ އެވެ. ހޯމަ ދުވަހުގެ ރޭ ބޭއްވި ފީފާގެ ދުނިޔޭގެ އެންމެ މޮޅު ކުޅުންތެރިޔާގެ އެވޯޑް ހަ ވަނަ ފަހަރަށް ހޯދުމަށް ފަހު މެސީ ބުނީ މި ސީޒަން އޭނާ ބޭނުންވާ ގޮތަށް އަދި ނުފެށޭ ކަމަށެވެ.\nރޭގެ މެޗުގައިވެސް ބާސާގެ ޒުވާން ފޯވަޑް އަންސޫ ފާޓީއަށް ވަނީ މެޗުން ފުރުސަތު ދީފަ އެވެ. ލުއިސް ސުއަރޭޒްގެ ބަދަލުގައި މެޗުގެ އެންމެ ފަހު 25 ވަނަ މިނެޓްގައި އޭނާއަށް ދިން ފުރުސަތުގައި ރަނގަޅު ކުޅުމެއް ދެއްކި އެވެ.


Venezuela ge gaanoon hadhaa aa majilis ifthithaah kohfi\nވެނެޒުއޭލާގެ ގާނޫނު ހަދާ އާ މަޖިލިސް އިފްތިތާހް ކޮށްފި\nރައީސް މަޑޫރޯއާ އިދިކޮޅު ސިޔާސީ ފަރާތްތަކާ ދެކޮޅަށް ފިޔަވަޅު އަޅުއްވާނެ ކަމަށް ވިދާޅުވި\nކ. މާލެ |5އޯގަސްޓް 2017 | ހޮނިހިރު 14:45 | 1,624\nރައީސް ނިކޮލަސް މަޑޫރޯ، އެމަނިކުފާނަށް ވަނީ ބޮޑެތި ފާޑުކިޔުންތައް އަމާޒުވެފައި - ގޫގުލް\nވެނެޒުއޭލާގެ ގާނޫނު އަސާސީ އަލުން އެކުލަވާލުމަށްޓަކައި އަލަށް އިންތިޚާބު ކުރި ގާނޫނު ހަދާ މަޖިލިސް އިފްތިތާހްކޮށްފިއެވެ.\nގާނޫނު ހަދާ މަޖިލިސް އިފްތިތާހްކުރުން އޮތީ ހުކުރު ދުވަހު ވެރިރަށް ކަރާކަސް ގައެވެ. ވެނެޒުއޭލާގެ އާ ގާނޫނު ހަދާ މަޖިލީހުގައި ރައީސް ނިކޮލަސް މަޑޫރޯގެ އަނބިކަނބަލުންނާއި އަދި ފިރިހެން ދަރިފުޅު ވެސް ހިމެނެއެވެ. ގާނޫނު ހަދާ މަޖިލީހުގައި 545 މެމްބަރުން ހިމެނެއެވެ.\nވެޒުއޭލާގެ ގާނޫނު އަސާސީ އަލުން އެކުލަވާލުމަށްޓަކައި އަލަށް އިންތިޚާބު ކުރި ގާނޫނު ހަދާ މަޖިލިސް އިފްތިތާހްކުރުން ހުއްޓުވުމަށް އެދި އެގައުމުގެ ޕްރޮސިކިއުޓަރުގެ އޮފީހުން ކޯޓަށް ވެސް ހުށަހެޅިއެވެ. އެހެން ނަމަވެސް އެކަން ކާމިޔާބުވާ ގޮތެއް ނުވިއެވެ. ހުކުރު ދުވަހު ބޭއްވި ގާނޫނު ހަދާ އާ މަޖިލިސް އިފްތިތާހް ކުރުމުގެ ރަސްމިއްޔާތު ހުއްޓުވުމަށް އެދި ކޯޓަށް ހުށަހެޅީ އިންތިޚާބުގައި މަކަރު ހެދި ކަމަށް ބުނެއެވެ. ވެނެޒުއޭލާގެ ޗީފް ޕްރޮސިކިއުޓަރު ދަނީ އިންތިޚާބުގައި މަކަރު ހެދި ކަމަށް ކުރެވޭ ތުހުމަތު ތަހުގީގު ކުރަމުންނެވެ. ރައީސް ނިކޮލަސް މަޑޫރޯ ވަނީ އިންތިޚާބުގައި މަކަރުު ހެދި ކަމަށް ކުރެވޭ ތުހުމަތު ދޮގުކުރައްވާފައެވެ.\nގާނޫނު ހަދާ މަޖިލީހުގެ އާ ރައީސް ކަމަށް ނޮމިނޭޓްކުރައްވާފައި ވަނީ ކުރީގެ ފޮރިން މިނިސްޓަރު ޑެލްސީ ރޮޑްރިގޭޒް އެވެ. އެ މަޖިލީހުގެ ބައްދަލުވުމެއް ހޮނިހިރު އޮންނާނެއެވެ. ރޮޑްރިގޭޒް ވިދާޅުވެފައި ވަނީ ރައީސް މަޑޫރޯއާ އިދިކޮޅު ސިޔާސީ ފަރާތްތަކާ ދެކޮޅަށް ފިޔަވަޅު އަޅުއްވާނެ ކަމަށެވެ.\nއާ ގާނޫނު ހަދާ މަޖިލިސް އިންތިޚާބާ ބެހޭ ގޮތުން އެމެރިކާގެ ސްޓޭޭޓް ޑިޕާޓްމަންޓުން ބުނެފައި ވަނީ އެކަމަކީ ޚުދުމުހުތާރު ވެރިކަމަކާ ދިމާލަށް އެޅުނު ފިޔަވަޅެއް ކަމަށެވެ. އިންތިޚާބުގެ ކުރިންނާއި އަދި އިންތިޚާބަށް ފަހު ވެސް ވެނެޒުއޭލާގައި ބޭއްވުނު އިންތިޅާބަށް ދަނީ އިންތިހާ އަށް ފާޑުކިޔުން އަމާޒުވެފައެވެ. ގާނޫނު އަސާސީ އެކުލަވާލާ މަޖިލިސް އިންތިޚާބާ ބޭހޭ ގޮތުން އާރޖެންޓީނާ، ކެނެޑާ، ކޮލަމްބިއާ، މެކްސިކޯ އަދި އެމެރިކާ އިން ބުނެފައި ވަނީ އެ އިންތިޚާބު ބަލައިނުގަންނަ ކަމަށެވެ. ވެނެޒުއޭލާ އިން އަލުން ގާނޫނު އަސާސީ އެކުލަވާލުމަށް ކުރާ މަސައްކަތާ ގުޅިގެން އެމެރިކާ އިން ވަނީ އިގްތިސާދީ ގޮތުން ދަތިކުރުމުގެ ފިޔަވަޅު އަޅާނެ ކަމަަށް ވެސް އިންޒާރުދީފައެވެ. ވެނެޒުއޭލާގެ ފޮރިން މިނިސްޓަރު ސެމިއުއެލް މޮންކަޑާ މިކަމާ ބެހޭ ގޮތުން ވިދާޅުވެފައި ވަނީ ގާނޫނު އަސާސީ އަލުން އެކުލަވާލުމަށްޓަކައި ބަޔަކު އިންތިޚާބު ކުރުމަކީ އެގައުމަށް ލިބެގެންވާ ސިޔާސީ މިނިވަންކަމުގެ ތަރަހައިގެ ތެރެއިން ލިބިދޭ ހައްގެއް ކަމަށެވެ.\nވެނެޒުއޭލާގެ ސިޔާސީ މަސްރަހު ހަަލަބޮލިވެފައިވާ އިރު ރައްޔިތުން ބޭއްވި ތަފާތު މުޒާހަރާތަކުގައި މިދިޔަ އޭޕްރިލް އިން ފެށިގެން އެގައުމުގައި މަދުވެގެން 122 މީހުން މަރުވެ އަދި 2,000 އާ ގާތްކުރާ އަދަދަކަަށް މީހުން މަރުވެފައިވެއެވެ.


ސުއޭޒް ކެނަލްގައި ހުރަސްވެ ބީހިފައި އޮތް ބޯޓު ފުންކޮށްފި | Sandhaanu\nސުއޭޒް ކެނަލްގައި ހުރަސްވެ ބީހިފައި އޮތް ބޯޓު ފުންކޮށްފި\nސްއޭޒް ކެނެލްގައި ދަތުރުކޮށްފައި ދަނިކޮށް މޫސުންގޯސްވެ ޠޫފާނަކާ ކުރިމަތިވުމުގެ ސަބަބުން ސުއޭޒް ކެނެލްތެރެއަށް ހުރަސްވެ ބީހުނު ކޮންޓޭނާ އުފުލާ އާގު ބޯޓު ފުންކޮށްފިއެވެ.\nސުއޭޒް ކެނަލް ބަންދުވެ ދަތުރުނުކުރެވުމުގެ ސަބަބުން އެތައް ބިލިއަން ޑޮލަރެއްގެ ގެއްލުމާ ވަނީ ކުރިމަތިވެފައެވެ. ބައެއް ފަރާތްތަކުން ލަފާކުރާ ގޮތުގައި ސުއޭޒް ކެނަލް ބަންދުކޮށްފައި އޮންނަ ކޮންމެ ގަޑިއެއްގައި 400 މިލިއަން ޑޮލަރުގެ ގެއްލުމާ ކުރިމަތިލާންޖެހެއެވެ.\nޔޫޕާއި އޭޝިއާއާ ދެމެދު ކަނޑު ދަތުރުކުރަން އޮންނަ ދިގު މަގު އެންމެ ބޮޑަށް ކުރުކުރެވެނީ ސުއޭޒް ކެނެލް ތެރެއިން ދަތުރުކޮށްގެންނެވެ.\nދިގުމިނުގައި 400 މީޓަރު ހުރި އާގު ބޯޓު އެވަރ ގްރީން ސުއޭޒް ކެނެލް ތެރެއަށް ހުރަސްވެ، ސުއޭޒް ކެނެލް ތެރެއިން ދަތުރު ކުރާނެ މަގު ބަންދުވީ އަންގާރަދުވަހުން ފެށިގެންނެވެ.\nސުއޭޒް ކެނެލްއަކީ އޭޝިޔާ އާއި ޔޫރަޕާ ދެމެދު ވިޔަފާރި ކުރާ ބޯޓުފަހަރު މުދާ އެތެރެކުރާ މައި މަގެވެ. ސުއޭޒް ކެނަލް، ޔޫރަޕާއި ވެސްޓަން ޕެސިފިކާއި އިންޑިޔާ ކަނޑު ގުޅުވައިދެއެވެ. ދިގުމިނުގައި 193 ކިލޯމީޓަރު ހުރި ސުއޭޒް ކެނަލް ގެ ސަބަބުން ވިޔަފާރި ކުރާ ބޯޓުފަހަރު އެފްރިކާ ވަށާލާފައި ދަތުރުކުރާކަށް ނުޖެހެއެވެ.\nސުއޭޒް ކެނެލް 1896ގައި ހުޅުވިފަހުން، ސުއެޒް ކެނަލްއަކީ މުޅި ދުނިޔޭގައިވެސް އެންމެ ގިނަ އާގުބޯޓުފަހަރު ދަތުރުކުރާ މައިމަގެވެ.\nއެވަ ގްރީން ނަމަކަށް ކިޔާ ތައިވާނުގެ ބޯޓެއް މި ކެނަލް ތެރެއަށް ހުރަސްވެ ތާށިވުމާ ގުޅިގެން މި މަގުން އެހެން ބޯޓުފަހަރަށް ދަތުރު ކުރުމުގެ މަގު ވަނީ ވަގުތީ ގޮތުން ބަންދުވެފައެވެ.\nބޯޓު ފުންކުރެވުނަސް ސުއޭޒް ކެނެލް އާންމު ދަތުރުތަކަށް ހުޅުވާލާނެ ދުވަހެއް އަދި ނޭނގެއެވެ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 10 “ފުރަތަމަ ބަހުޘް” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 10 “ފުރަތަމަ ބަހުޘް”\n17/12/2013 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nއަދި މާތްވެގެންވާ ޞަޙާބީ، ޢުމައިރު ބްންލްޙުމާމް  رضي الله عنه ވިދާޅުވެފައި ވެއެވެ.\nرَكْـضًـا إِلَـى اللهِ بِـغَـيْرِ زَادٍ إِلاَّالـتُّقَى وَعَمَـلِ الْـمَعَـادِ\nوَالصَّبْرِ فِي اللهِ عَـلَى الْجِهَـادِ وَكُـلُّ زَادٍ عُرْضَـةُ الـنَّفَـادِ\nغَيْرَ الـتُّقَى وَالْـبِرِّ وَالرَّشَـادِ \nމިޅެމުގައި އެކުލެވިގެންވާ މާނައީ: “ކޮށްތަކާ ނުލާވެސް ﷲގެ ޙަޟްރަތަށް އަވަސްވެގަންނާށެވެ. ތަޤްވާވެރިކަމާއި އާޚިރަތަށްޓަކައި ކުރާ ޢަމަލެއް ފިޔަވައެވެ. އަދި ﷲގެ މަގުގައި ޖިހާދުކުރުމުގައި ކެތްތެރިވުމެވެ. އަދި ހުށަހަޅާލެވޭ ކޮންމެ ކޮށްތަކީ ނެތިގެން ދަނިވި އެއްޗެކެވެ. އެއީ ތަޤްވާވެރިކަމާއި ދީނުގެ ހިދާޔަތުން ހިދާޔަތްލިބުމާއި ހެޔޮކަން ފިޔަވައެވެ.”\nމިއީ އެމީހެއްގެ ޙާލަތުކަމުގައިވާ މީހާއާއި، ﷲ އަށް އަދި އާޚިރަތް ދުވަހަށާއި އެދުވަހުގެ ޘަވާބާއި ޢަޒާބަށް އީމާންނުވާ މީހާއާ ދެމެދުގައި ފަރަޤެއް ވާނެއެވެ. ފަހެ ޤިޔާމަތް ދުވަސް ތެދުކޮށް ކަށަވަރުކުރާ މީހާ ޢަމަލުކުރާނީ އުޑުގެ ތިލަފަތުން [އެޢަމަލުތަކުގެ] ވަޒަން ބަލައިގެންނެވެ. ބިމުގެ މީޒާނުގައި [އެޢަމަލުތަކުގެ ބަރުދަން] ބަލައިގެނެއް ނުމެނޫންމެއެވެ. ފަހެ އެއީ އާޚިރަތުގެ ޙިސާބު ކުރުމެކެވެ. ދުނިޔަވީ ޙިސާބު ކުރުމެއް ނޫނެވެ. އަދި އޭނާގެ ޙަޔާތުގައިވަނީ [މީހެއްގެ] އަޅުވެތިކަމެއްނެތް މިޞްރާބެކެވެ. އެފަދަ މީހާ ފެނިގެންދަނީ ތަނަވަސް ތަޞައްވަރެއްލިބިގެންވާ އަދި ވަރުގަދަ އީމާންތެރިކަމަކާއެކު ތެދުމަގުގައި ގަދައަށް ޘާބިތުވެގެން ހުރި މީހެއްގެ ގޮތުގައެވެ. [އެފަދަ މީހާ] އޭނާއާ ކުރިމަތިވާ މުޞީބާތްތަކަށް ކެތްތެރި ވެއެވެ. އެކަމުން ދަރުމައާއި ޘަވާބަށް އެދޭ ޙާލުގައެވެ. ފަހެ ﷲގެ ޙަޟްރަތުގައިވާ [މެދުކެނޑުމެއްނެތް] ދާއިމީ ހެޔޮކަން އޭނާ ދަނެތެވެ.\nއަދި އަލްއިމާމް މުސްލިމް -رحمه الله-، ޞުހައިބު رضي الله عنهގެ އަރިހުން ރިވާކުރައްވާފައި ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ\n((عَجَباً لأمْرِ الْمُؤْمِنِ! إِنَّ أَمْرَهُ كُلَّهُ لَهُ خَيْرٌ، وَلَيْسَ ذَاكَ لأَحَدٍ إلاَّ لِلْمُؤْمِنِ، إِنْ أَصَابَتْهُ سَرَّاءُ؛ شَكَرَ؛ فَكَانَ خَيْراً لَهُ، وَإِنْ أَصَابَتْهُ ضَرَّاءُ، صَبَرَ؛ فَكانَ خَيْراً لَهُ)) \nމާނައީ: “މުއުމިނު އަޅާގެ ކަންކަން އަޖައިބުވާހާ ވެއެވެ! ހަމަކަށަވަރުން އޭނާގެ އެންމެހާ ކަމެއްގައި ވަނީ ހެޔޮކަމެވެ. މުއުމިނުއަޅާ ފިޔަވައި އެހެންމީހަކަށް އެކަން [ލިބިގެން] ނުވެއެވެ. އޭނާއަށް ހެޔޮކަމެއް ކުރިމަތި ވެއްޖެނަމަ ޝުކުރު އަދާކުރެއެވެ. ފަހެ އެއީ އޭނާއަށްވާ ހެވެކެވެ. އަދި އޭނާއަށް ދެރަގޮތެއް މެދުވެރިވެއްޖެ ނަމަ ކެތްތެރި ވެއެވެ. ފަހެ އެއީ އޭނާއަށްވާ ހެވެކެވެ.”\nމުސްލިމުންނަކީ ހަމައެކަނި އިންސާނިއްޔަތަށް ނަފާހޯދައިދީ ނިންމައިލާ ބައެއްނޫނެވެ. ކީއްތޯއެވެ! ދިރޭ ޙައިވާނުންނާ ހަމައަށް އެކަން ފޯރުކުރުވައެވެ. ޢުމަރު ބިން ޚައްޠާބު رضي الله عنه ވިދާޅުވެފައިވާ މަޝްހޫރު ބަސްފުޅުގައި ވާފަދައިންނެވެ:\n((لَوْ عَثَرَتْ بَغْلةٌ فِي الْعِرَاقِ؛ لَظَنَنْتُ أَنَّ اللهَ سَيَسْأَلْنِيْ عَنْهَا: لِمَ لَمْ تُسَوِّ لَهَا الطَّرِيْقَ يَا عُمَرُ)) \nމާނައީ: “ޢިރާޤްގައި ބަޣްލްއެއް (އެބަހީ އަހާއި ޙިމާރުގެ ދަރި) ވެއްޓިފައިވާނަމަ ނުވަތަ ވަޅުޖަހާފައި ވާނަމަ، [އެކަމާމެދު] ﷲ ތަޢާލާ ސުވާލު ކުރައްވާނެ ކަމުގައި ތިމަންކަލޭގެފާނު ހިތްޕުޅަށް އަރައިވަޑައިގަންނަވައެވެ: ‘އޭ ޢުމަރެވެ! ތިބާ އެއަށްޓަކައި މަގު އެއްވަރު ކޮށްނުދިނީ ކީއްވެ ހެއްޔެވެ؟'”\nމިފަދަ ޝުޢޫރުތަކަކީ ﷲ އަށާއި އާޚިރަތް ދުވަހަށް އީމާންވުމުގެ އަޘަރު ކަމުގައި މެނުވީ ނުވާނެއެވެ. އެއީ [އުފުލަންޖެހިފައިވާ] ބުރަ މަސްއޫލިއްޔަތާއި އަދި އިންސާނާ އުފުލަމުންދާ، އުޑުތަކާއި ބިން އަދި ފަރުބަދަތައް، އުފުލުމަށް ނުކުޅެދުންތެރިވި އަމާނާތުގެ ބޮޑުކަމުގެ ސަބަބުން އުފެދޭ އިޙްސާސްތަކެއް ވެސް މެއެވެ. އެހެންކަމުން ކިތަންމެ ކުޑަ މިންވަރެއްވިޔަސް އަދި ބޮޑު މިންވަރެއް ކަމުގައި ވިޔަސް އެއީ އޭނާގެ މަސްއޫލިއްޔަތުގެ ދަށުގައިވާ، އަދި އެކަންކަމާމެދުގައި ޙިސާބު ބެއްލެވޭނޭ އަދި ޖަޒާ ދެއްވޭނޭ ކަންކަން ކަމުގައި އޭނާ ދަނެތެވެ. ފަހެ ހަމަ ކަށަވަރުން ކޮންމެ ރަނގަޅުކަމަކީ ހެޔޮކަމެކެވެ. އަދި ކޮންމެ ނުރަނގަޅު ކަމަކީ ނުބައި ކަމެކެވެ.\n﴿يَوْمَ تَجِدُ كُلُّ نَفْسٍ مَا عَمِلَتْ مِنْ خَيْرٍ مُحْضَرًا وَمَا عَمِلَتْ مِنْ سُوءٍ تَوَدُّ لَوْ أَنَّ بَيْنَهَا وَبَيْنَهُ أَمَدًا بَعِيدًا﴾ (سورة آل عمران: 30)\nމާނައީ: “ކޮންމެ ނަފްސެއްމެ، ހެޔޮކަމުގެ ތެރެއިން، އެ ނަފްސެއް ކުޅަކަމަކާއި، ނުބައިކަމުގެ ތެރެއިން، އެ ނަފްސެއް ކުޅަކަމެއް ޙާޟިރު ކުރައްވާފައިވާތީ ދެކޭނޭ ދުވަސް (ހަނދުމަކުރާށެވެ! އެދުވަހުން) އެ ނަފްސެއް ކުޅަ ނުބައިކަމަކާއި، އެ ނަފްސަކާ ދެމެދު އެތަކެއް ދުރުމިނެއް ހުންނާނެނަމައޭ ހީކޮށް އެކަމަށް އެދޭނެތެވެ.”\n﴿وَوُضِعَ الْكِتَابُ فَتَرَى الْمُجْرِمِينَ مُشْفِقِينَ مِمَّا فِيهِ وَيَقُولُونَ يَا وَيْلَتَنَا مَالِ هَذَا الْكِتَابِ لا يُغَادِرُ صَغِيرَةً وَلا كَبِيرَةً إِلا أَحْصَاهَا وَوَجَدُوا مَا عَمِلُوا حَاضِرًا وَلا يَظْلِمُ رَبُّكَ أَحَدًا﴾ (سورة الكهف: 49)\nމާނައީ: “އަދި (ކޮންމެ މީހަކުމެ ކޮށްފައިވާ ޢަމަލުތަކުގެ) ފަތް (އެމީހަކަށް) ދެއްވާނެތެވެ. ފަހެ، އެ ފަތުގައިވާ ތަކެއްޗާމެދު، ކުށްވެރިން ބިރުގެންފައިވާތީ ތިބާ ދެކޭނޫއެވެ. އަދި އެއުރެން ބުނާނެތެވެ. އޭ ތިމަންމެންނަށްހުރި ހިތާމައެއްގެ ބޮޑުކަމާއެވެ! މިފަތަށް މިވެފައިވަނީ ކީއްހެއްޔެވެ؟ ކިތަންމެ ކުޑަކަމެއްވެސް، އަދި ބޮޑުކަމެއްވެސް، އެ ފަތުގައި ނުހިމަނައި ދޫކޮށްލައިފައެއް ނުވެއެވެ. އަދި އެއުރެންކުޅަ އެންމެހައި ޢަމަލުތައް އެ ފަތުގައިވާތީ، އެއުރެން ދެކޭނެތެވެ. ކަލޭގެފާނުގެ ވެރިރަސްކަލާނގެ އެއްވެސްމީހަކަށް އަނިޔާވެރިވެވޮޑިއެއް ނުގަންނަވަތެވެ”\n އެއީ ބަދުރު ހަނގުރާމައިގައި ޝަހީދުވެ ވަޑައިގެންނެވި عُمَيْرُ بْنْ الحُمَام بْنْ الجَمُوْح بْنْ زَيْد الأَنْصَارِيْ رضي الله عنه އެވެ. އެއީ ރަސޫލުﷲ صلّى الله عليه وسلّم، މިފަދައިން [އުޑުތަކާއި ބިންފަދަ ތަނަވަސްކަންހުރި ސުވަރުގެއަށް ތިޔަބައިމީހުން ތެދުވާށެވެ] ޙަދީޘް ކުރެއްވުމުން ކަދުރުތައް އުކާލައްވައި [ތެދުވެ ވަޑައިގެންނެވި] ޞަޙާބީބޭކަލެވެ.\nقَالَ النَّبِيُّ صَلَّ اللهُ عَلَيْهِ وَسَلَّم: ((قُومُوا إِلَى جَنَّةٍ عَرْضُهَا السَّمَوَاتُ وَالأَرْض))، وَقَالَ: بَخٍ بَخٍ. فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: ((مَا يَحْمِلُكَ عَلَى قَوْلِكَ بَخٍ بَخٍ؟)). قَالَ: لاَ وَاللهِ يَا رَسُولَ اللهِ، إِلاَّ رَجَاءَةَ أَنْ أَكُونَ مِنْ أَهْلِهَا، قَالَ: ((فَإِنَّكَ مِنْ أَهْلِهَا)). فَقَالَ: لَئِنْ أَنَا حَيِيتُ حَتَّى آكُلَ تَمَرَاتِي هَذِهِ، إِنَّهَا لَحَيَاةٌ طَوِيلَةٌ. ثٌمَّ رَمَى بِهَا وَقَاتَلَ حَتَّى قُتِلَ.\nމާނައީ: ނަބިއްޔާ صلى الله عليه وسلم ޙަދީޘްކުރެއްވިއެވެ. “އުޑުތަކާއި ބިންފަދަ ތަނަވަސްކަންހުރި ސުވަރުގެޔަށް ތިޔަބައިމީހުން ތެދުވާށެވެ.” ވިދާޅުވިއެވެ. “ބަޚް ބަޚް”* ޙަދީޘް ކުރެއްވިއެވެ. “ތިބާ ‘ބަޚް ބަޚް’ ތިވިދާޅުވީ ކޮންކަމާހުރެތޯއެވެ.” ވިދާޅުވިއެވެ. “އޭ ﷲގެ ރަސޫލާއެވެ. ﷲ ގަންދީ ބުނަމެވެ. ތިމަންކަލޭގެފާނު އެތާންގެ އަހުލުވެރީންގެ ތެރެއިން ވުމަށް އެދިގެން މެނުވީ އެފަދައިން ނުބުނަމެވެ.” ރަސޫލުﷲ صلى الله عليه وسلم ޙަދީޘްކުރެއްވިއެވެ. “ފަހެ ތިބާވަނީ އެތާންގެ އަހުލުވެރީންގެ ތެރެއިންނެވެ.” ވިދާޅުވިއެވެ. ތިމަންނާ ދިރި ހުރެއްޖެނަމަ ތިމަންނާގެ މިކަދުރުތައް ތިމަންނާ ކާނެތެވެ.” ދެން އެތަކެތި އުކާލައްވުމަށްފަހު، ޝަހީދު ވެވަޑައިގެންފުމަށް ދާންދެން ހަނގުރާމަ ކުރައްވައިފިއެވެ.”\n* “ބަޚް ބަޚް” ނުވަތަ މިއީ ކަމެއް ބުރަކޮށްލާ އަދި އެކަމުގެ ހެޔޮކަން މަތިވެރި ކުރުމުގެ ގޮތުން ބުނެ އުޅޭ ލަފްޒެކެވެ.\nބައްލަވާ: صحيح مسلم / كتاب الأمارة / باب ثوب الجنة للشهيد\n فقه السيرة للغزالي / ص 20\n صحيح مسلم / كتاب الزهد / باب في أحاديث متفرقة\n حلية الأولياء وطبقات الأصفياء / مجلد 1 / صفحة 53 / طبع دار الكتاب العربي


London: Thiya heekuraa kahala City eh noon!\nލަންޑަން 8، ނޮވެމްބަރު 2018: ލަންޑަންގެ ރޭލްއެއްގައި މީހުން މަޑުކޮށްލައިގެން- ފޮޓޯ: މުހައްމަދު އަފްރާހު | އަވަސް\nއިނގިރޭސިވިލާތަކީ ދިވެހިންނަށް އެންމެ އެތެރެވެވޭ ގައުމުތަކުގެ ތެރެއިން އެއް ގައުމެވެ. އެ ގައުމަށް ދިވެހިންނަށް ވިސާ ބޭނުމެއް "ނުވެއެވެ". މިތަނަށް އަންނަ ދިވެހިންނަށް ފަސޭހަކަމާއެކު އޮން އެރައިވަލް ވިސާ ލިބޭނެ އެވެ. މި ވިސާއިން މަސް ދުވަހު މިތަނުގައި މަޑުކޮށްލެވޭނެ އެވެ. އަދި ވެރިރަށް ލަންޑަން ފަދަ ސިޓީތަކަށް ދަތުރުކުރާ ދިވެހިންނަށް ބޯޑަރު ބަލަހައްޓާ ފަރާތްތަކުން ހާއްސަ ކަމެއްދޭކަން ފާހަގަ ކުރެވެ އެވެ. "މޯލްޑިވްސް" އޭ ބުނާއިރަށް "އާ ތިއީ ވަރަށް ރީތި ގައުމޭ ބުނެ" ގިނަ ފަހަރު ދޫކޮށްލަ އެވެ. ނަމަވެސް ވެރިރަށް މި ލަންޑަންއަކީ ތިޔަ ހީކުރާ ކަހަލަ ތަނެއް ނޫނެވެ.\nލަންޑަނަށް ދިޔުމުގެ ކުރިން މި ސުވާލުތަކުގެ ޖަވާބު ހޯދުން މުހިންމެވެ؛ ލަންޑަން އަށް ޗުއްޓީ ހޭދަކޮށްލަން ދާނަމަ އެންމެ ރަނގަޅު ދުވަސް ވަރަކީ ކޮބައި ހެއްޔެވެ؟ އަދި ދާން އެންމެ ކުރު އަދި އަގު ހެޔޮ ގޮތަކީ ކޮބައި ހެއްޔެވެ ؟ ރާއްޖެ އާއި ލަންޑަންގެ ހީތްރޯ އެއާޕޯޓާ ދެމެދު މިހާރު ސީދާ ދަތުރު ތަކެއް ނުކުރެ އެވެ. ނަމަވެސް ބްރިޓިޝް އެއާވޭސް އިން ފިނި މޫސުމުމާ ދިމާކޮށް އެ ދަތުރުތައް ފެށުމުން އެ ފުރުސަތު ވެސް ލިބޭނެ އެވެ. އެހެންނޫނީ އާއްމު ގޮތެއްގައި ދާން ޖެހޭނީ ޓްރާންސިޓް ކޮށްފަ އެވެ. މާލެ/ ލަންޑަން/ އަބޫދާބީ ނުވަތަ މާލެ/ ސްރީލަންކާ/ މަގުންނެވެ. މީގެ ކޮންމެ މަގެއް ހިޔާރު ކުރިއަސް އަގު އުޅޭނީ ގާތްގަނޑަކަށް ދެކޮޅަށް 23،130ރ. އާއި 27،756ރ. އާ ދެމެދުގަ އެވެ. އާއްމު ގޮތެއްގައި ރާއްޖެ އިން ލަންޑަނަށް ކުރާ ދަތުރަށް ހަތް ގަޑިއިރު ވަރު ހޭދަވާނެ އެވެ.\nހީތްރޯ؛ އެންމެ ބިޒީ އެއާޕޯޓް\nލަންޑަން ހީތްރޯ އެއާޕޯޓަށް ދާނަމަ ވިސްނަން ޖެހެނީ މިއީ ދުނިޔޭގެ އެންމެ ބިޒީ އެއް އެއާޕޯޓުކަމެވެ. ބޯޓު ޖައްސަން އަންއިރު ވެސް ވަށައިގެން ބޯޓު ފަަހަރު ދުއްވާތަން ފެނެ އެވެ. މިތަނަށް ގަޑިއަކު 16 ބޯޓު ޖައްސައި ނަގާ ކަމަށްވެ އެވެ. މި އެއާޕޯޓު ކިތަންމެ ރަނގަޅަކަށް އިންތިޒާމުތައް ހުރިނަމަވެސް ކިޔޫގައި މަޑުކޮށްލަން ޖެހޭނެ އެވެ. އެހެންވެ ކެތްތެރިކަން އިސްކޮށްލަން ވާނެ އެވެ. ހީތްރޯގައި ފަސް ޓާމިނަލްއެއް ހުންނާނެ އެވެ. ހީތްރޯ އަށް ފައިބައިގެން ދާއިރު ދިމާވާނެ އެންމެ ބޮޑު އެއް ކިޔޫއަކީ އިމިގްރޭޝަން އެވެ. އެ ތަނުގައި ދެ ކިޔޫއެއް އޮންނާނެ އެވެ. އެއް ކިޔޫ ހާއްސަވަނީ ޔޫރަޕިއަން ޔޫނިއަންގައި ހިމެނޭ ގައުމު ތަކަށެވެ. އެންމެ ދިގު ކިޔޫއެއް އޮންނާނީ އީޔޫގައި ނުހިމެނޭ ގައުމުތަކުގެ މީހުން އެތެރެވާއިރު ޖެހޭ ކިޔޫ އެވެ. މި ތަނުގައި އެވްރެޖު ގޮތެއްގައި ގަޑިއެއްހާއިރު މަޑުކޮށްލަން ޖެހިދާނެ އެވެ. އެތަނަށް ދާއިރު ބޯޑާ ކޮންޓްރޯލުގެ ކާޑު ފުރައިގެން ދިއުމަން ހަނދާން ކުރަން ވާނެ އެވެ.\nއިމިގްރޭޝަން ނިމިގެން ދާއިރު ފަރުވާތެރިކަމާއެކު ދެން ބަލަން ޖެހޭނީ "ލަގެޖް" ބެލްޓަށެވެ. ބޮޑު އެއާޕޯޓަަކަށްވުމުން ފަހަރުގައި ހޯދަން ދަތިވެދާނެ އެވެ. ލަޖެޖު ނަގައިގެން ނުކުންނަ މަގުމަތީގައި ފައިސާ މާރުކުރާ ތަންތަނާއި މޮބައިލް ސިމް ނެގޭނެ ގޮތް ވެސް ހުންނާނެ އެވެ.\nޒަމާނީ، ފަސޭހަ ވަސީލަތްތައް\nހީތްރޯ އިން ނުކުންނަތަނުގައި އިންތިޒާމުތައް ރާވާފައިވާ ގޮތުން ވަރަށް ފަސޭހައިން މޮބައިލް ސިމް ނެގޭނެ އެވެ. އެރަވައިވަލް ޓާމިނަލްގައި ސިމް ނެގޭނެ "ސިމްކާޑް – ވެންޑް ޕޮއިންޓް" މެޝިން ހުންނާނެ އެވެ. މީގެ އިތުރުން ކައުންޓަރަށް ގޮސް ވެސް ސިމް ނެގޭނެ ގޮތް ހުންނެ އެވެ. އެތަންތަނުގައި ތިބޭ މީހުން ވަރަށް ބޮޑަށް އެހީތެރިވެދާނެ އެވެ. އަދި އެ ސަރަހައްދުގައި ޓެކްސީ ލިބޭނެ ގޮތް ވެސް ހުންނާނެ އެވެ. ލަންޑަން ޓެކްސީތަކުގައި ގިނައިން މަސައްކަތް ކުރާނީ އޭޝިއާ ސަރަހައްދުން އެ ގައުމަށް ހިޖުރަކޮށްގެން ތިބި މީހުންނެވެ. ހާއްސަކޮށް ޕާކިސްތާނު މީހުންނާއި ބަންގަލަދޭޝަން މީހުންނެވެ.\nލަންޑަން 8، ނޮވެމްބަރު 2018: ބިމު އަޑީގެ ޓްރެއިންއަށް އަރަން މީހުން ފައިބަނީ- ފޮޓޯ: މުހައްމަދު އަފްރާހު | އަވަސް\nއެއާޕޯޓުން ނުކުތުމުގެ ކުރިން ދެން އެންމެ ބޮޑަށް ސަމާލުކަން ދޭން ޖެހޭ އެއް ކަމަކީ ދެވުނު ދުވަސްވަރު މޫސުމެވެ. އަހަރުގެ ފަހުކޮޅު ދެވިއްޖެނަމަ ފިނި ގަދަވާނެ އެވެ. އެހެންވެ، ފިނީގެ ސަބަބުން ކުރިމަތިވެދާނެ އުނދަގުލަކަށް ފިނި ހެދުން އަތުގައި ގެންދަން ހަނދާން ކުރަންވާނެ އެވެ.\nއެންމެ މުސްކުޅި ދަތުރުފަތު ނިޒާމު\nލަންޑަން 8، ނޮވެމްބަރު 2018: ލަންޑަންގެ ރޭލް ދަތުރު ކުރާ މަގެއް- ފޮޓޯ: މުހައްމަދު އަފްރާހު | އަވަސް\nލަންޑަން ޓްރާންސްޕޯޓް ވިއުގައަކީ ދުނިޔޭގައި އޮތް އެންމެ ޒަމާންވީ އެއް ނިޒާމެވެ. ލަންޑަންގެ އެތެރޭގައި ދަތުރުފަތުރުގެ ހިދުމަތް 1829 ވަނަ އަހަރު ފުރަތަމަ ފެށީ އަސް ބޭނުންކޮށްގެންނެވެ. އޭގެ ފަހުން 1902 ގެ އަހަރުތަކުގައި ފުރަތަމަ ފަހަރަށް އިންޖީނުލީ އުޅަނދެއް ބޭނުން ކުރަން ފެށި އެވެ. މިއީ މި ޒަމާނުގެ ގޮތުންނަމަ ބަހުގެ ހިދުމަތޭ ވެސް ބުނެވިދާނެ އެވެ. އަދި ލަންޑަންގެ އެތެރޭގައި ދަތުރު ކުރުމަށް ބޭނުންކުރާ ނިޒާމަކީ ބިމުގެ އަޑިން "ޓިއުބް" ލައިނެއްގެ ގޮތުގައި ދުނިޔޭގައި ފެށި ފުރަތަމަ ހިދުމަތެވެ. ނަމަވެސް ޒަމާނީ ބަދަލުތައް ގެނެސް ކޮންމެވެސް ވަރަކަށް ބަދަލު ކުރިނަމަވެސް މިހާރު ވެސް އެ ނިޒާމު އޮތީ ގާތްގަނޑަކަށް އެގޮތަށެވެ. ލަންޑަންގެ އެތެރޭގައި ދަތުރު ކުރުމަށް ވިޒިޓާސް އަށް އެންމެ ރަނގަޅު ވާނީ "ޑޭ ޓްރެވަލް ކާޑެއް" ނުވަތަ "އޮއިސްޓާ ކާޑެއް" ހޯދުމެވެ.\nޓްރެވަލް ކާޑު ހޯދާނީ ކިހިނެއް؟\nލަންޑަން 8، ނޮވެމްބަރު 2018: ދަތުރު ކުރަން ބޭނުންކުރާ އެއް ފާސް- ފޮޓޯ: މުހައްމަދު އަފްރާހު | އަވަސް\n"އޮއިސްޓަ ކާޑު" ހޯދާނީ ކިހިނެއް؟ މި ކާޑު ދޫކުރުމަށް ހާއްސަ މެޝިން ބަހައްޓާފައި ހުރެ އެވެ. ހާއްސަކޮށް އެއާޕޯޓުން ނުކުންނަތަނާއި ޓްރެއިން ސްޓޭޝަން ސަރަހައްދުގައި އޮއިސްޓަ ކާޑް ނެގެން ހުންނާނެ އެވެ. ގާތްގަނޑަކަށް 15 ޕައުންޑު ހޭދަކޮށްލައިގެން މީގެ ކާޑެއް ނެގުމުން ދަތުރު ކުރުމުގެ އެ ބޮލުގެ ރިހުން ކެނޑުނީ އެވެ. މި ކާޑުން އަންޑަ ގްރައުންޑް ރެއިލްވޭ އާއި ބަހުގައި ވެސް ދަތުރު ކޮށްލެވޭނެ އެވެ. ލަންޑަން އަންޑަ ގްރައުންޑްގައި ވަރަށް ގިނައިން ކަރަންޓު ސިޑި ހުންނާނެ އެވެ. މި ތަންތަން ބޭނުން ކުރުމުގައި ހަނދާން ކުރަން ޖެހޭނީ ސިޑީގެ ވާތް ފަރާތުގައި ހުއްޓި ހުރުމެވެ. ކަނާތް ފަރާތް ބޭނުން ކުރާނީ އަވަހަށް އަރާ މީހުންނަށެވެ.\nޝޮޕިން އަށް އޮކްސްފޯޑް ސްޓްރީޓް ކަޑަ!\nދުނިޔޭގެ އެންމެ މުސްކުޅި އެއް ސިޓީގައި ޓޫރިސްޓު އެޓްރެކްޝަންގެ ގޮތުގައި ގިނަ އަދަދެއްގެ ތަންތަން ހުރެ އެވެ. މި ލިސްޓުގައި ބަކިންހަން ޕެލަސް އާއި ލަންޑަން ބޮޑު ގަޑި އަދި ލަންޑަން އައި އާއި ޓަވާ އޮފް ލަންޑަންގެ އިތުރުން ރިވާތީމް އަދި ހައިޑް ޕާކް ފަދަ ގިނަ ތަންތަން ހިމެނެ އެވެ. މި ތަނަށް އަންނަ ގިނަ މީހުން އަވަސްވެ ގަންނަނީ އޮކްސްފޯޓް ސްޓްރީޓަށް ދިއުމަށެވެ. ހާއްސަކޮށް ޝޮޕިން އަށްދާ ގިނަ މީހުން ހިޔާރު ކުރަނީ މި ތަނެވެ. އެކަމަކު މިއީ އެންމެ ރަނގަޅު ގޮތެއް ނޫނެވެ. މީގެ ބަދަލުގައި "ވެސްޓް ފީލްޑް " އާއި "ވަން ނިއު ޗޭންޖް" އަދި "އީސްޓް ޝޮޕިން ސެންޓަރު" ފަދަ ތަންތަން ހިޔާރު ކުރެވިދާނެ އެވެ. މާ ސިންގަހަ މި ފިހާރަތަކުގެ ތެރޭގައި ނުލިބޭނެ އެއްޗެއް ނުހުންނާނެ އެވެ. ކެއުމަށް ހާއްސަ ތަންތަނުން ފެށިގެން އަންނައުނާއި ރީތިވާ ސާމާނު ވިއްކާ ބިޔަ ފިހާތައް ނަން ހުސްކޮށް ހުންނާނެ އެވެ.\nވަޅި ޖަހާ މީހުންނަށް ސަމާލުވާތި!\nފުރަތަމަ ކަމަކީ ސަލާމަތްތެރި ކަމެވެ. ރައްކާވެ، ތިބިއްޔާ ދަތުރޭ ބުނާ ގޮތަށެވެ. މަޖާކޮށްލަން ނަމަވެސް މިތަނަށް އަންނަން ވިސްނާއިރު މި ކަމާ މެދު ވެސް ވިސްނުން ބެހެއްޓުން މުހިންމު ކަމަށް ފެނެ އެވެ. މިއީ ވަޅި ހެރުމުގެ މައްސަލަތައް އެންމެ ގިނަ އެއް ސިޓީ އެވެ. މި އަހަރުގެ އޮކްޓޫބަރުގެ އެކަނި ފަސް މީހަކު ވަޅީގެ ހަމަލާތަކުގައި މަރާލާފައިވެ އެވެ. އަދި ވަޅީގެ ހަމަލާތަކުގައި މަރުވި މީހުން އަދަދު މި އަހަރު ވަނީ 118 އަށް އަރާފަ އެވެ. މީގެ އިތުރުން ފޭރުމަކީ ލަންޑަންގެ ބައެއް ހިސާބުތަކުގައި ހިނގާ ކަންކަމެވެ. އެހެންވެ މި ތަނަނަށް އަންނައިރު، މިއީ ސަމާލުވާން ޖެހޭ ކަމެކެވެ.\nލަންޑަންއަކީ ޗުއްޓީ ހޭދަކޮށްލަން ރަނގަޅު ތަނެކޭ ބުނެވިދާނެ އެވެ. އެކަަމަކު ލަންޑަންއަކީ ތިޔަ ހީކުރާ ކަހަލަ ތަނެއް